
Sfântul mucenic Sebastian 
(18 decembrie) 





Sfântul mucenic Sebastian s-a născut în anul 255 în oraşul Narbona din Galia 
(Franţa de astăzi), dar a crescut în Mediolan (Milan - Italia) de unde era familia sa. 
În anul 283 a trebuit ca fiu de nobil ce era, să intre în armata împăratului Carin 
(283-285). Dorinţa lui Sebastian era aceea de a ajuta pe creştini în suferinţele şi 
necazurile lor. Ocazia s-a ivit atunci când doi fraţi, Marcelin şi Marcu, mărturi- 
siseră pe Hristos cu mult curaj şi îşi aşteptau moartea în linişte. Părinţii lor, Tran- 
quilin şi Marcia, ceruseră judecătorilor un răgaz de 30 de zile pentru a-i readuce la 
păgânism. În clipa aceasta de grea cumpănă a venit la ei Sebastian, comandantul 
cohortei 1 de pretorieni. Cei de faţă au rămas uimiţi auzindu-l pe Sebastian cum îi 
îmbărbăta pe cei doi frați să moară pentru credinţa lor în Dumnezeu. Soţia lui 

Nicostrat, de şase ani era mută. Văzând aceasta pe Sebastian cum încuraja pe cei 
doi mucenici, a căzut în genunchi înaintea lui arătându-i că este mută. Sebastian i-a 
făcut semnul crucii peste gură şi în clipa aceea şi-a recăpătat glasul. În urma acestei 
minuni, mucenicii Marcu şi Marcelin şi părinţii lor Marcia şi Tranquilin, Zoe şi 
soţul ei Nicostrat şi încă 16 din cei întemnițați au primit sfântul botez din mâinile 
preotului Policarp. În momentul când persecuția împotriva creştinilor s-a întețit, 
Zoe a fost prinsă în timp ce se ruga la mormântul Sfântului apostol Petru şi după 
cinci zile de temniţă a suferit moarte martirică. Marcelin şi Marcu au fost supuşi 
supliciilor şi în cele din urmă au primit moarte martirică. Sfântul mucenic Sebastian 
a murit în hipodrom (locul de întrecere al călăreţilor) încredințând sufletul său lui 
Dumnezeu în chip mucenicesc. 

Evanghelia şi Apostolul zilei 





17. Aceasta vă poruncesc: să vă iubiţi unul pe altul. 
18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu sunteţi din 
lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine, şi pe voi vă vor prigoni; dacă 
au păzit cuvântul Meu, şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe Care Eu ÎI voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 

27. Și voi mărturisiţi, pentru că de la început sunteţi cu Mine. 


1. Acestea vi le-am spus, ca să nu vă smintiţi. 
2. Vă vor scoate pe voi din sinagogi; dar vine ceasul când tot cel ce vă va ucide să 
creadă că aduce închinare lui Dumnezeu. 


Apostol 





Evrei 12, 1-10 

1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2. Cu ochii aţintiţi asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 

3. Luaţi aminte, dar, la Cel ce a răbdat de la păcătoşi, asupra Sa, o atât de mare 
împotrivire, ca să nu vă lăsaţi osteniţi, slăbind în sufletele voastre. 

4. În lupta voastră cu păcatul, nu v-aţi împotrivit încă până la sânge. 

5. Și aţi uitat îndemnul care vă grăieşte ca unor fii: "Fiul meu, nu disprețui 
certarea Domnului, nici nu te descuraja, când eşti mustrat de EL. 

6. Căci pe cine îl iubeşte Domnul îl ceartă, şi biciuieşte pe tot fiul pe care îl 
primeşte”. 

7. Răbdaţi spre înţelepţire, Dumnezeu se poartă cu voi ca faţă de fii. Căci care 
este fiul pe care tatăl său nu-l pedepseşte? 

6. lar dacă Sunteţi fără de certare, de care toţi au parte, atunci Sunteţi fii 
nelegitimi şi nu fii adevăraţi. 

9. Apoi dacă am avut pe părinţii noştri după trup, care să ne certe, şi ne sfiam de 
ei, oare nu ne vom Supune cu atât mai vârtos Tatălui duhurilor, ca să avem 
viaţă? 

10. Pentru că ei, precum găseau cu cale, ne pedepseau pentru puţine zile, iar 
Acesta, spre folosul nostru, ca să ne împărtăşim de sfinţenia Lui. 

In această lună (decembrie), ziua a optsprezecea - Sfântul mucenic Sebastian 
şi cei împreună cu dânsul (Minei) 





Vezi: Duminica dinaintea Naşterii lui Hristos, a Sfinților părinţi, se începe din 18 
ale lunii acesteia, şi se suie până la 24 de zile. 


La Vecernie 


La Doamne, strigat-am... se pun stihirile pe 6: din Octoih şi 3 ale sfântului, glasul 
i 


Podobie: Prea lăudaţilor mucenici... 


Cu vopselele cinstitelor tale sângiuri mucenice, ţi-ai făcut porfiră de mult preţ, cu 
care împodobindu-te, locuieşti cu adevărat în împărăţiuile cele de sus, stând înaintea 
lui Dumnezeu Împăratului tuturor; pe care roagă-L să dăruiască sufletelor noastre, 
pace şi mare milă. 


Dimpreună cu Sebastian pătimeşte Zoi, Marco şi Marcelin, şi de Dumnezeu înţe- 
lepţitul Tiburtie, răbdând întreite valuri de dureri; şi acum s-au sălăşluit la odihna 
cea fără durere şi dumnezeiască; întru care se roagă, să se dăruiască sufletelor noa- 
stre pace şi mare milă. 


Nebiruiţilor mucenici, lăsând cele de pe pământ pământului, aţi alergat către ceruri, 
fiind împodobiţi cu rănile voastre, şi împestriți luminat cu cinstitele patimi, feri- 
ciților; pentru aceea rugaţi-vă, să se dăruiască sufletelor noastre pace şi mare milă. 

Slavă..., Şi acum..., a Născătoarei 


Fecioară prea lăudată, Moise cu ochi prooroceşti a văzut mai-nainte taina ce s-a 
făcut cu tine, rugul aprinzându-se şi nearzându-se; că focul Dumnezeirii, n-a ars 
pântecele tău curată. Pentru aceasta cerem de la tine, ca de la o Maică a Dumne- 
zeului nostru, să se dăruiască lumii pace şi mare milă. 


A Crucii, a Născătoarei 
Văzând Fecioara junghierea Ta cea fără dreptate Hristoase, tânguindu-se striga că- 
tre Tine: Fiule prea dulce ! Cum mori fără dreptate ? Cum stai spânzurat pe lemn, 
Cela ce ai spânzurat pământul pe ape? Nu mă lăsa singură Făcătorule de bine, 
Multmilostive, pe mine Maica şi roaba Ta, rogu-mă! 
Troparul glasul al 4-lea: Mucenicii Tăi, Doamne, întru nevoinţele lor, cununile ne- 
stricăciunii au dobândit de la Tine, Dumnezeul nostru. Că având tăria Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru rugă- 
ciunile lor, mântuieşte sufletele noastre, Hristoase Dumnezeule. 
Slavă..., Și acum..., al Născătoarei 
La Utrenie 
Canoanele amândouă din Octoih, şi al sfinților pe patru. 
Canonul Sfinţilor 

facere a lui losif 
Cântarea 1-a, glasul 1 
Irmos: Dreapta Ta cea purtătoare de biruinţă, cu dumnezeiască cuviinţă întru tărie 
s-a prea mărit. Că aceasta Nemuritorule, ca o puternică a toate pe potrivnici i-a 
zdrobit, făcând israelitenilor cale nouă prin adânc. 
Luminându-te cu dumnezeieştile raze ale cinstitei Treimi pururea pomenite, cu 


rugăciunile tale, arată părtaşi luminii, pe cei ce cu credinţă cinstesc prăznuirea ta 
cea luminată şi sfințită. 

Având cuget luminat şi primitor de străluciri curate, ai dorit cu adevărat de Cela ce 
este mai presus de toate, ca un înțelept mucenic, purtătorule de chinuri, şi cu 
credinţă L-ai dobândit. 


Cu sudori îndumnezeite, adevărat ai întunecat cugetele trupului, cu sângiurile 
pătimirii ai uscat pâraiele cele tulburi ale mulțimii dumnezeilor, de Dumnezeu 
înţelepţite mucenice prea lăudate. 

Slavă... 

Cete de mucenici ai adus Ziditorului, surpând cu dumnezeieştile învățături tot 
cugetul muncitorilor, cu darul Sfântului Duh; cu care dimpreună roagă-te, să ne 
mântuim noi. 

Și acum..., a Născătoarei 

Prunc ai născut pe Fiul, cel ce este mai-nainte de veci împreună cu Tatăl, înnoind 
legile firii Sfântă Fecioară, Maică prea curată, prin cinstită, cea mai presus de fire, 
şi dumnezeiască nașterea ta. 

Cântarea a 3-a 

Irmos: Insuţi cela ce ştii... 

Adunând cinstită oaste, întărită cu armele dumnezeieştii credinţe, mucenice nebi- 
ruite, toate taberele vrăjmaşului, şi vicleniile tiranilor le-ai surpat cu puterea Du- 
hului. 

Intărindu-ţi picioarele pe piatra cea înţelegătoare a inimii tale, cu gând bine cre- 
dincios mucenice mult pătimitorule, nu te-ai spăimântat de măiestriile vicleanului 
balaur, ci tuturor te-ai făcut întărire cu buna credinţă întru Duhul. 

Slavă... 

Impunsăturile săgeţilor cele cumplite le-ai răbdat, fiind legat şi întins pe lemn mu- 
cenice; iar cu dumnezeiască puterea lui Dumnezeu te-ai arătat iarăşi cu totul 


nevătămat, ruşinând măiestriile vrăjmaşului. 


Și acum..., a Născătoarei 

Sfinţenie înţelegătoare te-ai arătat, Celui ce toate le sfinţeşte, şi locaş curat ceea ce 
eşti fără prihană; că din tine s-a arătat Dumnezeu întrupându-se, şi cunoscându-se 
de lume îndoit în fire şi într-un Ipostas, Mireasă a lui Dumnezeu. 


Irmosul: Insuţi Cela ce ştii neputinţa firii omeneşti, şi după milostivire Te-ai 
închipuit într-însa, încinge-mă cu putere de sus, ca să strig Ție: Sfântă este Biserica 
cea însuflețită a slavei Tale celei nepovestite, lubitorule de oameni. 


Sedealna, glas 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mărim, 
Pierzătorul stricăciunii, la Tine cădem, cel ce ai înviat din mormânt la Unul Dum- 
nezeul nostru. 


Având cuvântul strălucitor precum şi viaţa luminată, ai tras cu sfinţenia mulţime de 
necredincioşi către buna credinţă; cu care dimpreună ai pătimit bucurându-te, su- 
ferind toată răutatea tiranilor. Pentru aceasta astăzi săvârşind prea sfântă pomenirea 
ta, te mărim. 


Slavă..., Şi acum..., a Născătoarei 

Marie ceea ce eşti cinstit locaş al Stăpânului, ridică-ne pe noi cei căzuţi în prăpastia 
cumplitei deznădăjduiri, a greşelilor şi a necazurilor; că tu eşti mântuirea păcăto- 
şilor, ajutătoare şi folositoare tare, şi mântuieşti pe robii tăi. 

A Crucii, a Născătoarei 

O, minune înfricoşată! O, taină nouă! Striga Fecioara cea curată, şi fără prihană, 
dacă Te-a văzut pe Tine Doamne întins pe lemn: Cum Te-ai osândit pe Cruce de ju- 
decătorii cei fărădelege, ca un vinovat, nefăţarnice Judecătorule al tuturor Cu-vinte. 
Cântarea a 4-a 

Irmos: Munte umbrit cu darul cel dumnezeiesc, privindu-te Avvacum, cu ochii cei 


departe văzători, mai-nainte a vestit pe Sfântul lui Israil ce vrea să iasă dintru tine, 
spre mântuirea noastră şi înnoirea. 

Putere ţi-a dat ție Dumnezeu Tiburtie, ca prin slăbiciunea trupului să biruieşti pe 
vrăjmaşi;, că bărbăteşte ai intrat în foc arzător, viteazule mucenice, şi ai luat roua 
cea cerească. 


Împreunatu-te-ai cu puterile cele de sus o Tiburtie, ca un slujitor al lui Hristos, şi ai 
înălțat jertfe curate întru Duhul, lucrătorule de cele sfinte, lauda mucenicilor; pentru 
aceea cu bucurie te cinstim. 


Fiind spânzurat drept în sus, şi strujit cu fiare, înconjurat cu feluri de măiestrii iuți 
ale muncilor, şi băgat în groapă, întru aceleaşi primind dumnezeiesc sfârşit, vi- 
teazul Castul se veselea. 


Slavă... 


Săvârşind vindecări cu Sfântul Duh, fericite, spre luminarea poporului celui ce 
privea la tine, le-ai vestit cu bună credință mântuirea, cu dumnezeiască cuviință 
Sebastiane, şi ţi-ai săvârşit călătoria prin mucenicie. 


Și acum..., a Născătoarei 


Numai pe tine din toate neamurile te-a ales Dumnezeu cel mai presus de ființă, şi 
S-a înfiinţat ca om pentru noi, Ziditorul firii omeneşti, Născătoare de Dumnezeu 
Stăpână, cu totul fără prihană. 


Cântarea a 5-a 


Irmos: Cela ce ai luminat cu luminarea venirii Tale, Hristoase, şi ai strălucit cu 
Crucea Ta marginile lumii, luminează cu lumina cunoştinţei Dumnezeirii Tale, ini- 
mile celor ce Te laudă cu dreaptă credinţă. 


Căile tale şi cărările ţintind numai către unul Domnul, s-au abătut din căile cele 
strâmbe ale vrăjmaşilor, şi la mulţi s-au făcut cale dreaptă şi netedă, mucenice a lui 
Hristos cu totul cinstite. 


Ritoriceşte şi prea cu înţelepciune, grăiesc Marchelin, şi Marco înaintea judecă- 
torului, de venirea lui Hristos cea mântuitoare, şi fiind legaţi amândoi, li se piro- 


nesc picioarele cu bolduri, mărindu-se ca nişte mucenici. 


Slavă... 

Patimile Celui ce a omorât patimile noastre, tare închipuind Marchelin şi Marco, cu 
sulița se împung, şi purtând cunună, se unesc cu cetele purtătorilor de chinuri. 


Și acum..., a Născătoarei 

Prea luminatul nor al Soarelui, ceea ce eşti cu totul fără prihană, goneşte norii 
sufletului meu cu rugăciunile tale, şi luminează-mi gândul cel întunecat de lenevire, 
ca să te laud pe tine, Prealăudată. 

Cântarea a 6-a 

Irmos: Inconjuratu-ne-a pe noi... 

Cu tăria gândului prea cinstit, te-ai arătat neplecat când te băteau cu toiege fără 
milă, şi când te îmboldeau cu multe săgeți, bucurându-te, pentru aceea te-ai mutat 
către lumina cea neînserată, mucenice. 

Te întărea pe tine Hristos când te nevoiai, şi te luptai cu dracii, când te munceai cu 
chinurile cele cumplite Sebastiane, nebiruite mucenice, şi când te uitai către Dânsul 
cu ochii inimii. 

Slavă... 

Cu zăvoarele cele tari ale prea înţeleptelor tale cuvinte, ai sfărâmat rătăcirea, şi 
închinăciunile vrăjmaşilor le-ai stricat, şi capiştile idoleşti le-ai surpat, şi pe tine 
însuţi te-ai ridicat locaş Dumnezeiescului Duh. 

Și acum..., a Născătoarei 

Innoit-ai firea noastră cea stricată prin călcarea poruncii, născând pe Cel ce a înnoit 
toate numai cu dumnezeiasca voire, ceea ce eşti între femei binecuvântată, de 
Dumnezeu dăruită. 

Irmosul: Inconjuratu-ne-a pe noi adâncul cel dedesubt, şi nu este apărător, 
socotitu-ne-am ca oile de junghiere; mântuieşte pe poporul Tău, Dumnezeul nostru; 
că Tu eşti celor neputincioşi tărie şi îndreptare. 


Condac, glas al 4-lea: 


Podobie: Cela ce le-ai înălţat... 

Cu roşala sângiurilor tale vopsindu-ţi haina pătimirii, te-ai îmbrăcat ca cu o porfiră 
lăudate Sebastiane; pentru aceasta te-ai şi sălăşluit dimpreună cu Hristos întru 
Împărăţia cea de sus, şi fără sfârşit, şi cu cei ce au pătimit cu tine şi cununi au pri- 
mit, înțelepte; cu care împreună dănţuind, pomeneşte-ne totdeauna şi pe noi. 


Sinaxar 


Întru această lună în ziua a optsprezecea, pomenirea Sfântului mucenic Seba- 
stian şi a celor dimpreună cu dânsul: Zoi, Traghilin, Nicostrat, lavdie, Castor, 
Tiburtie, Castul, Marchelin şi Marco. 


Stih: Lui Sebastian cel ce cinstirile înşelăciunii a defăimat. 
Trupul spre bătăi 1 s-a dat. 

Sebastian în a optsprezecea zi, 

De ciomege bătut se săvârşi. 

La înălțime fiind ridicată de cap Zoi, 

De fum puturos de viaţă se săvârşi. 

Loviţi-mă cumplit cu multe pietre aşa, 

Traghilin cu suspinare din inimă strigă, 

Şi pe cei cu Claudie aici trebuie puşi. 

Pe care deşi adâncul i-a cuprins, 

Cerul la sine îi are strânşi. 

Capul dumnezeiescului Tiburtie spre tăiere l-a dat, 

Carele tu eşti Dumnezeul meu, o Cuvinte al lui Dumnezeu a strigat. 
Pe Castul îl trăgea în prăpastia pierzării. 

Iar nesupunându-se, s-a aşezat în adâncul pământului. 

În inimile vrăjmaşului înfigându-vă ca suliţele. 

Marco şi Marcheline vă împungeţi cu suliţele. 


Dintru aceștia Sebastian era unul din sfetnicii sfatului, pe vremea împărăției lui 
Dioclețian şi Maximian, din oraşul Mediolanilor, care a tras pe mulți la buna- 
credinţă. 


lar Marchelin şi Marco fraţii, răbdând multă vreme la închisoare şi puşi la multe 
feluri de munci, s-a rânduit să li se taie capetele. Iar tatăl lor Traghilin şi Marchia 
maica lor, fiind elini, cu puţin de nu i-a zăticnit cu lacrimile lor, a nu pătimi pentru 
Hristos, şi poate că s-ar fi făcut aceasta, de nu i-ar fi întărit fericitul Sebastian 
grăindu-le cu mare îndrăzneală, nu numai lor, ci şi lui Traghilin, trăgându-i spre 
credinţa în Hristos, şi iarăşi Traghilin învăţa pe eparhul, după ce crezu; deci eparhul 
îndată chemând la dânsul pe prea fericitul şi slăvitul Sebastian şi pe Policarp 

preotul, îi ruga să afle mântuire şi să-l izbăvească de boala ce avea, din care se 
izbăvi şi crezând cu tot sufletul în Hristos, sfărâmând şi idolii ce avea în casa lui, şi 
primind Botezul. 


Iar fericitul Gaie episcopul, pe Marchelin şi pe Marco fraţii i-a hirotonit diaconi şi 
pe tatăl lor preot, iar pe fericitul Sebastian I-a făcut ecdec bisericii (adică judecător 
şi îndreptător). 


După aceea pornindu-se goana asupra creştinilor, atunci împreună cu aceştia au fost 
prinşi Nicostrat, Claudie, Castor, Tiburtie, Castul şi Zoi şi în multe feluri mun- 
cindu-i, şi-au luat sfârşitul vieţii. 


lar Sfântul Sebastian fiind chemat iarăşi de iznoavă de Dioclețian, s-a rănit cu dese 
săgeți şi 1-au zdrobit trupul cu toiege şi măcelărindu-i trupul bucăţi, şi-a dat sufletul 
la Dumnezeu. 


Tot în această zi, pomenirea Sfântului mucenic Evviot 


Stih: Nevoitu-s-a Evviot până la sângiuri. 
Iar sfârşitul vieţii l-a aflat fără de sângiuri. 


Acest Sfânt Evviot, era pe vremile lui Dioclețian şi Maximian, din locul numit 
Opsichiu, născut fiind. Deci fiindcă întrebuința viaţă plăcută lui Dumnezeu şi lucra 
tot felul de bunătăţi, pentru aceasta a suferit multe rele de la elini purtându-se de la 
un loc la altul şi legat fiind şi bătându-se mai ales pătimea acestea, căci săvârşea 
multe minuni, şi prin acestea mulţi necredincioşi întorcea la credinţa lui Hristos. 


Odinioară după ce a fost zdrobit de elini cu lemne şi cu pietre; a fost aruncat în foc, 
şi rămânând nevătămat cu darul lui Hristos. Mulţi văzând prea slăvirea aceasta, şi 
minunându-se au crezut în Hristos, care s-au şi botezat la biserica de acolo, înnoite 
fiind de Pavel şi Sila apostolii; 


lar despre aceasta înştiinţându-se ighemonii Cizicului Leontie, trimițând au adus pe 
sfântul legat înaintea sa, şi îndată a poruncit de l-a bătut pe el cu pietre peste gură, 
peste obraji şi peste fălci; apoi spânzurându-i de un lemn, şi sfâşiindu-i trupul cu 
lovirile, după acestea l-au dat pe ci fiarelor să-l mănânce, de la care rămânând 
nevătămat, l-au aruncat pe el la închisoare. Deci mulți elini văzând asemenea 
minuni, au năzuit la credinţa lui Hristos, şi s-au botezat; iar ighemonul a poruncit 
gealaților ca să taie pe sfântul, iar aceia fiindcă le venise întunecare de minte, se 

junghiau unul pe altul. Ci sfântul rămânând de ei nevătămat, a fost aruncat iarăşi în 
temniţă. 


lar după ce a trecut douăzeci şi două de zile, s-a auzit o veste, de Dumnezeu trimisă 
şi de bucurie, că marele Constantin, se suie către răsărit de la porțile Europei cele 
de către apus, ca să dea război tiranului Maximian. Deci Maximian temându-se, a 
poruncit să se sloboadă creştinii de la închisori şi legături. Deci atunci şi mult- 
pătimitorul acesta Evviot slobozindu-se s-a întors la chilia sa. 


Și mai vieţuind încă cinci ani, şi multe minuni săvârşind, cu pace şi-a dat sufletul 
său lui Dumnezeu. 


Tot în această zi, pomenirea prea cuviosului părintelui nostru Flor, episcopul 
Aminsului. 


Stih: Osândirii celei de demult Flor se supune. 
In pământ merge, căci pământ era, şi ce lucru de minune. 


Acesta era pe vremile împăraţilor Iustin, Tiberie şi Mavrichie, fiu de Părinte, şi 
acela Flor numit şi de maica Eufimia. Deci acesta a stătut deplin învăţat, atât întru 
cele de afară elineşti, cât şi întru cele dinlăuntru a dumnezeieştii Scripturi. Şi mai 
întâi s-a făcut gramatic împărătesc, apoi s-a înălțat la vrednicia de patriciu, şi luând 
femeie, s-a făcut şi părinte de fu; dar fiindcă copii şi femeia lui au murit de boala 
ciumei, pentru aceasta el s-a îmbrăcat în schima monahicească, liniştindu-se la o 
moşie a sa ce avea la Anapni. Apoi pentru multa faptă bună ce avea, s-a făcut 
episcop Aminsului. Deci acolo mergând, şi bine povăţuind încredinţata lui turmă, şi 
minuni multe făcând, s-a mutat către Domnul. 


Tot în această zi, pomenirea Sfântului mucenic Foca şi Ermil, care prin sabie s- 
au Săvârşit. 


Stih: Eu să fiu tăiat mai întâi Ermil zice, 
Ba, zice Foca, ci eu mai întâi Ermile. 


Tot în această zi, pomenirea Sfinţilor mucenici Zacheu diaconul şi Allie citeţul, 
care S-au muncit în Cezareea. 


Stih: Zacheu, Allie pentru a lui Hristos Dumnezeu Cuvântul dragoste. 
Moartea cu bună cinstire alege. 

Tot în această zi, pomenirea Sfintei făcătoarei de minuni Sofia. 


Stih: Sofia pe înţelepciunea lui Dumnezeu iubeşte. 
Pentru aceasta şi darul minunilor primeşte. 


Tot în această zi, târnosirea Sfintei Biserici a Născătoarei de Dumnezeu din Târ- 
gul Aremiei. 


Stih: Sfinţesc acum locaşul cu înnoirea, 
Ceea ce a înnoit cu firea omenirea. 


Tot în această zi, pomenirea prea cuviosului părintelui nostru Mihail Singhelul 
mărturisitorul. 


Stih: Nu este aceasta lucru străin, 

dacă Mihaile din viaţă te săvârşeşti. 

Ci dacă murind viezi, 

precum cu adevărat după vrednicie vieţuieşti. 


Acesta a fost din sfânta cetate a Ierusalimului, fiu de părinți creştini. Deci după ce 
s-a învăţat cu desăvârşire atât înțelepciunea de afară elinească, cât şi cea dinlăuntru 
a noastră, s-a făcut monah, dar şi maica sa cu fiicele sale, după ce a murit soţul ei, 
s-a tuns monahie la o mânăstire de femei. 


Deci dumnezeiescul acesta Mihail bine şi cu plăcere de Dumnezeu vieţuind, şi 
supunându-se pe sine la tot felul de aspră petrecere; pentru aceasta s-a şi hirotonisit 
preot. 


Apoi aflând o peşteră liniştită, a intrat într-însa când Sfântul Teodor şi Teofan 
mărturisitorii, şi scrişii s-au făcut preoți, şi mărturisitori Domnului, şi s-au dus către 
cuviosul acesta, iar Mihail s-a făcut singhel de patriarhul Ierusalimului. 


Deci odată au fost trimişi de patriarhul Ierusalimului la Roma pentru o pricină de 
nevoie. Mai în urmă au fost trimişi şi la Constantinopol, ca să arate cu trecere 
oarecare anaforale, atât la împăratul de atunci Leon armeanul şi luptătorul de 
icoane, cât şi la patriarhul Constantinopolului Teodor. Deci aceştia trei cuvioşi 
Mihail, Teodor şi Teofan, făcând ascultare patriarhului ce i-au trimis, au dat 
anaforalele, punând înainte şi ei de la sine celor ce grăiau împotrivă, multe 
dogmaticeşti ziceri, pentru care Teodor şi Teofan au fost surghiuniţi, de tiranul 
armean. lar fericitul Mihail împreună cu fratele său lov, au fost puşi la închisoarea 

ce se zice a pretorilor. Apoi primind lanţuri grele la gât, de la împăratul Mihail 
cepeleagul, au fost surghiuniţi împreună cu ucenicul său, la o mânăstire Aplusiadei. 


Deci din multa rea pătimire, a aflat ochii săi curgere, şi trupul i s-a îngheboşat, cu 
toate acestea sta fericitul ca un diamant tare şi neclintit; iar după ce au luat 
împărăția Teodora şi Mihail fiul el, şi fiecare în privelişte cinstea sfintele icoane. 
Atunci şi cei ce se aflau prin surghiuniri erau chemaţi şi se învredniceau de mare 
cinste. 


Deci în acea vreme şi dumnezeiescul acesta şi mărturisitorul Mihail, era îndemnat 
de împărăteasa Teodora să se facă patriarh Constantinopolului, dar nevrând, s-a 
făcut dumnezeiescul Metodie, iar Mihail iar se face singhel şi ia cea mai mare 
mânăstire de acolo, întru a sa stăpânire şi odihnă. 


Deci cu blagocestie şi plăcere de Dumnezeu petrecând cealaltă rămăşiţă a vieţii 
sale, şi ajungând la vârsta de optzeci şi cinci de ani, în douăsprezece zile a lui 
decembrie, cu pace s-a mutat către Domnul. 


Tot în această zi, pomenirea celui dintru Sfinţi părintele nostru Modest, arhiepi- 
scopul Ierusalimului. 


Stih: Pământul care poartă al Domnului mormânt, 
Ține Modeste prea fericite şi pe al tău mormânt. 


Acesta s-a născut din părinţi creştini, Evsevie şi Teodula numiţi, în cetatea Sa- 
vastiei. Deci fiindcă maica sa era stearpă, pentru aceasta prin rugăciunea părinţilor 
lui, li s-a dat lor fiu marele acesta Părinte, în urmă de patruzeci de ani, a însoțirii 
lor. Deci după ce s-a născut acesta, a fost pârât tatăl său ca creştin la Maximian. Şi 
dar fiind legaţi, s-au pus la închisoare, despre care înştiințându-se femeia sa 
Teodula, s-a dus şi ea la închisoare împreună cu fiul său acesta; iar acolo la 
închisoare aflându-se, s-au rugat amândoi lui Dumnezeu, şi aşa şi-au dat sufletele 
lor în mâinile sfinţilor îngeri, şi aşa s-au făcut mucenici, după voinţă şi plecare. 


Pe care păzitorii temniţei aflându-i morți, iar pe copilul viu în mijlocul amândurora, 
luându-l pe el l-a dus la Maximian, de cinci luni atunci aflându-se. lar Maximian 
văzându-l pe el curăţel şi frumuşel, l-a dat la unul din singlitici, ca cu osârdie să se 
crească de către el, spre a se face vrednic spre slujirea lui Dia. 


Deci crescându-se lângă singliticul acesta fericitul Modest, s-a înştiinţat că părinţii 
săi au murit la închisoare pentru Hristos. Deci când a ajuns la vârstă de treisprezece 

ani, atunci a aflat pe un creştin, de la care s-a învăţat buna cinstire şi cu totul s-a 
făcut apropiat şi lipit ei, se mâhnea însă căci se aduna cu elinii. Şi odinioară când 
Maximian a propovăduit, ca tot poporul să aducă jertfă dumnezeilor, atunci sfântul 
aflând voie s-a dus la mormântul părinţilor lui şi-l ruga pe ei ca să-l sloboadă din 
mâinile elinilor, ca să se învrednicească de Sfântul Botez. 


Deci aflându-l pe el un argintar ce era de la Atena şi luându-l l-a dus la Atena 
(făcând multe minuni pe cale) iar acolo ducându-l, l-a înfățişat arhiereului şi 
făcându-l ca să se înveţe credinţa mai cu dinadinsul, s-a şi botezat şi când se boteza 
sfântul, s-a întâmplat minune prea slăvită. Căci se vedea un stâlp de foc din Cer 
pogorându-se şi care-şi avea reazemul peste capul celui ce se boteza. Şi după botez 
cu singură rugăciunea şi cu atingerea mâinii, a vindecat pe fratele argintarului, ce 
pătimea de o boală primejdioasă. Asemenea a vindecat un îndrăcit. Apoi fiindcă şi 
argintarul şi femeia lui au murit, a fost scris împreună cu fiii săi şi sfântul acesta în 
diata lor, cleronom averii lor, el însă dăruind partea sa de moştenire fiilor acelora, 
s-a dus la locurile cele mai adânci, ale pustiului şi acolo petrecea viața sa 
pustniceşte. 


Iar fiii argintarului, nesuferind din pizmă, să vadă pe sfântul cinstindu-se de către 
toți având a merge la Misir, pentru neguţătorie, a înduplecat şi pe fericitul Modest, 
să se ducă împreună cu ei, şi acolo ducându-se au vândut pe sfântul ca pe un rob la 
un rău credincios, de la care a suferit multe necazuri în vreme de întregi şapte ani. 
Însă sfântul prin fierbintea şi stăruitoarea sa rugăciune, a izbăvit pe stăpânul său 
acela, din înşelăciunea relei credinţe, şi l-a înduplecat pe el ca să creadă şi să se 
boteze; încă şi pătimind el de grea boală, l-a făcut sănătos. lar după ce a murit 
stăpânul său, s-a dus sfântul la Ierusalim ca să se închine purtătorului de viață 
mormânt, şi de acolo s-a dus la muntele Sinaiului, şi acolo liniştindu-se şi numai la 
Dumnezeu cugetând, multe minuni a făcut. 


Deci murind atunci patriarhul Ierusalimului, din dumnezeiască descoperire se hiro- 
toniseşte patriarh Ierusalimului Sfântul Modest, aflându-se atunci de cincizeci şi 
nouă de ani. 


A făcut încă atunci multe minuni, din care una este aceasta următoare: Piereau 
vitele unui om ierusalimitean, pentru că fântâna apei din care bea, era otrăvită de un 
şarpe prin lucrarea diavolului; deci mergând sfântul la acea fântână şi vitele pierite 
au înviat; şi pe şarpe l-a omorât, iar pe diavolul l-a făcut de s-a arătat înaintea 
tuturor celor ce stau de față, care se jură pe înfricoşat numele lui Dumnezeu, că nu 
se va apropia vreodată de locul acela, unde ar fi chemat numele Sfântului Modest. 

Acest sfânt era cu totul nepomenitor de rău, precum va arăta următoarea 
întâmplare: Căci fiii argintarului ce l-a vândut pe el s-au dus odată la Ierusalim, fără 
să ştie ei că cel de ei vândut se află acolo patriarh. lar nepomenitorul de rău Modest 
nu numai că nu i-a pedepsit pe ei, spre răsplătirea răului ce-i făcuse, ci i-a primit cu 
dragoste şi i-a găzduit cu osârdie, şi le-a făcut bine cu dărnicie. 


Deci aşa cu cuvioşie petrecând, fericitul, şi vieţuind de toţi anii săi nouăzeci şi 
şapte, patriarhind ani treizeci şi opt, s-a mutat la veşnicele locaşuri. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 


Irmos: Pe tine Născătoare de Dumnezeu, te cunoaştem credincioşii cuptor înţe- 
legător; că precum a mântuit pe cei trei tineri, Cel Preaînălţat, şi pe mine tot omul 
în pântecele tău m-a înnoit, Dumnezeul părinților cel lăudat şi prea slăvit. 


Cu puterea ta cea tare întărindu-se pătimitorii Tăi, Hristoase, au biruit pe vrăjmaşul, 
înşelăciunea au călcat, trupurile şi-au dat chinurilor, cântând: Dumnezeul părinţilor 
Cel lăudat şi prea slăvit. 


Purtătorii de chinuri mucenicii cei luminaţi de Dumnezeu: Marchelin şi lăudatul 
Marco, şi Tiburtie, Castul înțeleptul nevoindu-se bine, s-au mutat către Cer, lău- 
dând pe Dumnezeu, Cel lăudat şi prea slăvit. 


Bărbăteşte ai intrat în foc pătimitorule Tiburtie, ca şi cei trei tineri, primind de sus 
roua Duhului, şi cântând cu osârdie: Dumnezeul părinților Cel lăudat şi prea slăvit. 


Slavă... 

Ca o mieluşea spânzurându-te, ai sugrumat pe vrăjmaşul cu strunele muceniceştilor 
tale osteneli, prea lăudată, şi după moarte vieţuieşti muceniţă Zoi, cântând: Dumne- 
zeul părinților Cel lăudat, bine eşti cuvântat. 

Și acum..., a Născătoarei 

Năstrapă de aur, prea sfântă masă a dumnezeieștii Pâini a vieţii, te numim pe tine 


Curată, loc de sfinţenie, scaun prea înalt, pe care S-a odihnit Dumnezeul părinților 
Cel prea lăudat şi prea slăvit. 

Cântarea a 8-a 

Irmos: În cuptor tinerii lui Avraam... 

Voind a te omori lumii şi tuturor celor din lume, te-ai învrednicit vieţii ce va să fie, 
pururea cinstite, strigând cu osârdie: Binecuvântaţi toate lucrurile pe Domnul, şi-L 
prea înălţaţi întru toţi vecii. 

Pusu-te-au cei fărădelege în groapa cea adâncă îngropându-te, şi omorându-te, 
pururea pomenite, Castule, pe tine cel ce cântai cu căldură: Binecuvântaţi toate 
lucrurile pe Domnul, lăudaţi-L şi-L prea înălţaţi întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Fericită viaţă ai dobândit ca una ce eşti în adevăr cu numele ei; că cu sugrumare 
silnică ai părăsit viaţa cea pieritoare Zoi, cu osârdie cântând: Binecuvântaţi toate 
lucrurile pe Domnul, şi-L prea înălţaţi întru toţi vecii. 

Și acum..., a Născătoarei 

Infrumuseţatu-te-ai, că ai născut pe Dumnezeu şi Stăpânul cel frumos, care lumi- 
nează deplin neamul oamenilor, cu dumnezeieştile raze, căruia strigăm: Bine- 
cuvântaţi toate lucrurile pe Domnul, şi-L prea înălţaţi întru toți vecii. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


În cuptor tinerii lui Israil, ca într-o topitoare, cu podoaba bunei credinţe, mai curat 
decât aurul au strălucit grăind: Binecuvântaţi toate lucrurile Domnului pe Domnul, 
lăudaţi-L şi-L prea înălţaţi întru toți vecii. 

Cântarea a 9-a 

Irmos: Chipul naşterii tale... 

Ca să te învredniceşti dumnezeieştii lumini, slavei celei veşnice şi frumuseții, vred- 


nicule de minune Sebastiane, vitejeşte ai răbdat chinurile, durerile şi moartea; 
pentru aceasta toți te fericim. 

Arătatu-te-ai soare în mijlocul stelelor, între cei împreună pătimitori mucenice, şi 
acum se luminează dumnezeiască tărie a Bisericii cu prea slăvitele luminări ale 
sfințitelor tale pătimiri, şi risipeşte toată trufia diavolului. 


Iubind pe Hristos Tiburtie şi Marcelin, Marco, Zoi şi Castul, pătimesc dimpreună 
cu învățătorul lor de Dumnezeu înțelepțitul Sebastian, şi iau întocmai cununile 
biruinţei, rugându-se totdeauna pentru noi. 


Slavă... 

Ridicatu-s-au sălăşluindu-se întru locaşuri luminoase, ceata cea îndumnezeită a 
mucenicilor, şi umblă în ceruri veselindu-se, pururea rugându-se lubitorului de 
oameni pentru noi, care îi fericim pe ei totdeauna. 

Și acum..., a Născătoarei 

Cutremură-se oștile cele de gând, văzând strălucirea Tatălui cea dumnezeiască, că 
Se ține nespus în mâinile tale, având închipuirea ta; ca să îndumnezeiască pe 
oameni, Fecioară Maică neispitită de nuntă. 

Irmosul: Chipul naşterii tale celei curate, l-a arătat rugul cel ce ardea nears; şi 
acum te rugăm, ca să stingi cuptorul ispitelor cel sălbăticit asupra noastră; ca neîn- 


cetat să te slăvim pe tine, Născătoare de Dumnezeu. 


Și cealaltă slujbă a Utreniei după rânduială și Otpustul. 

Canon de rugăciune către Sfântul mucenic Sebastian şi către cei împreună cu 
dânsul 





Troparul Sfântului mucenic Sebastian şi al celor împreună cu dânsul, glasul al 4- 
lea: Mucenicii Tăi, Doamne, întru nevoinţele lor, cununile nestricăciunii au do- 
bândit de la Tine, Dumnezeul nostru. Că având tăria Ta, pe chinuitori au învins; 
zdrobit-au şi ale demonilor neputincioase îndrăzniri. Pentru rugăciunile lor, mân- 
tuieşte sufletele noastre, Hristoase Dumnezeule. 


Cântarea 1 

Irmos: Dreapta Ta cea purtătoare de biruinţă, cu dumnezeiască cuviinţă, întru tărie 
s-a prea slăvit. Că aceasta, Nemuritorule, ca o puternică a toate, pe potrivnici i-a 
zdrobit, cale nouă făcând israeliților prin adânc. 

Stih: Sfinţilor mucenici, rugaţi-vă lui Dumnezeu pentru noi. 

Luminat fiind de strălucirile prea cinstitei Treimi, vrednicule de laudă, arată părtaşi 
Luminii, cu rugăciunile tale, pe cei ce cinstesc cu credință prăznuirea ta cea lumi- 
nată şi sfinţită. 

Stih: Sfinţilor mucenici, rugaţi-vă lui Dumnezeu pentru noi. 

Având cuget luminat şi primitor de curate străluciri, ca un mucenic cuminte şi 


înţelept, ai dorit cu adevărat numai pe Cel ce este mai presus de toate şi cu credinţă 
L-ai dobândit pe EI, purtătorule de biruinţă. 

Stih: Sfinţilor mucenici, rugaţi-vă lui Dumnezeu pentru noi. 

Cu nevoinţe dumnezeieşti ai întunecat cu adevărat cugetele trupului şi cu sângiurile 
pătimirii ai uscat pâraiele cele tulburi ale mulţimii idolilor, de Dumnezeu 
înțelepţite, mucenice, biruitorule în multe lupte. 

Slavă Tatălui şi Fiului şi Sfântului Duh. 

Mulţime de mucenici ai adus Ziditorului, surpând cu harul Sfântului Duh, cu 
dumnezeieştile tale învățături, tot temeiul păgânătății prigonitorilor; cu care 
împreună roagă-te să ne mântuim noi. 

Şi acum şi pururea şi în vecii vecilor. Amin (a Născătoarei). 

Prunc născând pe Cel ce este mai înainte de veci înţeles împreună cu Tatăl, ai 
înnoit legile firii, Preasfântă Fecioară, Maică prea curată, prin cinstita, cea mai 
presus de fire şi dumnezeiască naşterea ta. 

Cântarea a 3-a 

Irmos: Cel ce Insuţi ştii... 


Stih: Sfinţilor mucenici, rugaţi-vă lui Dumnezeu pentru noi. 


Adunând, mucenice, cinstita oaste şi întărind-o cu armele dumnezeieştii credinţe, ai 
surpat cu Puterea Duhului, taberele vrăjmaşului şi viclenie tiranilor. 


Stih: Sfinţilor mucenici, rugaţi-vă lui Dumnezeu pentru noi. 

Sprijinitu-ţi-ai picioarele pe piatra cea înţelegătoare a inimii tale, cu simţire cucer- 
nică, mucenice mult pătimitorule şi nu te-ai lăsat amăgit de măiestriile vicleanului 
balaur, ci tuturor te-ai făcut întărire cucernică întru Duhul. 

Slavă Tatălui şi Fiului şi Sfântului Duh. 

Împunsăturile cele cumplite ale săgeţilor le-ai răbdat, legat şi întins pe lemn, 
mucenice; iar cu dumnezeiasca Putere a lui Dumnezeu te-ai arătat iarăşi cu totul 


nevătămat, ruşinând meşteşugirile vrăjmaşului, prea mărite. 


Şi acum şi pururea şi în vecii vecilor. Amin (a Născătoarei). 

Arătatu-te-ai sfinţenie înţelegătoare a Celui ce toate le sfințeşte şi locaş prea curat, 
Ceea ce eşti fără de prihană; că din tine S-a arătat Dumnezeu Intrupându-Se şi s-a 
făcut cunoscut lumii, îndoit cu firile şi într-un Ipostas, dumnezeiască Mireasă. 


Irmosul: Cel ce Insuţi ştii slăbiciunea firii omeneşti şi prin milostivire Te-ai 
închipuit într-însa, încinge-mă cu Putere de sus, ca să strig Ţie: Sfântă este Biserica 
cea însufleţită a slavei Tale celei prea curate, lubitorule de oameni. 

Cântarea a 4-a 

Irmos: Munte umbrit de darul cel dumnezeiesc văzându-te pe tine proorocul Ava- 
cum, cu ochii cei de departe văzători, mai înainte a vestit pe Sfântul lui Israel, care 
avea să iasă dintru tine, spre mântuirea şi înnoirea noastră. 

Stih: Sfinte mucenice Tiburtie, roagă-te lui Dumnezeu pentru noi. 

Putere ţi-a dat ţie Dumnezeu, mucenice Tiburtie, ca prin slăbiciunea trupului să 
biruieşti în luptă pe vrăjmaş; că bărbăteşte ai intrat în foc arzător, mucenice prea 
puternice şi ai primit în schimb roua cea cerească. 

Stih: Sfinţilor mucenici, rugaţi-vă lui Dumnezeu pentru noi. 

Impreunatu-te-ai cu slujitorii cei de sus, o, Sfinte Tiburtie, ca un slujitor al lui 
Hristosşi ai înălţat jertfe curate întru Duhul, lucrătorule de cele sfinte, lauda şi 
strălucirea mucenicilor. Pentru aceasta, cu bucurie te cinstim pe tine. 

Stih: Sfinte mucenice Castul, roagă-te lui Dumnezeu pentru noi. 

Spânzurat fiind, strujit cu ghiare de fier, înconjurat de năvala asprelor chinuiri şi 
vârât în groapă, unde a primit dumnezeiescul sfârşit, viteazul mucenic Castul se 
veselea. 

Slavă Tatălui şi Fiului şi Sfântului Duh. 

Săvârşind vindecări cu Sfântul Duh, fericite, spre luminarea celor ce priveau la tine, 
neamurilor ai vestit cu bună cucernicie mântuirea, cu dumnezeiască cuviinţă, Sfinte 


mucenice Sebastian şi ai săvârşit alergarea prin mucenicie. 


Şi acum şi pururea şi în vecii vecilor. Amin (a Născătoarei). 

Din toate neamurile numai pe tine te-a ales Dumnezeu, cel mai presus de ființă şi 
Fiinţă a luat, făcându-Se Om ca noi, Ziditorul fiinţei omeneşti, Născătoare de 
Dumnezeu, Stăpână, cea cu totul fără de prihană. 

Cântarea a 5-a 

Irmos: Cel ce ai luminat cu Lumina venirii Tale, Hristoase şi ai strălucit cu Crucea 
Ta marginile lumii, luminează cu lumina cunoştinţei Dumnezeirii Tale inimile celor 
ce Te laudă cu dreaptă credinţă. 

Stih: Sfinţilor mucenici, rugaţi-vă lui Dumnezeu pentru noi. 

Căile şi cărările tale ducând numai către Domnul au ocolit calea cea rea a vrăj- 
maşilor şi multora s-a făcut cale dreaptă şi sfântă, mucenice al lui Hristos, prea 
cinstite. 

Stih: Sfinţilor mucenici, rugaţi-vă lui Dumnezeu pentru noi. 

Sfinții mucenici Marcelin şi cu Marcu grăiesc cu iscusință şi prea înţelepţeşte 
înaintea judecătorului, de mântuitoarea venire a lui Hristos; şi amândoi fiind legaţi, 
li se străpung picioarele cu piroane, fiind măriţi ca nişte mucenici. 

Slavă Tatălui şi Fiului şi Sfântului Duh. 

Cu tărie închipuind Patimile celui ce a ucis patimile noastre, mucenicii Marcelin şi 
Marcu cu lancea sunt împunşi şi purtând cunună, dănţuiesc cu Cetele celor fără de 
trupuri. 

Şi acum şi pururea şi în vecii vecilor. Amin (a Născătoarei). 

Prea luminate nor al Soarelui, ceea ce eşti cu totul fără de prihană, depărtează norii 
sufletului meu, cu rugăciunile tale şi luminează-mi cugetul cel întunecat de lenevie, 
ca să te laud pe tine, Prealăudată. 

Cântarea a 6-a 


Irmos: Inconjuratu-ne-a pe no... 


Stih: Sfinţilor mucenici, rugaţi-vă lui Dumnezeu pentru noi. 

Arătatu-te-ai cu tărie de cuget neînduplecată, prea cinstite, când te băteau fără de 
cruţare cu toiege şi când te străpungeau cu multe săgeți; pentru aceea, bucurându- 
te, te-ai mutat către Lumina cea neînserată, mucenice. 


Stih: Sfinte mucenice Sebastian, roagă-te lui Dumnezeu pentru noi. 


Te întărea pe tine Hristos, când te luptai şi te războiai cu demonii şi când erai 
chinuit cu bătăi cumplite, Sfinte mucenice Sebastian şi te uitai către Dânsul cu 
ochii inimii, nebiruite mucenice. 


Slavă Tatălui şi Fiului şi Sfântului Duh. 


Cu pârghiile cele tari ale prea înţeleptelor tale cuvinte ai surpat rătăcirea, ai 
sfărâmat locurile de închinare ale vrăjmaşilor şi templele idoleşti le-ai surpat şi pe 
tine însuţi te-ai ridicat locaş Dumnezeiescului Duh. 


Şi acum şi pururea şi în vecii vecilor. Amin (a Născătoarei). 


Innoit-ai firea noastră cea stricată prin călcarea poruncii, născând pe Cel ce a înnoit 
toate numai cu dumnezeiasca voire, Ceea ce eşti între femei binecuvântată, de 
Dumnezeu cu har dăruită. 


Irmosul: Înconjuratu-ne-a pe noi adâncul cel nemăsurat şi nu este izbăvitor; 
socotitu-ne-am ca nişte oi de junghiere; mântuieşte pe poporul Tău, Dumnezeul 
nostru, că Tu eşti celor neputincioşi Tărie şi Indreptare. 


Condac, glasul al 4-lea: 


Podobie: Cel ce Te-ai înălțat pe Cruce de bunăvoie, popo-rului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Cu roşeala sângiurilor tale vopsindu-ţi haina pătimirii, te-ai îmbrăcat ca şi cu o 
porfiră, prea lăudate Sebastian. Pentru aceasta te-ai şi sălăşluit împreună cu Hristos 
întru Împărăţia cea de sus şi fără de sfârşit, împreună cu cei ce au pătimit cu tine şi 
au primit cununi, înțelepte. Cu care împreună dănţuind, pomeneşte-ne totddeauna şi 
pe noi. 


Cântarea a 7-a 

Irmos: Pe tine, Născătoare de Dumnezeu, credincioşii te cunoaştem cuptor înţe- 
legător; că precum a mântuit pe cei trei tineri Cel Preaînalt şi pe mine, omul întreg, 
în pântecele tău m-a înnoit; Dumnezeul părinților Cel Lăudat şi Prea slăvit. 

Stih: Sfinţilor mucenici, rugaţi-vă lui Dumnezeu pentru noi. 

Cu Puterea cea tare întărindu-se pătimitorii tăi, Hristoase, pe vrăjmaşul l-au biruit; 
înşelăciunea au călcat în picioare şi trupurile şi le-au dat chinurilor;, cântând: 
Dumnezeul părinţilor, Cel Lăudat şi Prea slăvit. 

Stih: Sfinţilor mucenici, rugaţi-vă lui Dumnezeu pentru noi. 

Purtătorii de biruinţă, mucenicii cei luminaţi de Dumnezeu: mucenicul Sebastian, 
Sfântul Marcelin, lăudatul Marcu, Sfinții Tiburtie şi Castul cel prea înţelept ne- 
voindu-se şi toţi cei împreună cu dânşii, bine s-au mutat către cer, cântând: Dumne- 
zeul părinților, Cel Lăudat şi Prea slăvit. 

Stih: Sfinte mucenice Tiburtie, roagă-te lui Dumnezeu pentru noi. 

Bărbăteşte ai intrat în foc, nevoitorule Tiburtie, primind de sus, ca şi tinerii, Roua 
Duhului şi cântând cu prea dulce cântare: Dumnezeul părinților, Cel Lăudat şi Prea 
slăvit. 

Slavă Tatălui şi Fiului şi Sfântului Duh. 

Spânzurându-te ca o mieluşea, ai sugrumat pe vrăjmaşul cu strunele răbdătoarelor 
tale osteneli, prea lăudată şi după moarte vieţuieşti, muceniță Zoe, cântând: 
Dumnezeul părinţilor, Cel Lăudat şi Prea slăvit. 

Şi acum şi pururea şi în vecii vecilor. Amin (a Născătoarei). 

Pe tine te numim, Curată, năstrapă de aur, prea sfântă masă a dumnezeieştii Pâini a 
vieţii, loc de sfinţenie şi scaun prea înalt, pe care S-a odihnit Dumnezeul părinţilor, 
Cel Lăudat şi Prea slăvit. 

Cântarea a 8-a 


Irmos: În cuptor tinerii lui Avraam... 


Stih: Sfinţilor mucenici, rugaţi-vă lui Dumnezeu pentru noi. 

Voind a muri lumii şi tuturor celor din lume, te-ai învrednicit de Viaţa cea ade- 
vărată, pururea cinstite, strigând cu osârdie: Binecuvântaţi toate lucrurile Domnului 
pe Domnul, lăudaţi-L şi-L prea înălțaţi întru toţi vecii. 

Stih: Sfinte mucenice Castul, roagă-te lui Dumnezeu pentru noi. 

Pusu-te-au pe tine cei fărădelege, în chip cumplit, în groapa cea mai de jos, îngro- 
pându-te şi ucigându-te, prea lăudate Castul, cel ce cântai cu căldură: Binecu- 
vântaţi toate lucrurile Domnului pe Domnul, lăudaţi-L şi-L prea înălţaţi întru toți 
Vecil. 

Binecuvântăm pe Tatăl şi pe Fiul şi pe Sfântul Duh, Domnul. 

Fericită viaţă ai câştigat ca una ce ai numele vieţii, Sfântă muceniţă Zoe, că ai pără- 
sit prin sugrumare viaţa cea trecătoare, cântând: Binecuvântaţi toate lucrurile Dom- 
nului pe Domnul, lăudaţi-L şi-L prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Înfrumuseţatu-te-ai, născând pe Dumnezeu şi Stăpânul, care luminează, Preacu- 
rată, neamul oamenilor cu dumnezeieşti Frumuseţi; Căruia strigăm: Binecuvântaţi 
toate lucrurile Domnului pe Domnul, lăudaţi-L şi-L prea înălţaţi întru toți vecii. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


În cuptor, tinerii lui Avraam, ca într-o topitorie, au strălucit cu frumuseţea dreptei 
cinstiri de Dumnezeu, mai curat decât aurul, grăind: Binecuvântaţi toate lucrurile 
Domnului pe Domnul, lăudaţi-L şi-L prea înălţaţi întru toţi vecii. 

Cântarea a 9-a 


Irmos: Chipul Naşterii tale... 


Stih: Sfinte mucenice Sebastian, roagă-te lui Dumnezeu pentru noi. 

Ca să te învredniceşti de dumnezeiasca Lumină, de mărirea şi de frumuseţea cea 
veşnică, vrednicule de laudă, Sfinte mucenice Sebastian, bărbăteşte ai răbdat 
chinurile, durerile şi moartea; pentru aceasta toţi te fericim. 


Stih: Sfinţilor mucenici, rugaţi-vă lui Dumnezeu pentru noi. 


Arătatu-te-ai în mijlocul celor împreună luptători, ca un soare în mijlocul stelelor, 
mucenice, iar acum dumnezeiasca boltă a Bisericii se luminează cu prea sfinţitele 
străluciri ale sfinţitelor tale nevoinţe şi toată nebunia cea îndrăzneață a diavolului se 
risipeşte. 


Stih: Sfinţilor mucenici, rugaţi-vă lui Dumnezeu pentru noi. 


Iubind pe Hristos, Sfinţii mucenici Tiburtie, Marcelin, Marcu, Zoe şi Castul, păti- 
mesc împreună cu învățătorul lor şi de Dumnezeu înţelepțitul Sebastian şi culeg 
deopotrivă cununile biruinţei, rugându-se totdeauna pentru noi. 


Slavă Tatălui şi Fiului şi Sfântului Duh. 


Ridicatu-s-a, sălăşluindu-se în Locaşurile cele luminoase, ceata cea îndumnezeită a 
mucenicilor şi se veseleşte în ceruri, pururea rugându-se lubitorului de oameni 
pentru noi, cei ce îi fericim pe ei totdeauna. 


Şi acum şi pururea şi în vecii vecilor. Amin (a Născătoarei). 


Se înspăimântă Oştile cele înţelegătoare, văzând că dumnezeiasca strălucire a 
Tatălui este ţinută în chip de netâlcuit în braţele tale, având asemănarea ta; ca să în- 
dumnezeiască pe oameni, Fecioară Maică, neispitită de nuntă. 


Irmosul: Chipul Naşterii tale celei prea curate, l-a arătat rugul cel aprins care nu se 
mistuia şi acum, te rugăm, să stingi cuptorul ispitelor, cel sălbăticit asupra noastră, 
ca neîncetat să te mărim pe tine, Născătoare de Dumnezeu. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învierea. 
Pe Tine Te mărim, Pierzătorul stricăciunii, la Tine cădem, cel ce ai înviat din 
mormânt la Unul Dumnezeul nostru. 


Având cuvântul deopotrivă de strălucitor cu viaţa luminată, ai tras cu sfinţenia 
mulţime de necredincioşi către dreapta cinstire de Dumnezeu; cu care împreună ai 

luptat bucurându-te, suferind răutatea tiranilor. Pentru aceasta, astăzi săvârşind prea 
sfințită pomenirea ta şi te lăudăm pe tine. 


Sedelna Preasfintei Născătoare de Dumnezeu, glasul 1. Podobie: Mormântul Tău, 
Mântuitorule, ostaşii străjuindu-l, morţi s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, la 
Tine cădem, cel ce ai înviat din mormânt la Unul Dumnezeul nostru. 


Marie, cinstit locaş al Stăpânului, ridică-ne pe noi cei căzuţi în prăpastia cumplitei 
deznădăjduiri, a greşelilor şi a necazurilor; că tu eşti mântuirea păcătoşilor, aju- 
tătoare şi apărătoare tare şi miluieşti pe robii tăi. 


Sedelna Sfintei Cruci şi a Preasfintei Născătoare de Dumnezeu, glasul 1. Podobie: 
Mormântul Tău, Mântuitorule, ostaşii străjuindu-l, morţi s-au făcut de strălucirea 
îngerului ce s-a arătat, care a vestit femeilor Învierea. Pe Tine Te mărim, 
Pierzătorul stricăciunii, la Tine cădem, cel ce ai înviat din mormânt la Unul Dum- 
nezeul nostru. 


O, minune înfricoşătoare, o, Taină nouă, striga Fecioara cea curată şi fără de pri- 
hană, când Te-a văzut pe Tine, Doamne, întins pe Lemn. Cum de eşti osândit ca un 
vinovat la moarte pe Cruce de făţarnicii judecători cei fărădelege, Judecătorule al 
tuturor şi Cuvinte! 

Acatistul Sfântului mucenic Sebastian 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Cu cunună de virtuţi ţi-ai împodobit sufletul, Sfinte mucenice Sebastian şi răbdând 
durerea săgeților omorâtoare de trup, ai primit cu bucurie mucenicia şi te-ai înălțat 
de la cele trecătoare la cele veşnice, slăvind pe Dumnezeu şi cântând: Aliluia! 


Icosul 1 

Sfinte Sebastian, viteaz ai fost şi nu te-ai temut de durerile muceniciei, ci arzând de 
iubire pentru Hristos, singur ţi-ai mărturisit credinţa descoperind tuturor fericirea de 
a fi al lui Hristos; iar noi te cinstim cântând: 

Bucură-te, mucenice mistuit pe altarul iubirii; 

Bucură-te, erou ce te-ai dăruit singur jertfirii; 

Bucură-te, lumină nebiruită pe pământ; 

Bucură-te, doină cu dulce cuvânt; 

Bucură-te, izvor al dăruirii dumnezeieşti,; 

Bucură-te, freamăt suav ce fericirii slujeşti; 

Bucură-te, cel ce ai biruit amară suferinţă; 

Bucură-te, cel ce ai dorit veşnicia cu stăruinţă; 

Bucură-te, cel ce jertfă vie te-ai dăruit; 

Bucură-te, gând curat şi neprihănit; 

Bucură-te, rug prin iubire împlinit; 

Bucură-te, glas ce în ceruri se aşterne; 

Bucură-te, Sfinte mucenice Sebastian! 


Condacul al 2-lea 

Ai ştiut, sfinte, să preţuieşti iubirea lui Dumnezeu pentru noi şi ca un prinos de 
iubire ţi-ai dăruit viaţa, dându-ne nouă adevărată pildă; noi te rugăm fierbinte, întă- 
reşte-ne în ale noastre suferinţe şi învaţă-ne să-L prea mărim pe Dumnezeu, cân- 
tând alături de tine: Aliluia! 


Icosul al 2-lea 

O, Sfinte Sebastian, cât de mult te doresc sufletele noastre! Iată, exemplul jertfei 
tale sufletele ne hrănesc şi prin tine încă mai mult am învăţat să-L iubim pe Dum- 
nezeu; primeşte acum glasurile noastre ce şoptesc: 

Bucură-te, ostaş brav şi plin de nobleţe; 

Bucură-te, a inimii mele adâncă frumuseţe; 

Bucură-te, cel ce prin suferinţă lui Dumnezeu ai slujit; 

Bucură-te, cel ce prin dureri inimi împietrite ai biruit; 

Bucură-te, lacrimă născută din vitejie; 

Bucură-te, neînţeleasă şi sfântă nebunie; 

Bucură-te, al sufletelor noastre tainic ajutător; 

Bucură-te, foc ce arzi, de-a pururi mistuitor; 

Bucură-te, mărgăritar ce cerul împodobeşti; 

Bucură-te, stea ce pe bolta inimilor noastre străluceşti; 

Bucură-te, cel ce în suferinţe ne însoţeşti; 

Bucură-te, cel ce ai grijă de noi; 

Bucură-te, Sfinte mucenice Sebastian! 


Condacul al 3-lea 

Cel ce reverşi miresme de lumină către tronul lui Dumnezeu, te rugăm, mijloceşte 
pentru noi la tronul Luminii, alături de Sfânta Fecioară, învaţă-ne să slăvim şi noi 
pe Cel Veşnic, cântând cu toată bucuria: Aliluia! 


Icosul al 3-lea 

O, Sfinte Sebastian, cel ce ai biruit întunericul prin curajul tău şi te-ai împodobit cu 
podoabele muceniciei, ajută-ne şi nouă în greutăţile noastre, învaţă-ne să fim cura- 
joşi în războiul pe care-l purtăm pururea cu noi şi cu cele trecătoare, vino la noi, 
căci te chemăm strigând: 

Bucură-te, prinos de slavă către Dumnezeu; 

Bucură-te, cel ce emani bucurie mereu; 

Bucură-te, mireasmă de prea curată iubire; 

Bucură-te, a celor mici însufleţire; 

Bucură-te, soare arzând în plină măreție; 

Bucură-te, izvor nesecat de cerească energie; 

Bucură-te, cel care ne hrăneşti cu sfântă energie; 

Bucură-te, pisc de grandioase înălțimi; 
Bucură-te, rug dătător de tainice lumini; 
Bucură-te, rezonanţă curată a melodiei cereşti; 
Bucură-te, fior de lumini, ce tainic străluceşti; 
Bucură-te, că bucuria ta şi în noi se aşterne; 
Bucură-te, Sfinte mucenice Sebastian! 


Condacul al 4-lea 

O, blândă lumină ce slujeşti Lumina supremă, ai grijă şi de noi, cei ce nu ştim să 
luminăm, şi cu bunătatea ta încarcă-ne sufletele şi transformă-ne, pentru numele 
Celui pe care-L iubeşti şi slujeşti, învaţă-ne să-L cinstim şi noi pe EI cântând: Ali- 
luia! 


Icosul al 4-lea 

Fiind topit în iubirea pentru cele cereşti, ai primit, Sfinte Sebastian, să fii torturat şi 
să înduri suferinţa săgeților care se năpusteau asupra ta fără milă, pentru aceasta noi 
te chemăm în ajutorul nostru zicând: 

Bucură-te, torță arzând pentru ale noastre suflete; 

Bucură-te, bucurându-ne şi pe noi, sfinte; 

Bucură-te, cel ce ne încarci cu putere; 

Bucură-te, cel ce ai înfrânt omeneasca durere; 

Bucură-te, neînfricat luptător al lui Hristos; 

Bucură-te, flacără arzând în veşnicie frumos; 

Bucură-te, har ce împlineşti măreţia cerului luminos; 

Bucură-te, al inimii mele tainic ocrotitor; 

Bucură-te, freamăt născut din al nemuririi dor; 

Bucură-te, şoim ce brăzdezi ale cerului înălțimi; 

Bucură-te, cel ce tronului de Lumină te închini; 

Bucură-te, izvor de bucurii sublime; 

Bucură-te, Sfinte mucenice Sebastian! 


Condacul al 5-lea 

O, Sfinte Sebastian, mireasmă plină de nobleţe te-ai dăruit lui Dumnezeu cu toată 
fiinţa ta, i-ai oferit tinereţea şi vigoarea ta, ca în schimbul lor să primeşti frumu- 
seţea veşnică; învaţă-ne şi pe noi să fim demni eroi jertfei pe altarele nemuririi şi 
lui Dumnezeu cântând: Aliluia! 


Icosul al 5-lea 

Sfinte Sebastian, alergăm către al tău ajutor, fiind uimiţi de aleasa ta mucenicie, fii 
alături de noi în suferințe şi nevoi şi primeşte rugăciunile noastre pe care ţi le 
aducem din toată inima: 

Bucură-te, crâmpei născut din lumină divină; 

Bucură-te, cel ce te-ai dăruit lui Hristos ca o jertfă deplină; 

Bucură-te, cel ce mângâi a noastră tristeţe; 

Bucură-te, icoană ce ne hrăneşte cu speranţe; 

Bucură-te, imn ce transformi prin a ta frumuseţe; 

Bucură-te, nădejdea celor mici şi-mpovăraţi; 

Bucură-te, alinarea celor infirmi şi întristaţi; 

Bucură-te, psalm ce iubirea o cânţi; 

Bucură-te, lumină ce ne binecuvântezi; 

Bucură-te, cel ce prin suferință te-ai înălţat; 

Bucură-te, cel ce cu florile biruinţei te-ai încununat; 

Bucură-te, mireasmă blândă şi curată de rugăciune; 

Bucură-te, Sfinte mucenice Sebastian! 


Condacul al 6-lea 

Fiind brav ostaş al lui Hristos, Sfinte Sebastian, ai luptat cu credinţă slujind pe 
aproapele tău, te-ai supus Lui cu devotament, căci ai vrut să fu undă a iubirii 
dumnezeieşti, prin care şi alții să înţeleagă sensul dumnezeirii, fii cu noi şi acum, 
sfinte, şi învaţă-ne să-L prea mărim pe Dumnezeu cântând: Aliluia! 


Icosul al 6-lea 

Deşi ai trăit între atâția fățarnici, o, Sfinte Sebastian, ai convertit prin compor- 
tamentul tău armate întregi de soldaţi, care cu credinţă te-au urmat şi s-au muce- 
nicit; nu ne uita acum şi pe noi, care te fericim spunând: 

Bucură-te, corabie navigând pe un ocean de lumină; 

Bucură-te, anotimpul ce suferinţa grea alină; 

Bucură-te, steag biruitor înălţat către veşnicie; 

Bucură-te, cel ce-ai împlinit cereasca armonie; 

Bucură-te, nimb radiind linişte şi sfântă energie; 

Bucură-te, sol al păcii eterne, dumnezeieşti; 

Bucură-te, cel ce ai ştiut pentru Hristos să te jertfeşti,; 

Bucură-te, cel ce în faţa morţii ai stat dârz şi neînfricat; 

Bucură-te, netemător luptător ce vitejeşte ai luptat; 

Bucură-te, a sufletului meu nemărginită iubire; 

Bucură-te, oază de lumină şi de neprihănire; 

Bucură-te, lacrimă de viaţă a suferinţei creştine; 

Bucură-te, Sfinte mucenice Sebastian! 


Ar Dr De De De de De Dr De De De De De Dr Dr De de De e de dr dr A A 


Xp PX XP IE ID e E 30 IE 3 2 2 E E E 30 30 30 IE De E DP E IE IE IE IE XX 


Die De de e Ar dr e De de Dr De Dr De de De De De De Dr Dr De de de dr dr d 


Xp PP IP 3 3 E 0 E 30 E 3 2 2 2 2 e 30 30 IE IE 2 E 2 E XX 


Condacul al 7-lea 

Flacără arzând în altarul iubirii eşti, Sfinte Sebastian, căci luminând în Biserica lui 
Dumnezeu, ne mângâi şi pe noi, nemângâiaţii, şi ne topeşti cu focul dăruirii tale. 
Ajută-ne, sfinte, şi învaţă-ne să-L slujim şi noi pe Hristos, cântând împreună cu 
tine: Aliluia! 


Icosul al 7-lea 

Sfinte Sebastian, ca o rugăciune pururi te înalți către Dumnezeu; te rugăm, cere şi 
pentru noi lumină şi iubire de la Tronul divin; fii cu noi şi ajută-ne, căci te chemăm 
şoptind: 

Bucură-te, freamăt al iubirii neprihănite; 

Bucură-te, balsamul frumuseţilor sfinte; 

Bucură-te, vigoare ce te dăruieşti sufletului meu; 

Bucură-te, cel ce ai învins chinul cel greu; 

Bucură-te, ofrandă ce te-ai jertfit lui Dumnezeu; 

Bucură-te, cel ce prin suferinţă ai biruit pe farisei; 

Bucură-te, cel ce te-ai împodobit cu cununile muceniciei; 

Bucură-te, cel ce ai ars în doruri cereşti; 

Bucură-te, cel ce ajutor de consolare ne dăruieşti; 

Bucură-te, rouă ce cu splendoarea ta ne binecuvântezi; 

Bucură-te, cel ce în slujba dumnezeirii lucrezi; 

Bucură-te, cântec ce durerea ştie să aline; 

Bucură-te, Sfinte mucenice Sebastian! 


Condacul al 8-lea 

Sfinte Sebastian, în tine am nădăjduit totdeauna, tu eşti o lumină ce hrăneşti sufle- 
tele noastre, tu ne-ai învăţat să ne apropiem mai mult de Dumnezeu, pentru aceasta, 
te rugăm, nu înceta a fi străjerul nostru şi ajută-ne să mergem pe cărarea ce duce 
către Dumnezeu cântând: Aliluia! 


Icosul al 8-lea 

Ca zorii zilei te-am simţit de-a pururi, Sfinte Sebastian, tu aduci lumina şi bucuria 
inimilor noastre, tu, după Preacurata, ne-ai slujit nouă, alături de alți sfinţi, acum te 
rugăm fierbinte, învaţă-ne să slujim şi noi Mirelui ceresc şi Lui să ne dăruim; pri- 
meşte nevrednica noastră rugăciune: 

Bucură-te, adevărată şi nepătrunsă minune; 

Bucură-te, apogeu de cerească rațiune; 

Bucură-te, nectar ce bucuri nemuritoare flori; 

Bucură-te, cel ce eşti îmbrăcat în ale veşniciei culori; 

Bucură-te, cel ce prin chinuri te-ai împlinit; 

Bucură-te, cel ce cu haruri te-ai împodobit; 

Bucură-te, cel ce alinare şi iubire ne-ai dăruit; 
Bucură-te, tezaur de cerească măreție; 

Bucură-te, imn ce prea măreşti dumnezeiasca Împărăţie; 
Bucură-te, cel ce ai răbdat dureri cu bărbăţie; 

Bucură-te, a lui Dumnezeu credincioasă solie; 
Bucură-te, căci noi, pământeni, te fericim pe tine; 
Bucură-te, Sfinte mucenice Sebastian! 


Condacul al 9-lea 

Cu neţărmurită iubire ai slujit lui Dumnezeu, Sfinte Sebastian, şi tot efortul tău ţi-a 
fost răsplătit din belşug; te rugăm, învaţă-ne şi pe noi să luptăm pentru a cuceri 
cereasca Împărăţie şi să-L prea mărim pe Dumnezeu cântând împreună cu tine: 
Aliluia! 


Icosul al 9-lea 

O, Sfinte Sebastian, cu toată încrederea alergăm către tine, tu aleargă înaintea noa- 
stră; noi îţi cerem ajutorul tău, tu întâmpină-ne cu bunăvoința ta, avem nevoie de 
tine, să nu ne părăseşti când te chemăm înălţând către tine: 

Bucură-te, cel ce prin curaj ai împlinit cerescul legământ; 

Bucură-te, vânt ce adii peste noi fremătând; 

Bucură-te, cel ce reverşi miresme de iubire; 

Bucură-te, tainic cuvânt de dăruire; 

Bucură-te, cel ce prin jertfă te-ai fericit întru nemurire; 

Bucură-te, candelă ce arzi luminând ale noastre suflete; 

Bucură-te, binecuvântare ce alungi ale necredinţei urlete; 

Bucură-te, cel ce ne bucuri cu cereştile melodii; 

Bucură-te, anotimp ce aduci duioase rapsodii; 

Bucură-te, microinfinit împlinit în macroinfinit; 

Bucură-te, rug Dumnezeului Celui Sfânt dăruit; 

Bucură-te, esenţă de tainică minune; 

Bucură-te, Sfinte mucenice Sebastian! 


Condacul al 10-lea 

O, Sfinte al lui Dumnezeu, mucenice Sebastian, prin suferinţa ta ai devenit o lu- 
mină bineplăcută lui Dumnezeu, iar acum străluceşti fericit pe cerul veşniciei; tu 
luminează şi adâncul sufletelor noastre înlănţuite de întunericul acestei lumi, fii cu 
noi, ca împreună să-L slăvim pe Dumnezeu, cântând: Aliluia! 


Icosul al 10-lea 

Sfinte Sebastian, alergăm la tine ca la un altar şi te rugăm, învaţă-ne şi pe noi să 
ardem de iubire pentru Hristos, şi, precum tu ai ştiut a te mucenici, întăreşte-ne şi 
pe noi în nevoi, căci vrem să-l slujim lui Dumnezeu cu toată fiinţa şi toată viaţa 
noastră. Te rugăm, ascultă glasul inimilor noastre ce-ţi şoptesc: 

Bucură-te, putere îmbrăcată în lumini şi iubire; 

Bucură-te, cel ce ai primit chinuri într-o supremă Jertfire; 

Bucură-te, dar ce te dăruieşti celor aflaţi în nevoi; 

Bucură-te, izvor ce hrăneşti pe cei însetaţi şi goi; 

Bucură-te, aluat plămădit pentru a ne întări pe noi; 

Bucură-te, nimb de împlinită armonie; 

Bucură-te, a sufletelor noastre binecuvântată făclie; 

Bucură-te, luceafăr ce străluceşti în noaptea acestei lumi; 

Bucură-te, cel ce pentru noi flori de lumină aduni; 

Bucură-te, cel ce mângâi în suferinţe sufletele noastre; 

Bucură-te, rază ce străluceşti prea mărind pe Dumnezeu; 

Bucură-te, cel ce întristarea ştie să aline; 

Bucură-te, Sfinte mucenice Sebastian! 


Condacul al 11-lea 

Pe pământ ofiţer ai fost, slujind cu credinţă pe aproapele tău în numele lui Dumne- 
zeu, dar acum ofiţer în armata cerească eşti, slujind nouă, celor neputincioşi, încu- 
rajându-ne cu exemplul tău; acum eşti în slujba lui Dumnezeu şi slujindu-l Lui, ne 
ajuţi nouă, celor ce cântăm cu bucurie: Aliluia! 


Icosul al 11-lea 

O, Sfinte Sebastian, mijlocitor fu nouă la Tronul dumnezeirii tu, cel ce ai cunoscut 
răutăţile acestei lumi, nu ne lăsa pe noi fără ajutorul tău, ca să fim înlănţuiți de ne- 
cazuri şi dureri, ci cu lumina ta ne luminează pe noi, ca să putem birui toate pri- 
mejdiile, fii cu noi, căci te chemăm zicând: 

Bucură-te, abis înalt până în cereasca Împărăţie; 

Bucură-te, genune ce dăinuieşti în întreaga veşnicie; 

Bucură-te, speranţa celor ce umili te cheamă-n ajutor; 

Bucură-te, cel ce te-ai aprins cu al iubirii foc arzător; 

Bucură-te, ostaş neînfricat ce prin jertfă ai devenit nemuritor; 

Bucură-te, vis însetat de a paradisului armonie; 

Bucură-te, a iubirii neînţeleasă sfântă nebunie; 

Bucură-te, balsam ce fericirea ne-aduci în suflet; 

Bucură-te, cel ce ne luminezi al nostru cuget; 

Bucură-te, sabie ce ne vesteşti îndurarea lui Dumnezeu; 

Bucură-te, trandafir ce ne înmiresmezi mereu; 

Bucură-te, căci bucuria noastră şi de la tine vine; 
Bucură-te, Sfinte mucenice Sebastian! 


Condacul al 12-lea 

Aprins fiind, Sfinte Sebastian, de iubirea pentru Hristos, ai suferit sacrificiul su- 
prem, oferindu-ţi viaţa ca jertfă în schimbul veşniciei, iar azi arzi pe rugul bine- 
cuvântat al Luminii şi-L prea măreşti pe Dumnezeu, cântând: Aliluia! 


Icosul al 12-lea 

Nu vom uita nicicând ajutorul tău, Sfinte Sebastian, căci prin tine am reuşit să 
biruim multe tristeţi şi dureri, de aceea, te rugăm, fii pururea cu noi şi veghează-ne 
paşii către veşnicie, căci te chemăm cântând: 

Bucură-te, clopot ce la lumină ne chemi; 

Bucură-te, rază ce mângâi ale noastre inimi; 

Bucură-te, răsărit ce ne trezeşti conştiințele adormite; 

Bucură-te, cel ce porţi ale muceniciei veşminte; 

Bucură-te, cel ce ai înmănuncheat în tine sfinte simțăminte; 

Bucură-te, mugur născut din a iubirii splendoare; 

Bucură-te, rod ce ne hrăneşti sufletele de haruri doritoare; 

Bucură-te, rug ce arzi cu flăcări de veşnicie; 

Bucură-te, îți cântăm cu dragoste ţie; 

Bucură-te, sceptru ce lupţi cu a lumii răutate; 

Bucură-te, far ce străluceşti în imensa noapte; 

Bucură-te, să-ţi mulţumim şi să-ţi cântăm se cuvine; 

Bucură-te, Sfinte mucenice Sebastian! 


Condacul al 13-lea (de trei ori) 

O, Sfinte Sebastian, erou mucenicit pentru numele lui Dumnezeu, te rugăm din 
adâncul sufletelor noastre, nu ne părăsi, ci fu cu noi totdeauna, învaţă-ne şi pe noi 
să devenim buni ostaşi, ca să putem lupta cu întunericul ce vine asupra noastră, să 
putem fi demni ostaşi ce luptă în armata lui Hristos, slujindu-l şi prea mărindu-L 
cântând: Aliluia! 


Apoi se zic iarăşi: 


Icosul 1 

Sfinte Sebastian, viteaz ai fost şi nu te-ai temut de durerile muceniciei, ci arzând de 
iubire pentru Hristos, singur ţi-ai mărturisit credinţa descoperind tuturor fericirea 
de a fi al lui Hristos; iar noi te cinstim cântând: 

Bucură-te, mucenice mistuit pe altarul iubirii; 

Bucură-te, erou ce te-ai dăruit singur jertfirii; 
Bucură-te, lumină nebiruită pe pământ; 
Bucură-te, doină cu dulce cuvânt; 

Bucură-te, izvor al dăruirii dumnezeieşti,; 
Bucură-te, freamăt suav ce fericirii slujeşti; 
Bucură-te, cel ce ai biruit amară suferinţă; 
Bucură-te, cel ce ai dorit veşnicia cu stăruinţă; 
Bucură-te, cel ce jertfă vie te-ai dăruit; 
Bucură-te, gând curat şi neprihănit; 
Bucură-te, rug prin iubire împlinit; 
Bucură-te, glas ce în ceruri se aşterne; 
Bucură-te, Sfinte mucenice Sebastian! 


Condacul 1 

Cu cunună de virtuţi ţi-ai împodobit sufletul, Sfinte mucenice Sebastian şi răbdând 
durerea săgeților omorâtoare de trup, ai primit cu bucurie mucenicia şi te-ai înălțat 
de la cele trecătoare la cele veşnice, slăvind pe Dumnezeu şi cântând: Aliluia! 


ŞI se face otpustul. 

Condacul Sfântului mucenic Sebastian şi al celor împreună cu dânsul: Cu roşeala 
sângiurilor tale vopsindu-ţi haina pătimirii, te-ai îmbrăcat ca şi cu o porfiră, prea 
lăudate Sebastian. Pentru aceasta te-ai şi sălăşluit împreună cu Hristos întru Împă- 
răția cea de sus şi fără de sfârşit, împreună cu cei ce au pătimit cu tine şi au primit 
cununi, înțelepte. Cu care împreună dănţuind, pomeneşte-ne totddeauna şi pe noi. 


Troparul Sfântului mucenic Sebastian şi al celor împreună cu dânsul: Mucenicii 
Tăi, Doamne, întru nevoinţele lor, cununile nestricăciunii au dobândit de la Tine, 
Dumnezeul nostru. Că având tăria Ta, pe chinuitori au învins; zdrobit-au şi ale 
demonilor neputincioase îndrăzniri. Pentru rugăciunile lor, mântuieşte sufletele 
noastre, Hristoase Dumnezeule. 

Vieţile Sfinţilor - Viaţa şi pătimirea Sfântului mucenic Sebastian şi a 
însoţitorilor lui 





Sfântul Sebastian, bărbatul cel binecredincios, s-a născut în cetatea Narvoniei, iar 
în Mediolan a crescut şi a învăţat carte. El era atât de plăcut şi iubit păgânilor 
împărați Dioclețian şi Maximian, încât l-au făcut voievod al ostaşilor lor celor mai 
de aproape şi i-au poruncit ca totdeauna să fie înaintea lor, pentru că era bărbat 
viteaz şi priceput, plin de înţelepciune, în cuvinte adevărat şi în judecăţi drept, iar în 
sfaturi mai înainte văzător. În lucrurile cele ce i se încredinţau lui şi în slujbe era 
credincios şi cu bărbăţie, însemnat în bunătate şi în toată rânduiala obiceiurilor era 
foarte ales. Pe acesta îl cinsteau ostaşii ca pe un părinte şi toţi cei din palatul 
împărătesc foarte mult îl iubeau şi îl cinsteau, căci era cinstitor de Dumnezeu, 
adevărat şi om drept; ca pe care îl miluise Dumnezeu cu darurile sale, acela de toți 
să se iubească şi să se cinstească. 


În toate zilele slujea lui Hristos cu osârdie, rugându-se și păzind sfintele Lui 
porunci. Şi aceasta o făcea în taină, ca să nu afle păgânii împărați credinţa lui în 
Hristos; nu de munci temându-se, nici iubind averea, ci numai pentru aceasta 
tăinuia sub hlamida stăpânirii pământeşti pe ostaşul lui Hristos, ca să ajute 
creştinilor, care în acea vreme erau foarte izgoniți şi munciţi. Pentru că pe care nu 
putea să-i ceară şi să-i elibereze din legături şi din munci, nici să le facă vreo 
uşurare, pe aceia îi întărea cu cuvinte folositoare, ca să-şi dea sufletele cu bărbăție 
pentru Domnul lor, cu al Cărui sânge erau răscumpăraţi şi să-şi verse sângele lor 

privind către veşnicele răsplătiri, care vor fi după muncile vremelnice de aici. Apoi 
se sârguia a câştiga lui Dumnezeu sufletele pe care diavolul se nevoia a le răpi spre 
pierzare. 


Deci, precum grăieşte Scriptura, întărind mâinile cele slabe şi genunchii cei 
slăbănogiţi ai credincioşilor şi pe cei slabi la suflet, care se îndoiau şi se temeau de 
munci, pe aceia îi învăţa şi-i făcea să fie cu bărbăţie şi îi deştepta către nevoinţă. 
Apoi, văzând pe mulţi înaintea sa nevoindu-se şi alergarea săvârşindu-şi şi credinţa 
nevătămată în muncile cele grele păzindu-şi şi către primirea cununilor celor 
veşnice mergând - se aprindea însuşi cu dorinţa de a pătimi pentru Hristos şi aştepta 
până când îi va arăta lui Domnul vreme lesnicioasa spre aceasta. 


Deci, a dobândit vremea întru care nu i-a mai fost cu putinţă a tăinui văpaia 
dragostei şi a râvnei celei dumnezeieşti ce ardea înăuntru şi cu dinadinsul s-a arătat 
pe sine tuturor cine era; căci n-a răbdat mai mult a se ascunde lumina în întuneric. 
Şi a fost vremea aceea astfel: 
2% 2 e 

Doi bărbaţi cinstiţi şi de bun neam, Marchelin şi Marcu, frați după trup şi împreună 
născuţi, au fost prinşi mărturisind pe Hristos şi mult timp au fost ţinuţi legaţi. La 
aceştia adeseori mergea fericitul Sebastian şi îi mângâia pe dânşii, vorbind despre 
Sfânta credinţă şi despre cele folositoare, sfătuindu-i să se lepede de înşelăciunile 
lumeşti cele degrabă trecătoare şi să nu se teamă de muncile cele vremelnice. Iar ei, 
ascultând sfatul lui cel sănătos, răbdau cu bărbăţie rănile cele aduse asupră-le de 
către cei ce-i chinuiau şi erau neclintiţi în credinţă; apoi au fost osândiţi la tăiere cu 
sabia. 


Dar s-a dat astfel de poruncă, că, dacă într-acel ceas, când vor pleca capetele sub 
sabie, vor vrea să jertfească zeilor, apoi să-i elibereze la casele lor, la părinţi, la 
familiile şi copiii lor, căci încă erau vii părinţii lor. Pe tata îl chema Tracvilin, iar pe 
mama o chema Maria, fiind amândoi bătrâni. Şi au rugat părinţii şi toți ai casei lor 
pe Agresta Hromatie, eparhul cetății Romei, să mai îndulcească zilele vieţii lui 
Marchelin şi a lui Marcu treizeci de zile, în care timp ar putea să-i sfătuiască să se 
închine zeilor, pentru că părinţii, femeile şi tot neamul lor, erau întru întunericul 
relei credințe păgâneşti. Deci, dându-le vremea cea cerută, i-au înconjurat părinţii, 
femeile, copiii, rudeniile şi prietenii lor, cu multă tânguire rugându-i să se miluiască 
pe ei şi pe aceştia şi să facă după plăcerea împăraţilor. 


Tatăl lor, intrând în temniţă, se tânguia, zicându-le: "O! fiii mei prea iubiţi, nu vă 
pare rău de ticăloasele mele bătrâneţi? Care alt toiag şi ajutor al bătrâneților mele 
voi avea eu? Cine mă va căuta pe mine lipsitul întru slăbiciunile mele? Cine îmi va 

îngropa ticălosul meu trup şi cine va moşteni averile mele? Fie-vă jale şi milă de 
mine, tatăl vostru, o, fiii mei, care v-am născut şi v-am crescut. Pentru ce vă duceţi 
de voia voastră la moarte? Pentru ce nu vă întristați de tinerețile voastre, de 
bătrâneţile mele, de femeile voastre şi de copiii care jelesc în tot ceasul fără 
mângâiere? Pentru ce vă lipsiţi de toate cele frumoase ale lumii, de viaţa cea prea 
dulce şi să mănânce vrăjmaşii bogăţia voastră, iar eu să mă păgubesc într-o zi de 
toată averea, de viaţă, de fii şi de lumina ochilor mei”. 


Zicându-le acestea, tatăl a început împreună cu maica lor a se boci fără mângâiere, 
smulgându-şi părul capului şi faţa zgâriindu-şi-o, zicând: "Aduceţi-vă aminte, fiii 
mei prea iubiţi, de ostenelile ce am suferit, născându-vă, legănându-vă, crescându- 
vă şi hrănindu-vă, eu, ticăloasa de mine”. 


Acestea şi multe altele ziceau părinții lor, ca să-i pornească către milostivire şi 
împreună pătimire. Femeile lor plângeau şi se boceau asemenea şi, purtând copiii 
lor în braţe, ziceau: "Soții noştri prea iubiţi! Pentru ce vă arătaţi către noi şi către 
voi atât de nemilostivi? Dacă aţi avut o socoteală ca aceasta nebună, ca să vă 
omorâţi fără de vreme şi în zadar, pentru o nădejde deşartă a vieţii ce va să fie, care 
nu ştiţi de este adevărată, pentru ce ne aruncaţi pe noi în munci? Cum vom vedea 
noi moartea voastră cea amară şi nedreaptă? Cum vom suferi văduvia noastră, 
ticăloasele de noi? Cum vom hrăni pe copiii voştri? Fie-vă milă şi vă înduraţi de 
noi! Dacă nu vă este milă de trupurile voastre, apoi omorîţi-ne pe noi mai întâi, ca 
să nu vedem sfârşitul vostru, căci nici o zi nu voim să trăim în urma voastră, ci vom 
ruga pe schingiuitori să ne taie şi pe noi cu aceeaşi sabie. Sau, dacă nu ne vor 
asculta, noi înşine ne vom tăia singure”. 


După ce au zis acestea, femeile, rudeniile şi prietenii lor, au făcut pe mulți 
ascultători să lăcrimeze; şi mai ales, mucenicilor - ca nişte oameni şi ei trup fiind - 
li s-a făcut milă de femeile şi copiii lor şi vărsau multe lacrimi. 


Atunci Sfântul Sebastian, care se întâmplase acolo în acea vreme, văzându-i pe 
ei aproape de cădere şi de pierzare a sufletelor, fiindu-i milă de dânşii, apoi, 
cunoscând că şi vremea mărturisirii sale a sosit ca şi altora să ajute şi singur să 
iasă la nevoinţa pătimirii, a făcut semne tuturor să tacă şi a zis: 

se ridice spre război, care, deşi întâi era cumplit asupra voastră, mai pe urmă 
însă mai cumplit se va arăta. 


Deci ridicaţi, în pătimirile acestea pământeşti, cu prea Slăvire, steagurile 
nevoinţei voastre şi nu vă lipsiţi de Hristos pentru o nefolositoare tânguire 
copilărească. Căci aceştia pe care îi vedeţi plângând, s-ar fi bucurat acum de ar 
fi ştiut cele ce ştiţi voi; căci ei socotesc că numai aceastasingură este viaţa, care 
luând sfârşit, nici o parte nu rămâne celui viu, trupul fiind mort. De ar fi ştiut că 
este altă viaţă fără de moarte şi fără de durere, în care împărtăşeşte bucuria cea 
de-a pururea, cu adevărat s-ar fi sârguit împreună cu voi a merge către aceea şi 
viața aceasta vremelnică întru nimic Ssocotind-o, pe cea veşnică ar fi poftit-o. 
Pentru că viaţa aceasta de acum este degrabă trecătoare şi atât de nestatornică, 
încât nici către cei ce o iubesc pe ea nu poate vreodată să-şi păzească credinţa; 
căci, de la începutul lumii, cei ce au nădăjduit spre dânsa s-au păgubit şi pe toţi 
cei ce au poftit-o, i-a înşelat; apoi şi-a bătut joc de toţi cei ce s-au mândrit cu 
dânsa, pe toţi i-a minţit şi pe nici unul nu l-a făcut cu nădejde; în fine, cu totul s- 
a arătat că este minciună. O! de-ar fi umblat numai cu minciuna şi să nu se fi 
dus în rătăcirea cea cumplită! Dar ce este mai amar, că viaţa aceasta pe iubitorii 
ei îi duce către toată fărădelegea. Aceasta pe iubitorii de pântece îi îndulceşte cu 
îmbuibare şi cu băutură. Pe iubitorii de patimi, la desfrânare şi la toată 
necurăţenia îi îndeamnă. 


Viaţa aceasta îndeamnă pe tâlhari să fure, pe cel mânios să se iuţească, pe cel 
mincinos Să înşele. Aceasta seamănă între bărbaţi şi între femei despărţire; între 
prieteni, vrajbă; între cei blânzi, gâlceavă; între cei drepţi, nedreptăţi; între fraţi, 
sminteli. Aceasta ia de la judecători judecata dreaptă, de la cei curaţi, întreaga 
înțelepciune; iar de la meşteri, cinstea şi ca să nu pomenim pe cele mai cumplite 
ale ei, apoi ea duce către mari fapte rele pe iubitorii săi, încât uneori ucide frate 
pe frate, fiu pe tată şi prieten omoară pe prieten. Oare cu a cui îndemânare se fac 
acestea? Cu al cui sfat? Cu ce fel de nădejde şi gând se săvârşesc nişte fărădelegi 
ca acestea? 


Oare nu pentru viaţa aceasta de acum, pe care prea mult iubind-o, oamenii se 
urăsc unul pe altul? Pentru că fiecare îşi caută lui singur petrecerea cea mai cu 
bune plăceri. Căci pentru ce înjunghie tâlharul pe călător, bogatul năpăstuieşte 
pe cel sărac, cel mândru face strâmbătate celui smerit şi cel vinovat de tot răul 
goneşte pe cel nevinovat? Cu adevărat toate răutăţile acestea le lucrează cei ce 
slujesc vieţii acesteia de acum, care poftesc a petrece şi a se îndulci cu dragostea 
ei multă vreme; ea, sfătuind la toate răutăţile pe pofltitorii şi slujitorii săi, îi dă pe 
ei fiicei sale celei născute dintr-însa, adică morţii celei veşnice, în care au căzut 

şi oamenii cei dintâi pentru aceasta. Căci, creaţi fiind spre câştigarea vieţii celei 
veşnice, s-au dat pe sine întru dragostea vieţii vremelnice; apoi S-au făcut robi 
plăcerii pântecului şi tuturor dulceţilor. După aceea au căzut în iad, nimic 
neducînd cu ei din bunătăţile cele pământeşti. Această viaţă de acum vă înşală pe 
voi, 0, prieteni iubiţi?” 


Apoi a zis către părinții mucenicilor: "Pe aceşti iubiţi ai voştri, care merg către 
viața cea veşnică, să-i întoarceţi înapoi cu sufletul vostru cel nedrept? Aceasta vă 
invită pe voi o! cinstiţi părinţi, ca Să daţi înapoi cu tânguirile voastre cele fără de 
socoteală pe fiii voştri care aleargă către ostăşirea cea cerească, către cinstea cea 
nestricată şi către prietenia Împăratului celui veşnic?. Aceasta vă sileşte pe voi, 
0! femei ale sfinţilor, ca prin momelile voastre să răzvrătiți minţile cele 
muceniceşti şi să-i abateţi de la scopul lor cel bun? Prin sfătuirile voastre le 
mijlociţi moarte în loc de viaţă şi robie în loc de mântuire. Pentru că, de se vor 
învoi cu Sfaturile voastre, apoi puţină vreme vor vieţui cu voi, iar după aceea va fi 
nevoie a se despărţi de voi; şi astfel se vor despărţi, încât nu veţi putea să vă mai 
vedeţi unul cu altul acolo, fără numai în muncile cele veşnice, unde văpaia arde 
sufletele necre-dincioşilor, unde şerpii tartarului mănâncă buzele hulitorilor, 
unde aspidele rup piepturile închinătorilor de idoli, unde este plânsul cel amar şi 
suspinarea cea grea, unde nu se mai conteneşte tânguirea în munci. 


Deci daţi loc acestora ca să scape de muncile acelea, după aceea sârguiţi-vă şi voi 
a vă izbăvi de acelea, spuneţi-le iarăşi a se sârgui către cununa cea gătită lor. Nu 
vă temeţi, căci nu se despărţesc de voi, ci merg ca să vă gătească vouă în cer 
lăcaşuri strălucite, întru care cu dânşii şi cu fiii voştri vă veţi sătura de bunătăţile 
cele veşnice. Dacă aici vă mângâie casele cele frumoase de piatră, cu cât mai 
vârtos vă vor mângâia pe voi frumuseţile curților celor de sus, unde mesele de 
aur curat strălucesc, unde cămările sunt zidite din pietre scumpe, cu mărgăritare 
împodobite şi cu slavă strălucite; unde-s grădinile de-a pururea înflorite cu flori 
neveştejite, unde-s câmpuri verzi şi îndestulate cu izvoare de ape dulci; unde 
văzduhul este întodeauna cu mireasmă bună negrăită, unde este ziua cea 
neînserată, lumina cea neapusă şi bucuria cea nesfârşită; unde nu este durere, 
nici întristare, nici suspin, nici un fel de vedere urâtă, nici o grea mirosire, nici o 
auzire a vreunui glas de întristare, de plângere şi de înfricoşare. Ci toate se văd 
frumoase, toate au miros ca nişte aromate, toate se aud înveselitoare. Acolo cântă 
neîncetat cetele îngerilor şi ale arhanghelilor, slăvind pe Împăratul cel fără de 
moarte într-un glas. 


Deci, pentru ce Să treceţi cu vederea o viaţă ca aceasta şi să o iubiţi pe cea 
vremelnică? Au doară pentru bogății? Acelea pier degrabă, iar cei ce voiesc a le 

avea lângă ei veşnic, să audă ce răspund către dânşii bogăţiile lor: aşa ne iubiţi 
pe noi, ca să nu ne despărțim de voi niciodată; însă a merge în urma voastră, 
după ce muriţi voi nu putem; iar a merge înaintea voastră, vieţuind voi, putem; 
însă numai dacă ne veţi porunci voi, adică de ne veţi trimite înaintea voastră. 
Lacomul împrumutător şi lucrătorul de pământ cel osârduitor să vă fie vouă 
chip, căci acela dă omului aur în datorie, că îndoit se ia de la dânsul; iar celălalt, 
feluri de seminţe seamănă în pământ, ca să le poată lua însutit. Deci datornicul 
dă împrumutătorului îndoit aurul sau şi pământul creşte sămânţa semănătorului 
însutit; iar bogăţiile voastre pe care le veţi încredința lui Dumnezeu, oare nu le 
va da vouă îndoit de multe? 


Astfel trimiteţi acolo bogăţia voastră înainte şi apoi sârguiți-vă a merge şi voi 
degrabă. Pentru că ce foloseşte viaţa aceasta vremelnică? De ar trăi cineva o sută 
de ani şi apoi când va veni ziua cea de pe urmă, au nu se văd toţi anii cei trecuţi 
şi toate dulceţile vieţii, ca şi cum n-ar fi fost niciodată? Numai că rămân nişte 
urme ca ale unui călător străin, care ar fi găzduit la noi într-o zi. O! cu adevărat 
nebunul şi acela care nu ştie nici unele din aceste bunătăţi, numai acela nu poate 
iubi această viaţă prea frumoasă. Cu adevărat al celui fără de pricepere este 
lucrul acesta a se teme de pierderea acestei vieţi pieritoare, spre a primi pe cea 
pururea viitoare, întru care îndulcirile, bogăţiile şi veseliile se încep, ca să nu se 
sfârşească niciodată, ci fără sfârşit rămân în veci. Căci cel ce nu voieşte să 
iubească o viaţă ca aceasta pururea fiitoare, acela şi pe aceasta vremelnică în 
deşert o pierde şi cade în moartea cea veşnică. Apoi se ţine legat în iad, unde este 
focul cel nestins, supărarea cea de-a pururea şi muncile cele neîncetate, unde 
viețuiesc duhuri cumplite, cu capete de şerpi, ai căror ochi slobod săgeți de foc, ai 
căror dinţi sunt mai tari ca fildeşul, cu cozile de scorpie, cu glasuri ca ale leilor 
răcnesc şi numai la vedere sunt înfricoşătoare şi aduc mare frică, durere 
cumplită şi moarte amară. 


O! de-ar fi cu putință a muri într-acele înfricoşări şi munci, dar ce este mai 
cumplit, căci de aceea viețuiesc ca să moară neîncetat. Pentru aceea nu se 
mistuieşte până în Sfârşit, ca fără de sfârşit să se muncească. De aceea rămân 
întregi ca în veci să se învenineze de muşcările balaurilor. Apoi mădularile cele 
uscate iarăşi se înnoiesc, ca iarăşi, să fie spre mâncarea şerpilor celor înveninaţi 
şi a viermilor celor neadormiţi. 


O! prieteni, o cinstite femei ale sfinţilor! Nu doriţi a întoarce această doime 
sfântă de la viaţa cea fără de sfârşit, către acel fel de moarte înfricoşată şi fără de 
sfârşit! Nu-i atrageţi de la bucurie către tânguire! Nu-i Sfătuiţi a merge de la 
lumină la întuneric! Nu-i chemaţi de la odihna cea dulce la muncile cele amare! 

O! doime sfântă, Marcheline şi Marcu! Nu vă lăsaţi să vă înşele duşmanul cel 
viclean care v-a adus o ispită ca aceasta prin casnicii voştri! Nu vă aruncaţi în 
muncile cele nesfârşite şi nu vă daţi în mâinile diavolului! Nu vă înşelaţi cu 
dragostea acestei vieţi vremelnice, cu frumuseţile acestei lumi văzute şi dulceţile 
cele deşarte ale vieţii! Nu vă lăsaţi biruiţi de rugămintea părinţilor, de tânguirea 
femeilor, de lacrimile copiilor, de momelile prietenilor şi ale rudeniilor! Aduceţi- 
vă aminte de cuvintele Domnului: Vrăjmaşii omului sunt casnicii lui. Căci nu ne 
sunt prieteni aceştia care ne despart pe noi de Dumnezeu, ci vrăjmaşi. Dragostea 
lor către noi nu este adevărată, ci mincinoasă, de vreme ce dragostea lui 
Dumnezeu şi împărăţia cerurilor cea gătită celor ce iubesc pe Dumnezeu o 
jefuiesc şi de atâtea bunătăţi ne lipsesc pe noi. 


Deci, nu lăsaţi ca să vă ia din mâini plata aceea pentru care v-aţi ostenit atâta! 
Căci iată, cu adevărat că şi cum în mâinile voastre ţineţi acum bunătăţile cele 
gătite vouă. Iată, acum Staţi lângă uşile cămării celei cereşti. lată, acum cununile 
vi S-au împletit şi Hristos, puitorul de nevoinţe, vă aşteaptă ca să vă încununeze 
şi să vă prea mărească înaintea Sfinţilor îngeri. lată, acum a sosit sfârşitul 
alergării voastre. Deci, nu vă întoarceţi înapoi ca femeia lui Lot, ca să nu vă 
faceţi stâlp neînsufleţit, căci veţi pierde sufletele voastre. Nu vă întoarceţi cu mai 
multă dragoste către părinţi, către femei, către copii, ca să nu fiţi nevrednici de 
Hristos, care a zis: Cel ce iubeşte pe tatăl său sau pe maică-sa, sau pe fiu sau 
fiică, mai mult decât pe Mine, nu este vrednic de Mine. Să nu fiţi aşa de 
nepricepuţi, ca după ce aţi început cu duhul, acum Să sfârşiţi cu trupul. O! de aş 
fi avut parte de Hristos, Dumnezeul meu, ca mai înainte de voi, să-mi vărs 
sângele pentru EI; ca voi să fi privit la pătimirea mea şi moartea mea să vă fi fost 
vouă pildă spre a vă pune sufletele pentru Domnul vostru şi al meu”! 


Acestea şi altele multe grăind Sfântul Sebastian, îndată l-a strălucit o lumină 
dumnezeiască din înălțime şi faţa lui era ca a îngerului, încât s-au spăimântat 
necredincioşii de slava feţei lui. Apoi au fost văzuţi de unii şapte îngeri, 
îmbrăcând pe fericitul Sebastian cu haina strălucită şi un tânăr prea frumos, 
zicându-i: "Tu, totdeauna vei fi cu mine". 


Acestea s-au făcut în casa lui Nicostrat, unde erau închişi Marchelin şi Marcu. lar 
femeia lui Nicostrat, cu numele Zoe, care de şase ani îşi pierduse glasul dintr-o 
boală cumplită, a rămas mută, dar puterea auzului şi a înţelegerii o avea 
nevătămată. Aceasta, auzind toate cele grăite de Sebastian şi înţelegându-le bine, 
apoi, văzând şi strălucirea feţei lui, a căzut la picioarele lui, rugându-l să i se 
dezlege limba ei. 

Iar fericitul a zis: 





Acestea zicând, a făcut semnul Sfintei Cruci peste gura femeii şi îndată ea a început 
a vorbi cu mare glas zicând: "Fericit eşti tu, binecuvântat este cuvântul gurii tale şi 
fericiţi sunt cei ce cred prin tine în Hristos, Fiul lui Dumnezeu cel viu. Că eu am 
văzut cu ochii mei pe înger, pogorându-se din cer către tine şi ţinând o carte 
deschisă înaintea ochilor tăi, din care citeai cuvântul tău. Deci, binecuvântaţi sunt 
cei ce cred cele grăite de tine şi blestemaţi sunt cei ce se îndoiesc măcar de un 
cuvânt din cele auzite. Că precum luceafărul răsare şi izgoneşte întunericul nopții 
şi aduce lumina ochilor tuturor, aşa lumina cuvintelor tale a gonit toată întune- 
carea, atât a neştiinţei, cât şi a orbirii mele şi mi-a răsărit ziua cea luminată a 
credinţei celei drepte; apoi ai deschis amuţirea de şase ani a gurii mele, spre lauda 
lui Dumnezeu”. 


O minune ca aceea văzând toţi cei ce erau acolo, s-au plecat spre a crede în Hristos. 
lar Nicostrat, bărbatul Zoii, văzând atâta putere a lui Hristos, a căzut la picioarele 
sfântului, cerând iertare că prin porunca împăratului a ţinut legaţi şi închişi pe cei 
doi. Şi, luând legăturile de fier din mâinile lor, le cuprinse genunchii şi-i rugă a 
merge liberi. Apoi zise: "O! cât aș fi fost de fericit dacă aş fi putut să fiu legat 
pentru sănătatea voastră; căci, cu vărsarea sângelui meu pentru voi, aş fi spălat 
păcatele mele şi, izbavindu-mă de moartea cea veşnică, aş fi dobândit viaţa aceea 
care a voit a ne-o vesti Dumnezeu, prin gura domnului Sebastian". 


lar când ruga pe sfinţi să meargă la ale lor, i-au zis aceia: "Paharele pătimirilor 
noastre nu voim a le lăsa ţie; iar Domnul nostru lisus Hristos este bogat şi îndurat; 
El este puternic să te învrednicească şi pe tine de un pahar ca acesta, dacă cu 
adevărat îl pofteşti. Că de vreme ce vouă necrezând încă, vi s-a dăruit lumina 
cunoștinței adevărului, cu cât mai vârtos acum, crezând tot ceea ce veţi cere, vi se 
va da; pentru că dumnezeiasca bunătate totdeauna este gata a da în dar cele dorite, 
mai ales celor care cred în EI fără îndoială. Credinţa voastră, acum din învăţătură 
s-a început. Şi într-un ceas aţi învăţat ceea ce ar fi putut cineva să înveţe într-un an. 
Și precum vedem, nimic nu vă opreşte pe voi cei ce credeţi în Domnul nostru a fi 
gata de a muri pentru El. Nici părinți, nici fui, nici bogăţiile, ci îndată treceţi cu 
vederea cele ce aţi iubit totdeauna şi căutaţi ceea ce niciodată nu ştiaţi, alergând pe 
cărările cele neştiute, căci îndată aţi venit către Hristos şi prin dorinţă aţi intrat 
acum în cele cereşti, de vreme ce nici o mângâiere nu căutaţi pe pământ! O! cât de 
mare laudă este lucrul acesta! O! cât este de următor faptei bune! Dar cu Hristos nu 

v-aţi unit în apa Botezului, apoi începuturile ostăşirii n-aţi văzut şi acum luaţi arme 
pentru Împăratul Cel adevărat şi pe ostaşii Lui dezlegându-i din legături, singuri vă 
faceţi ai Lui; iar pentru cei ce vor să fie omorâţi, nu vă temeţi singuri a vă da la 
moarte”. 


Zicând acestea, sfinţii s-au umilit toţi în inimile lor şi plângeau, căindu-se de 
neştiinţa lor cea de mai dinainte pentru că voiau să întoarcă pe ostaşii lui Hristos de 
la nevoinţa cea bună. 


Atunci a zis Marcu: "Învăţaţi-vă, o! părinţi prea iubiţi, o femei şi prieteni, învăţaţi- 
vă a sta cu bărbăţie împotriva vrăjmaşului, luând pavăza credinţei, cu care veţi 
putea stinge săgețile cele aprinse ale duşmanului. Scoală-se şi iuțească-se asupra 
noastră slugile diavolului, ori cu ce muncă vor voi, rupă trupurile noastre, că trupul 
îl vor putea omorî, dar sufletul, cel ce se luptă pentru biruinţă, nu-l vor putea birui. 
lar pentru uciderea şi ruperea trupului să nu băgăm seama, pentru că mai slăviţi îi 
fac pe ostaşi rănile ce se primesc pentru Împăratul ceresc. Se iuţeşte asupra noastră 
diavolul cu mare mânie, căci singur se munceşte văzând răbdarea noastră; aduce 
asupra noastră felurite munci şi ne îngrozeşte cu multe chinuri, pentru a ne 
înfricoşa şi a ne rupe de la nevoinţa cea bună. Şi unde nu sporeşte nimic cu 
muncile, acolo cu vicleşug momeşte; făgăduieşte viaţa, ca pe viaţă s-o ia; 
făgăduieşte cinste, ca să necinstească; făgăduieşte bogății, ca să sărăcească; dă 
slavă, ca să umple de ruşine; făgăduieşte neîntristare, ca să arunce în primejdie şi 
necaz neîncetat. 


Acestea sunt războaiele lui meşteşugite, acestea sunt sfaturile cele amăgitoare ale 
lui, adică a scoate trupul din munci, iar pe suflet a-l omori cu păcatele. lar noi să 
mergem împotriva lui, să trecem cu vederea trupul, ca să ajutăm sufletul; că pentru 
ce să ne temem a muri vremelnic, nădăjduind a vieţui veşnic? Pentru ce să ne fie 
jale de această viaţă, nădăjduind a dobândi pe cea bună? Să se teamă că vor muri 
acei care nu vor vedea viaţa în veci. O! cât de mulţi iubitori ai acestei vieţi, 
întâmplarea fără de veste i-a pierdut! Fulgerul i-a lovit, marea i-a înecat, prăpăstiile 
i-au înghițit, sabia i-a înjunghiat. Şi pe această viață cu durere au pierdut-o, 
ticăloşii, iar pe cealaltă nicidecum n-au aflat-o. Deci aceia să se tânguiască pentru 
viaţa aceasta, aceia să se cutremure de moarte. lar nouă ce durere să ne fie de 
moarte şi ce purtare de grijă să avem pentru viaţa aceasta? Noi, care avem viaţa 
gătită de la lisus Hristos şi bunătăţi nevăzute de ochi, neauzite de urechi şi neajunse 
la minte". 


Grăind Sfântul Marcu acestea, toţi se înaripară cu dorinţa vieţii ce va să fie, iar de 
aceasta de acum se îngreţoşau. Toţi se aprindeau cu dragostea lui Hristos, iar lumea 

au început să o urască şi mulţumeau lui Dumnezeu că le-a luminat întunericul şi le- 
a deschis ochii minţii şi, scoțându-i din calea pierzării, le-a arătat calea mântuirii. Şi 
aşa, cei ce veniseră ca să întoarcă pe sfinții mucenici de la Hristos, s-au întors 
singuri către Hristos. Şi cei ce aşteptau să vâneze pe alţii în pierderea lor, singuri s- 
au vânat spre mântuire. 


Iar Nicostrat, cu femeia sa Zoe, stăruiau zicând: "Nu vom mânca, nici nu vom bea, 
de nu ne vei da taina credinţei creştineşti”. 


Sfântul Sebastian i-a zis: 





Nicostrat răspunse: "Dar pot să se dea sfintele tâlharilor, celor osândiţi la moarte şi 
celor fărădelege?" 


Sebastian zise: 





Auzind acestea Nicostrat, a mers la Claudie logofătul şi i-a poruncit ca să trimită la 
casa lui pe toți cei ferecaţi cu fiare. Punându-i înainte, Sfântul Sebastian le-a dat 
cuvânt de învăţătură mântuitoare. Apoi sfântul, aflându-i pe dânşii plecaţi spre a 
crede şi lesnicioşi spre a primi darul cel dumnezeiesc, a poruncit să-i dezlege din 
legături pe toți. 


După aceea a mers la Sfântul Policarp, preotul, care se ascundea pentru 
prigoană şi i-a spus lui toate cele ce s-au făcut. Sfântul Policarp. mulțumind lui 
Dumnezeu, a mers cu Sebastian în casa lui Nicostrat şi, văzând adunarea celor 
ce crezuseră în Dumnezeu, a zis: "Fericiţi Sunteţi voi toţi care aţi ascultat 
cuvântul lui Dumnezeu, Domnul nostru lisus Hristos, care a zis: Veniţi către 
Mine toţi cei osteniţi şi împovăraţi şi Eu vă voi odihni pe voi. Luaţi jugul Meu 

asupra voastră şi învăţaţi de la Mine, că sunt blând şi smerit cu inima, şi veţi afla 
odihna sufletelor voastre; căci jugul meu este bun şi sarcina mea este uşoară. 
Deci acum voi, fraţilor, care voiţi să vă spălaţi prin apa Botezului, ca să vă faceți 
fii iubiţi ai lui Dumnezeu, aveţi trebuinţă de pocăință, ca, prin ea să dobândiţi 
iertarea păcatelor celor de mai dinainte. Dar acum când arătaţi o osârdie ca 
aceasta către Hristos, Dumnezeul nostru, căci, crezând întru EI, gata Sunteţi a 
muri pentru dânsul şi de unde, mai înainte aţi vrut să întoarceţi pe alții, acum 
singuri aceasta 0 voiţi, Să ştiţi că acum aţi luat iertare şi aţi câştigat biruinţă 
asupra vrăjmaşului celui nevăzut. Ştie Hristos, Dumnezeul nostru, a scoate 
lumina din întuneric şi din vasele cele lepădate a scoate vase alese. Aşa a făcut 
din Saul pe Pavel, din depărtat a făcut apostol şi din prigonitor, învăţător. Aşa şi 
pe voi acum, v-a făcut din păgâni creştini, din necredincioşi robi credincioşi şi 
din vrăjmaşi prieteni, de a căror întoarcere, toată adunarea diavolilor, fiii 
întunericului, plâng şi se tânguiesc; iar cetele sfinţilor îngeri, fiii luminii, se 
bucură şi se veselesc de luminarea voastră. Deci, să se apropie fiecare din voi şi 
să-mi dea numele său în scris şi, mai înainte de luarea Botezului, să ţineţi post. 
Postiţi până în seară şi când va apune lumina cea materială, atunci va răsări 
lumina cea nematerială prin Sfântul Botez". Atunci s-au umplut toţi de bucurie 
şi S-au pregătit pentru Sfântul Botez. 


Aceasta făcându-se, a venit Claudie logofătul în casa lui Nicostrat şi l-a chemat la 
eparh: "S-a mâniat eparhul, înştiinţându-se că ai chemat toţi legaţii în casa ta şi mi- 
a poruncit să te chem; deci vezi ce vei răspunde lui”. 


Venind Nicostrat la eparh şi întrebat fiind de cei legaţi a răspuns: "Din porunca 
măriei tale, am luat pe doi creştini, ca să-i păzesc în casa mea, pe Marchelin şi pe 
Marcu, cărora, pentru ca să le fac frică mai mare, am adus la dânşii pe alți legaţi şi 
ferecaţi greu, ca privind la aceia şi cunoscând ce fel de pătimiri îi aşteaptă, poate s- 
or supune poruncii tale”. 


Iar eparhul l-a lăudat pentru aceasta şi l-a liberat, zicând: "Mare dar vei lua de la 
părinţii lor, de se vor întoarce prin tine la gândul nostru, ca apoi să fie liberaţi 
întregi şi sănătoşi". 


Întorcându-se Nicostrat cu Claudie acasă, i-a spus despre Sfântul Sebastian, că fiind 
prieten împăraţilor, este creştin şi desăvârşit în dumnezeiasca învăţătură şi întăreşte 
numele creştinilor întru a sa credinţă; apoi arătă că viaţa aceasta de acum este 
vremelnică şi degrabă pieritoare, vestind alta după moarte, veşnică şi mai bună. Şi 
i-a mai spus cum a strălucit faţa lui cu lumina cerească, cum a vindecat pe femeia 
lui de amuţirea cea de şase ani şi a făcut-o de grăieşte limpede. Acestea zicându-le, 

Claudie a zis: "Doi copii ai mei foarte mici sunt bolnavi, unul este răcit, iar celălalt 
peste tot trupul este rănit; deci îl voi ruga pe el ca să-mi vindece fii, pentru că nu 
mă îndoiesc, că cel ce a putut să dezlege limba celei mute de şase ani, va putea să 
vindece şi pe fiii mei”. 


Acestea zicând a mers degrabă la casa sa şi, luând amândoi copiii pe mâinile sale, a 
venit în casa lui Nicostrat şi, căzând înaintea picioarelor sfinţilor lui Dumnezeu, 
adică Sebastian şi Policarp, a zis: "Fără îndoire, cred cu toată inima cum că Hristos, 
pe Care ÎL cinstiţi voi, este Dumnezeu adevărat; iată am adus aici pe aceşti doi copii 


ai mei bolnavi, ca prin voi să se mântuiască de moarte”. 


Iar dumnezeieştii bărbaţi au zis către dânsul: "Degrabă fiecare dintre dânşii vor 
primi vindecare de orice boală vor avea, în vremea când vor intra în sfânta baie a 
Botezului". 


Atunci Claudie a strigat: "Cred în Hristos şi voiesc a fi creştin!" 


Pregătindu-se toţi pentru Sfântul Botez, se scria numele fiecăruia şi se da preotului; 
Şi, mai înainte decât toţi, şi-a dat numele Tracvilin, tatăl lui Marchelin şi Marcu; iar 
după dânsul alți şase prieteni ai lui: Ariston, Criscentian, Evtihian, Urban, Vitalie şi 
lust. După aceştia, Nicostrat cu fratele său, Castorie şi Claudie, logofătul; după 
dânşii, doi fii ai lui Simforian şi Felix; apoi Marchia, mama lui Marchelin şi Marcu, 
Simforosa, femeia lui Claudie şi Zoe, a lui Nicostrat; apoi toată casa lui Nicostrat, 
bărbaţi şi femei, până la treizeci şi trei de suflete; iar la sfârşit toţi cei ce erau prin 
legături, şaisprezece la număr. Însă numărul tuturor celor ce s-au botezat de Sfântul 
Policarp era de şaizeci şi patru. lar primitor din botez era Sfântul Sebastian şi ale 
femeilor erau primitoare Beatrix şi Luchina. 


Mai întâi de toţi au fost aduşi copiii lui Claudie, în sfânta baie a Botezului şi îndată 
s-au vindecat de neputinţele lor, încât nici urme de răni ce au avut pe trupurile lor 
n-au rămas. După aceştia s-a adus Tracvilin, care era cuprins nu numai de neputința 
bătrâneţilor, ci şi cu boala podagrei şi a hiragriei, încât abia putea a se purta de 
mâinile altora şi, dezbrăcând hainele de pe dânsul ca să-l bage în sfânta baie a 
Botezului, îl durea foarte rău trupul. 


ŞI l-a întrebat pe el Sfântul Policarp: "Crezi, fără îndoială, cum că unul născut, Fiul 
lui Dumnezeu, Domnul nostru lisus Hristos este puternic a-ţi da sănătate şi a-ţi ierta 
păcatele?" 

Iar Tracvilin a răspuns: "Cred că Hristos, Fiul lui Dumnezeu toate le poate, însă eu 
numai aceasta voiesc de la bunătatea Lui, ca să mi se ierte păcatele, iar de durerea 
trupului nu bag seama”. 

Toţi cei ce stau împrejur au plâns de bucurie şi rugau pe Domnul, ca să arate roada 
credinţei lui. 


Începând Botezul, l-a întrebat: "Crezi în Tatăl şi în Fiul şi în Sfântul Duh?" Şi când 
a răspuns: "Cred", îndată - încă fiind cuvântul pe buzele lui - i s-au dezlegat mâinile 
şi picioarele şi 1 s-au întărit pulpele şi gleznele lui, încât toată neputinţa bătrâneților 
s-a depărtat de la dânsul, devenind ca vulturul şi a strigat: "Tu eşti unul Dumnezeu 
adevărat, pe Care această lume ticăloasă nu Te ştie!" După dânsul toţi ceilalți s-au 
botezat câte unul. Apoi şaisprezece zile din vremea cea dată lui Marchelin şi 
Marcu, le-a petrecut lăudând pe Dumnezeu în psalmi ziua şi noaptea, întărindu-se 
şi pregătindu-se, către nevoința mucenicească, pentru numele lui Hristos. 


Împlinindu-se treizeci de zile Agrestie Hromatie, eparhul cetăţii Romei, chemând la 
sine pe Tracvilin, tatăl lui Marchelin şi Marcu, l-a întrebat despre fiii lui: "Plecatu- 
s-au, oare, ca să se depărteze de la creştinătate?" lar Tracvilin a răspuns: "Pentru 
facerea ta de bine nu este destul nici un cuvânt al gurii mele, spre a-ţi mulțumi. 
Căci de nu ai fi oprit tu cu blândeţe, răspunsul cel de moarte dat asupra fiilor mei şi 
de nu i-ai fi lăsat atâtea zile, apoi eu m-aş fi lipsit de fii, iar ei n-ar mai fi avut tată. 
Dar acum se bucură împreună cu mine, toate rudeniile şi iubiții prieteni, încă şi 
măria-ta, precum mi se pare; căci morţilor s-a dăruit viaţă, celor supăraţi veselie, iar 
celor întristaţi li s-a întors mângâierea". 


Atunci eparhul, socotind că fiii lui se vor închina zeilor, a zis: "Deci, veniţi în ziua 
cea de pe urmă, ca fiii tăi să pună tămâia cea datoare zeilor”. 


Auzind acestea, Tracvilin a zis: "Prea luminate bărbat, de ai fi pus întrebarea ta 
pentru mine şi pentru fui mei în cumpăna judecății celei drepte, ai fi putut cunoaşte 
ce fel de putere este numirea creştinească”. 


Eparhul a zis: "Te îndrăceşti, Tracviline?”. 


Iar Tracvilin a zis: "Până acum mă îndrăceam cu trupul şi cu sufletul, dar, cum am 
crezut în Hristos, îndată am primit sănătatea sufletului şi a trupului meu”. 

Eparhul a zis: "lată, precum văd eu, pentru aceasta am lăsat şi am dat vreme fiilor 
tăi, că nu numai să-i întorci de la rătăcire, ci să te întoarcă şi pe tine către a lor 
rătăcire". 


Tracvilin a răspuns: "Rog a ta strălucire, ca însuşi acest nume rătăcire să-l judeci şi 
să vezi ce lucruri se cuvine a le numi cu acest nume - rătăcire”. 


"Spune tu mai bine căror lucruri este potrivit numele de rătăcire" a zis eparhul. 


Atunci Tracvilin a răspuns: "Intâia rătăcire este a lăsa calea vieţii şi a umbla pe 
calea morţii”. 


Eparhul a zis: "Şi care este calea morții?" 


lar Tracvilin a zis: "Dar nu ţi se pare că aceasta este calea morţii, a da nume 
dumnezeiesc oamenilor celor muritori de rând şi a se închina chipurilor lor, cele 
făcute din lemn şi piatră?" 


Eparhul a zis: "Dar nu sunt zei cei cărora ne închinăm noi?" 


Tracvilin a răspuns: "Cu adevărat nu se cuvine a avea zeu pe acela pentru care se 
citeşte în cărţile de obşte că sunt răi, nedrepţi şi cumpliți, că au avut părinţi 
fărădelege, că ei au vieţuit în necuvioşie, nedreptate şi în minciuni, încât au murit 
ticăloşeşte. Au doară, mai înainte până a nu împărăţi Cron peste cretani şi mânca 
trupurile fiilor săi, mai înainte de acea vreme, zic, nu era Dumnezeu în cer? Apoi 
după aceea Critul, având împăratul său cerurile, nu aveau Dumnezeu? Cu adevărat 
rătăcesc cei ce zic că Die, fiul lui Cron, stăpâneşte tunetele şi aruncă fulgerele, căci 
era ca un om, pe care îl stăpânea răutatea şi pofta trupească. Pe cine n-a prigonit 
acela, căci nici pe tatăl său nu l-a cruțat? Sau cu ce nelegiuiri nu s-a spurcat acela, 
care şi pe soră-sa cea născută dintr-un pântece, şi-a luat-o femeie? În toate zilele 
prin târguri, prin uliţe, prin case şi prin tot locul se povesteşte în cărți de necurata 
Ira, căci se spune că sora lui Die este şi femeia lui. lar răpirea lui Ganimet, copilul 
cel frumos, au doar se tăinuieşte şi de către înşişi închinătorii lui Die? Deci, nu 
crezi, prea luminate bărbat, că rătăceşti, cinstind pe zeii cei plini de nişte fapte rele 
ca acestea, pentru care legile romanilor la multe feluri de pedepse îi dau pe oameni? 
Pe unii ca aceştia îi cinsteşti tu şi, lăsând pe Atotputernicul Dumnezeu, Care 
împărăţeşte în ceruri, zici pietrei: "Dumnezeul meu eşti tu!", iar lemnului: "Ajută- 
mi mie!”. 

Zis-a eparhul: "De când a început a se huli zeii şi a întoarce oamenii de la 
închinarea lor, cu multe întâmplări rele se primejduieşte împărăția romanilor”. 


Tracvilin a zis: "Nu este aşa, ci de vei citi scrisorile lui Livie, vei afla acestea, că 
din oastea romanilor care adusese jertfă diavolilor, într-o zi au căzut mai mult de 
patruzeci şi două de mii. Nici aceasta nu este tăinuită de către tine, cum că francii 
au luat Capitoliul şi toată puterea romanilor s-a făcut lor de batjocoră. Multe cetăţi 
nespusă robie şi diferite feluri de ucideri a răbdat cetatea Roma, mai înainte de a 
cunoaşte oamenii pe Dumnezeul cel adevărat. lar acum, de când a început a se 
cinsti nevăzutul şi adevăratul Dumnezeu, de cei ce cred în EI, împărăţia romanilor 
este fără de tulburare şi fără de supărare; căci Dumnezeu, pentru aleşii Săi, a 
îngrădit-o cu pace. Dar un Dumnezeu atât de bun, nu se cunoaşte de voi şi toate 
facerile de bine care se fac de Ziditorul, se socotesc că sunt de la zidire”. 


Aşa vorbind între dânşii, au început cuvânt despe lisus Hristos Domnul şi i-a spus 
Tracvilin cum Fiul lui Dumnezeu S-a pogorât pe pământ, nedespărţindu-se de 
ceruri şi S-a îmbrăcat cu trup ca să mântuiască sufletele omeneşti de pierzare. Apoi 
toate cele ce Tracvilin le-a ştiut de la sfinții Sebastian şi Policarp şi mai ales din 
darul lui Dumnezeu, Care înţelepţeşte pe omul credincios, pe acelea le-a spus 
înaintea eparhului, însuşi Domnul dându-i gură şi înţelepciune şi nimeni n-a putut 
să 1 se împotrivească şi nici cel ce se împotrivea lui să-i răspundă. Şi i-a mai spus 
că multă vreme a zăcut în podagră şi hiragră, la toate mădularele lui şi îndată fără 
de veste s-a făcut sănătos, cu darul lui Hristos, în vremea când a crezut în El cu 
inimă bună. 


Având şi eparhul boala podagrei de demult, a poruncit celor ce stăteau înainte ca să 
ia pe Tracvilin şi să-l ducă, iar noaptea, a trimis în taină şi l-a chemat la dânsul 
rugându-l şi plătindu-i, ca să-i spună doctoria cu care s-a vindecat". 


Iar Tracvilin a zis: "Să ştii, măria-ta, că Dumnezeul nostru foarte rău Se mânie 
asupra celor care vor a vinde sau a cumpăra darul Său. De voieşti să te vindeci de 
boala ta, apoi crede în Hristos, Fiul lui Dumnezeu şi te vei tămădui, precum mă 
vezi şi te văd. Că eu abia eram purtat de alţii şi unsprezece ani de grea boală am 
fost la toate venele şi încheieturile şi alţii îmi aduceau mâncarea la gură. lar când 
am crezut în Hristos Dumnezeu, îndată am dobândit tămăduire şi cu darul 
Mântuitorului meu sunt întreg şi sănătos". 


Eparhul a zis: "Rogu-mă ţie să aduci la mine pe acela ce a fost mijlocitor sănătăţii 
tale, căci dacă va putea să-mi dea şi mie vindecare, apoi şi eu mă voi face creştin”. 

Deci, mergând îndată, Tracvilin a chemat pe Sfântul Policarp şi apoi pe Sebastian şi 
au învăţat pe Agrestie Hromatie, eparhul şi pe Tivurtie, fiul lui, sfânta credinţă în 
lisus Hristos. Şi au sfărâmat pe toți idolii care erau în casa lui, mai mulți de două 
sute; pe cei de lemn i-au ars, pe cei de piatră i-au sfărâmat, iar pe cei de aur şi de 
argint i-au tăiat bucățele şi i-au împărțit la săraci. 

Deci sfărâmaţi şi zdrobiţi fiind idolii, s-a arătat eparhului un tânăr frumos şi prea 
strălucit, zicându-i: "Domnul nostru lisus Hristos, întru care ai crezut, m-a trimis la 
tine ca să primeşti sănătate în toate mădularele tale”. 


Atunci eparhul, îndată cu cuvântul s-a făcut sănătos şi, sculându-se, a vrut să cadă 
la picioarele celui ce se arătase, ca să i le sărute. 


lar acela a zis către dânsul: "Vezi să nu te atingi de mine, pentru că încă nu eşti 
spălat cu Sfântul Botez de necurăţia idolească”. Acestea zicându-i, s-a făcut 
nevăzut. 


Atunci eparhul cu fiul său, au căzut la picioarele sfinţilor strigând: "Unde este 
adevăratul Dumnezeu, Domnul lisus Hristos unul născut Fiul Atotputernicului 
Dumnezeu pe care îl propovăduiţi voi, o! buni învăţători?" 


lar sfinţii au sfătuit pe eparh să lase dregătoria eparhiei să nu mai facă judecăţi, în 
care era dator să cerceteze pe creştini să-i judece, să-i muncească, nici să meargă la 
priveliştea păgânilor, ci să se îndeletnicească întru învăţătura înţelepciunii duho- 
vniceşti; apoi degrabă a făcut el aceea. 


Iar când s-a apropiat de Sfântul Botez a fost întrebat: "Crezi întru Unul Dumne- 
zeu?" EI a zis: "Cred". "Te lepezi de idoli?". Şi a zis: "Mă lepăd". "Te lepezi de 
toate păcatele tale?" a zis preotul. Atunci el a răspuns către preot: "De la început 
trebuia să mă întrebi. Deci, mă voi îmbrăca iarăşi în hainele mele şi nu voi primi 
Sfântul Botez, până ce mai întâi nu mă voi lepăda de păcatele mele. Mă voi împăca 
cu aceia cu care am avut vrajbă. Pe care i-am mâniat, către aceia voi arăta dragoste. 
lar de la cei ce au mânie asupra mea, de la aceia voi cere iertăciune. Toate datoriile 
datornicilor mei le voi ierta. lar de am luat de la cineva ceva cu sila, aceluia voi 
întoarce îndoit. După moartea femeii mele am avut două ţiitoare, pe acelea le voi da 
după bărbat cu zestre de nuntă. Voi libera robii şi roabele. Toate lucrurile 
dregătoriei mele şi ale casei le voi rândui după Dumnezeu şi atunci cu îndrăzneală 
voi zice: Mă lepăd de toate păcatele mele şi voi primi Sfântul Botez. Aceste cuvinte 
ale lui au plăcut sfinților şi s-a amânat botezul o vreme, până a împlinit cu fapte 
toate cele spuse. Apoi i-au botezat pe amândoi în numele Tatălui şi al Fiului şi al 

Sfântului Duh, împreună cu toată casa, încât s-au făcut până la o mie patru sute cei 
din nou luminaţi, bărbaţi şi femei. 


În acea vreme era mare prigoană asupra creştinilor, încât nu era cu putinţă nici 
bucate a cumpăra, nici apă a-şi scoate cineva, de vreme ce cu sfatul păgânilor, 
pretutindeni erau puşi idoli mici şi străji multe prin târguri, pe uliţe, pe la fântâni, 
pe la izvoare, pâraie; încât toţi care ar fi vrut să cumpere ceva de-ale mâncării sau 
să ia apa, mai întâi trebuiau să se închine idolilor ce erau acolo. Şi aceasta au 
scornit-o păgâniii, ca să-i prindă mai lesne pe creştini şi să-i dea la munci. 


Văzând credincioşii aceasta, erau într-o mare mâhnire, pentru că nu le era cu 
putință a căpăta de undeva mâncare sau băutură, fără închinare la idoli, de care 
fugind, mai bine răbdau foamea şi setea decât să se închine lor. 


Atunci Hromatie a poruncit tuturor credincioşilor, care erau în Roma, să ia pe 
ascuns din casa sa mâncare şi apă, căci era foarte bogat şi se adunau credincioşii în 
casa lui spre lauda lui Dumnezeu. Atunci era episcop al Romei fericitul Gaie, cu 
neamul din Dalmația, rudenia lui Diocliţian; acela săvârşea liturghia în casa lui 
Hromatie şi împărtăşea cu dumnezeieştile Taine pe poporul cel nou al lui Hristos. 
Iar pentru goana cea mare, care era asupra creştinilor, Hromatie a ieşit din Roma la 
oarecare moşii ale sale, pe care le avea în Campania, pentru că se temea ca nu 
cumva să se afle la Roma de credinţa lui în Hristos şi voia să vieţuiască acolo fără 
grijă şi mai cu libertate să ţină Sfânta credinţă. Deci, porunci creştinilor, ca toţi ce 
vor să se dea în lături de la prigoana asupra creştinilor şi să vieţuiască fără grijă, să 
meargă cu el la moşiile sale, făgăduind acolo tuturor hrană destulă. Atunci era 
nevoie ca împreună cu creştinii să meargă unul din cei doi sfinţi, spre mângâierea şi 
întărirea credinţei şi s-a făcut neînțelegere între cei doi sfinți, Sebastian şi Policarp, 
pentru că fiecare dintr-înşii voia să rămână la Roma, pentru câştigarea cununii cele 
muceniceşti. 


Atunci a zis sfântul episcop Gaie: "Dacă amândoi voiţi a muri pentru Hristos, vă 
veţi da în mâinile muncitorilor şi veţi lipsi atunci pe poporul credincios de 
mângâierea cea duhovnicească, din care cauză mie mi se pare Sfinte Policarp, ca 
cel ce ai treapta preoţiei şi eşti plin din destul de înţelepciune dumnezeiască, să 
mergi împreună cu domnul Hromatie, ca să mângâi cu învăţătura pe creştini, să-i 
întăreşti pe cei ce se îndoiesc şi să-i hrăneşti pe ei cu dumnezeieştile Taine". 


Auzind acestea, Sfântul Policarp s-a supus poruncii şi a plecat împreună cu 
Hromatie şi cu alţi creştini din Roma. Deci, în ziua duminicii, săvârşind episcopul 
Sfânta Liturghie, a zis către credincioşi: "Domnul nostru lisus Hristos, ştiind 

neputinţa firii noastre, două căi a arătat celor ce cred într-însul; una mucenicia, iar 
alta mărturisirea; pentru că cel ce nu va putea să meargă pe cea mucenicească, acela 
să alerge pe cea a mărturisirii. Şi de voieşte cineva, să meargă cu fiii noştri 
duhovniceşti, cu Hromatie şi cu Tivurtie; iar cine va vrea să rămână aici, în cetate, 
pot să rămână şi nici un loc al depărtării nu va despărţi pe aceia care sunt împreună 
cu darul lui Hristos; iar eu , deşi nu vă voi vedea cu ochii cei trupeşti, dar cu ochii 
mei dinăuntru, totdeauna veţi fi împreunaţi”. 


Zicând episcopul acestea, Tiburtie a strigat: "Mă rog ţie, părinte, să nu ies de aici, 
căci doresc foarte mult pentru Dumnezeul meu, de ar fi cu putinţă şi de o mie de ori 
să fiu omorât, ca să dobândesc viaţa veşnică”. 


Episcopul, bucurându-se de credinţa lui şi de o râvnă ca aceea, a lăcrimat şi rugă pe 
Dumnezeu ca toţi cei ce rămân împreună cu dânsul să poată a se nevoi şi să se 
învrednicească cununei mucenicesti. 


Deci cu episcopul au rămas Marchelin şi Marcu şi tatăl lor Tracvilin, sfântul 
Sebastian şi tânărul cel frumos cu trupul şi mai frumos cu sufletul, Sfântul Tiburtie; 
asemenea şi Nicostrat protoschiniarul, cu fratele său Castorie şi cu femeia sa, Zoe şi 
Claudie, cu fratele său Victorin şi cu fiul său Simforian, care a fost vindecat de 
boala apei; numai aceştia au rămas în Roma, iar toţi ceilalți au plecat cu Hromatie 
şi cu Policarp. lar după ducerea lor, sfântul episcop a hirotonisit diaconi pe 
Marchelin şi Marcu, iar pe tatăl lor, Tracvilin, l-a sfințit preot şi pe Sfântul 
Sebastian, care purta cele ostăşeşti, l-a făcut apărător al Bisericii. 


Dar de vreme ce nu avea loc tăinuit în care ar putea săvârşi Sfânta Liturghie, pentru 
aceasta petrecea la un oarecare dregător împărătesc, cu numele, Castul, lângă palat. 
Pentru aceea şi-au ales petrecerea lor acolo, pentru că şi Castul era creştin în taină, 
împreună cu casnicii săl; iar pentru că legea închinării de idoli era pretutindeni, nu 
lua seama la cei ce vieţuiau în palatele împărăteşti - că nimeni nu gândea că s-ar 
înrădăcina credinţa creştinească chiar în palat - De aceea sfinţii puteau cu înlesnire 
a se tăinui la Castul, săvârşind dumnezeieştile slujbe. Deci stând ei acolo, ziua şi 
noaptea o petreceau în rugăciuni, lacrimi şi post şi rugau pe Dumnezeu ca să-i 
învrednicească de cununa cea mucenicească. Veneau la dânşii femei şi bărbaţi pe 
ascuns, cei ce văzuseră tămăduirile făcute de dânşii; căci cu rugăciunile lor se da 
bolnavilor sănătate, orbilor vedere şi duhurile cele necurate se alungau din oameni; 
pentru aceea mulți dintre dânşii primeau Sfânta credinţă în taină. 

Odată, mergând Sfântul Tiburtie în cale, a văzut pe un om care căzuse de pe casă sa 
şi se rănise rău; toți ai casei plângeau; pe acela l-a făcut întreg şi sănătos cu 
rugăciunea sa şi omul acela a trecut la creştini cu toată casa şi s-au botezat. 


Sosind vremea pătimirii sfinţilor, mai întâi fericita Zoe, femeia lui Nicostrat, a ieşit 
la nevoinţă, căci, rugându-se ea lângă mormântul Sfântului Apostol Petru, a fost 
prinsă de cei ce pândeau pe creştini şi dusă la judecată, unde, fiind silită să aducă 
tămâie idolului Aris nu s-a supus. Pentru aceea a fost aruncată în temnița 
întunecoasă şi acolo a fost chinuită cu foame şase zile. După această a fost scoasă şi 
spânzurata de păr, deasupra unui fum ce ieşea din gunoi şi, astfel, şi-a dat duhul în 
mâinile lui Dumnezeu, iar trupul ei a fost aruncat în Tibru. 


Sfânta Zoe s-a arătat în vedenie Sfântului Sebastian şi 1-a spus despre sfârşitul său; 
iar el, dacă a spus aceasta lui Tracvilin, acesta a strigat: "lată femeile ne întrec! 
Deci, pentru ce să mai trăim noi?" Apoi a mers în acelaşi loc, la mormântul 
Apostolului şi acolo a fost ucis de păgâni cu pietre şi aruncat în Tibru. Nicostrat şi 
Castorie, împreună cu Claudie, cu Victorin şi cu Simforian, au fost prinşi şi aduşi la 
eparhul cetății, cel cu numele Favian, pe când căutau trupurile sfinților pe malul 
Tibrului. Pe aceştia, eparhul silindu-i către jertfă zece zile, pe de o parte cu momeli, 
pe de alta cu îngroziri şi munci şi nesporind nimic, a poruncit să-i înece în râu, 
legându-le câte o piatră mare de grumaji. 


Pe Sfântul tânăr Tiburtie l-a arătat, pe ascuns, păgânilor un mincinos creştin, cu 
numele  Curtuat, care era lup îmbrăcat în piele de oaie; şi, prinzându-l, l-a adus 
legat la judecată, la acelaşi eparh Favian, împreună cu Curtuat cel ce părea creştin. 
Deci Curtuat, venind la judecată, îndată s-a arătat vicleşugul său, căci numai cu 
chipul se arăta a fi creştin, iar înăuntru era plin de păgânătate. Acesta a fost martor 
şi văditor al lui Tiburtie, cum că el numea diavoli pe zeii romanilor. Dar sfântul se 
arăta adevărat şi cu mare bărbăţie mărturisitor al numelui Domnului nostru lisus 
Hristos. 


Și a zis către dânsul judecătorul: "Nu face aşa de mare ruşine neamului tău, atât de 
cinstit, că eşti fecior de părinte slăvit şi ţi-ai ales viaţa creştinească necurată şi 
urâtă, căreia îi urmează ocară şi munci, moarte şi defăimare". 


Sfântul Tiburtie a răspuns: "O! Prea înțelepte bărbat şi judecător al Romei! De 
vreme ce nu voiesc a cinsti şi a avea între zei pe desfrânata Venera şi pe 
amestecătorul de sânge Die, pe mincinosul Ermis şi pe mâncătorul de fii Cron, de 
aceea îmi zici că ocărăsc neamul meu? Dar eu îţi spun că am înmulțit cinstea 
neamului meu, cinstind pe unul adevărat Dumnezeu, care împărăteşte în ceruri, 

închinându-mă şi numindu-mă rob al lui. Tu mă îngrozeşti cu munci? Ce lucru 
înfricoşat ne este nouă creştinilor a pătimi pentru Dumnezeul nostru prin sabie? Dar 
prin aceea ne vom dezlega de temniţa cea trupească şi vom dobândi cereasca 
libertate. Sau prin foc? Dar noi, mai mare văpaie poftind, am stins văpaia în 
trupurile noastre şi apoi de acestea să ne temem? Sau de surghiunie? Dar 
Dumnezeul nostru este pretutindeni şi oriunde suntem noi cu Dumnezeu, acolo este 
locul nostru”. 


Atunci Favian a poruncit să aducă mulţime de cărbuni aprinşi să-l pună desculț pe 
sfânt deasupra lor; apoi a zis către dânsul: "Sau adu tămâie zeilor noştri pe aceşti 
cărbuni sau te suie desculț pe ei”. 


Iar Sfântul 'Tiburtie, însemnându-se cu semnul Sfintei Cruci, s-a suit deasupra lor 
desculţ şi umbla pe dânşii ca pe nişte flori roşii şi moi şi a zis către judecător: "Lasă 
necredinţa ta şi cunoaşte că Dumnezeul meu este adevărat, Care porunceşte stihiilor 
şi tuturor zidirilor; iar tu de poţi, în numele lui Die al tău, pune mâna în apă fiartă şi 
să vezi nu vei primi arsuri? lată eu, în numele Domnului meu lisus Hristos, umblu 
pe acest foc ca pe nişte flori rourate, precum vezi, pentru că Ziditorului nostru toată 
făptura Îi slujeşte". 


Judecătorul zise: "Cine nu ştie că Hristos al vostru v-a învăţat meşteşug de 
vrăjitorie?" 


Sfântul răspunse: "Taci, ticălosule, nu îndrăzni a pomeni cu hulă, prin buzele tale 
cele purtătoare de venin numele cel atât de mare şi înfricoşat; nu face urechilor 
mele atâta necaz, ca să te aud lătrând asupra numelui Domnului meu”. 


Atunci Favian, mâniindu-se, l-a osândit la moarte şi a fost dus la drumul ce se 
numea Lavicansc, departe ca de trei stadii de cetate. Şi acolo, rugându-se lui 
Dumnezeu, a fost tăiat şi îngropat în acelaşi loc de un creştin oarecare, unde s-a 
arătat poporului mare dar dumnezeiesc, prin rugăciunile Sfântului Tiburtie. 


După aceasta, acelaşi Curtuat, care numai cu chipul era creştin, a vestit păgânilor 
despre Castul, Marchelin şi Marcu. Deci, Sfântul Castul, după cea de a treia 
întrebare şi de trei ori spânzurare şi muncire, fiind aruncat într-o groapă şi astupat 
cu pământ de viu s-a săvârşit; iar pe Marchelin şi pe Marcu 1-a pus Favian la butuc, 
le-a pironit picioarele cu cuie de fier şi le-a zis: "Veţi sta astfel până când veţi 
aduce închinare zeilor”. Dar pironiţi fiind pe un lemn, cântau: lată ce este bun sau 
ce este frumos, fără numai a locui frații împreună. Şi au stat aşa o zi şi o noapte, 

cântând şi rugându-se; iar a doua zi au fost împunşi cu suliţele în coaste, chiar în 
acelaşi loc; şi aşa şi-au primit sfârşitul muceniciei. 


Săvârşindu-şi aceşti sfinţi pătimirea lor, s-a aflat şi de Sfântul Sebastian, despre 
care a spus eparhul împăratului. Deci, chemându-l la sine Dioclețian, i-a zis: "Eu 
totdeauna te-am avut între cei dintâi în palatele mele, iar tu, cugetând cele 
împotriva sănătăţii mele, te-ai făcut vrăjmaş mie şi duşman zeilor mei, deşi până 
acum ai tăinuit această răutate". 


Sfântul Sebastian a zis: 





Atunci, mâniindu-se Dioclețian, a poruncit să-l ducă afară din cetate şi să-l lege de 
stâlp gol, în mijlocul unui câmp şi să-l străpungă cu săgeți. Deci fiind pus el acolo, 
ca o ţintă, mulțime de ostaşi au săgetat cinstitul său trup şi înconjurându-l unii de o 
parte şi alții de alta i-au umplut tot trupul de săgeți; apoi, părându-li-se că a murit, 
s-au dus lăsându-l aşa legat şi plin de săgeți. Când femeia Sfântului mucenic 
Castul, cu numele Irina, s-a dus noaptea să ia şi să îngroape trupul Sfântului 
Sebastian, l-a găsit viu şi l-a dus în casa sa; apoi în puţine zile s-a tămăduit de răni 
şi s-a făcut cu totul sănătos. ŞI, adunându-se la dânsul creştinii în taină, îl rugau să 
iasă din Roma, precum au făcut şi alţi creştini, ca să nu cadă iarăşi în mâinile 
păgânilor. 


Iar el, făcând rugăciune, S-a dus şi a Stat pe scările palatului Eliogavalilor, şi 
când treceau pe acolo împărații, văzându-i sfântul, a strigat: 





Acestea grăind sfântul, a căutat spre dânsul Dioclețian şi a zis: "Oare tu eşti 
Sebastian pe care nu demult am poruncit să te omoare cu săgeți?" 


Sfântul a răspuns: 

Atunci Dioclețian a poruncit să-l prindă şi să-l ducă la hipodrom. 


Acolo sfântul răbdător de chinuri, cu mare glas proslăvind pe Hristos, iar pe idoli şi 
rătăcirea romanilor ocărându-le, a fost bătut cu bețe până la moarte şi a trecut în 
glasul bucuriei către Hristos, puitorul de nevoinţe, ca să primească cununa 
biruinţei, pentru nevoinţa sa cea bună. lar sfântul lui trup l-au aruncat păgânii 
noaptea în groapa adâncă cu noroi, ca să nu-l afle creştinii şi să-l ia. 


Dar sfântul s-a arătat în vedenie Luchiniei, femeia cea dreptcredincioasă şi a zis: 





Și îndată acea fericită femeie, luând slugile sale, s-a dus în miezul nopţii la groapa 
cea arătată şi luând cu bună cucernicie trupul cel mucenicesc, l-a îngropat cu cinste, 
la locul unde i se poruncise, lăudând pe Hristos, Dumnezeul nostru, a cărui slava 
este în veci. Amin. 

Sinaxar - Pomenirea Sfântului mucenic Sebastian şi Zoe, soţia lui Nicostrat şi 
a celor împreună cu el: Tranchilin, Nicostrat, Claudie, Castor, Tiburtie, 
Castul, Marcelin şi Marcu 





În această lună (decembrie), în ziua a optsprezecea pomenirea Sfântului mucenic 
Sebastian şi Zoe soţia lui Nicostrat şi a celor împreună cu el: Tranchilin, 
Nicostrat, Claudie, Castor, Tiburtie, Castul, Marcelin şi Marcu. 


Dintre aceşti sfinţi mucenici, Sebastian a făcut parte din senatul roman pe vremea 
împăraților Dioclețian şi Maximian. Era de loc din oraşul Milan şi a adus pe mulţi 
la dreapta credință. Marcelin şi Marcu, frați buni şi oameni cu vază şi în privinţa 
neamului şi în privinţa bogăției, au stat închişi în temniţă vreme îndelungată; au 
fost supuşi la multe feluri de chinuri şi era să li se taie capetele. 


Dar Tranchilin, tatăl lor, elin fund, şi mama lor Maria, erau cât pe-aci să-i împie- 
dice prin plânsetele lor să sufere pentru Hristos. Şi poate că s-ar fi întâmplat 
aceasta, dacă fericitul întru pomenire Sebastian n-ar fi păşit atunci cu îndrăzneală, 
el, cel dintâi (că, mai înainte Sebastian căuta să se țină ascuns, pentru ca să aducă 
pe tăinuite pe mulţi la credinţă) şi n-ar fi întărit în credinţă nu numai pe Marcelin şi 

Marcu, ci trăgând la credinţă şi pe tatăl lor, pe Tranchilin prefectul, pe care l-a 
învăţat credinţa creştină şi a crezut. Îndată dar prefectul a chemat la dânsul pe prea 
fericitul Sebastian şi pe preotul Policarp; le-a cerut să-i facă parte de mântuire şi să- 
| vindece de boala de care suferea. Tranchilin a scăpat de boală, a crezut în Hristos 
din tot sufletul, a zdrobit idolii din casa lui şi s-a botezat. 


Fericitul Galu episcopul a hirotonit pe cei doi frați, pe Marcelin şi Marcu, diaconi, 
iar pe tatăl lor preot. Pe Sebastian l-a făcut apărător al Bisericii. Pornindu-se 
prigoana împotriva creştinilor împreună cu aceştia au fost prinşi şi Nicostrat, 
Claudie, Castor, Tiburtie, Castul şi Zoe. Au fost chinuiţi în felurite chipuri şi şi-au 
sfârşit viaţa. 


Sfântul Sebastian a fost chemat de Dioclețian la el; a fost cercetat şi pentru că a 
mărturisit cu îndrăzneală dreapta credinţă s-a tras în el cu săgeți ca într-o ţintă, i-a 
fost bătut trupul cu ciomege şi tăiat în bucăţi; şi aşa şi-a dat lui Dumnezeu duhul. 

Sinaxar - Sfântul mucenic Sebastian 

Sfântul mucenic Sebastian, frescă de la Mănăstirea Dionisiu, 1547 


Sebastian, lepădând slava cea lumească, 
A răbdat chinurile, cu ciomege fiind bătut. 
In ziua a optsprezecea, Sebastian şi-a dat duhul. 


Sfântul Sebastian s-a născut în orașul Milano (Mediolanum) din Italia, în anul 250 
sau 256 d. H. Părinţii săi, creştini fund, i-au oferit fiului lor o educaţie creştină. 
Fiindcă se trăgea dintr-o familie nobilă, el a atras atenţia împăratului Carinus, care 
l-a ridicat la rangul de general în armată. Mai apoi, împăratul Dioclețian l-a numit 
comandant al regimentului întâi al pretorienilor. 


Fire milostivă, Sebastian a luat de foarte multe ori apărarea creştinilor săraci, per- 
secutaţi de către autorităţi. De asemenea, din mărinimie, a ajutat de foarte multe ori 
Biserica din Roma, drept pentru care Papa Gaius i-a acordat titlul de „apărător al 
Bisericii”. 

Mai târziu, atunci când a început prigoana împotriva creştinilor, s-a întâmplat ca un 
grup de creștini să fie arestat, iar Sebastian a aflat despre aceasta. Ca să-i încu- 
rajeze, în momentul când au fost duşi pentru a fi judecaţi, Sebastian, spre sur- 
prinderea tuturor celor de faţă, a mărturisit că este şi el creștin. Drept urmare, 
Dioclețian a poruncit pe loc ca Sebastian să fie omorât. Îndată, cineva a tras o 
săgeată și i-a străpuns pieptul lui Sebastian, care a căzut la pământ. Trupul lui a fost 
luat de o creștină pe nume Luchina, care şi-a dat seama că Sebastian încă mai trăia. 
Îngrijindu-l pe ascuns, Sebastian s-a întremat. 


De îndată ce şi-a revenit, s-a înfăţişat din nou înaintea lui Dioclețian şi l-a mustrat 
pentru cruzimea arătată față de creştini. Atunci, împăratul a poruncit să fie biciuit 
până ce şi-a dat ultima suflare. Astfel, Sebastian s-a făcut pildă de luptător pentru 
credinţă „până la moarte” (Apocalipsa lui loan, 9, 10). 


Tropar, glasul întâi, „Locuitor pustiului”: Dispreţuind adunarea cea idolească, 
Sebastiane, ai alcătuit adunare cinstită, şi împreună cu slăviţii mucenicii, ai zdrobit 
puterea vrăjmaşului şi, cu aceștia, duhovniceşte te-ai veselit, mulţumind pe cei ce 
îți strigă ție: slavă Celui ce ţi-a dat ție putere, slavă Celui ce te-a încununat pe tine, 
slavă Celui ce lucrează prin tine tuturor tămăduiri. 

Sinaxar - Sfântul mucenic Sebastian şi a celor împreună cu el 





Sfântul mucenic Sebastian s-a născut în anul 255 în oraşul Narbona din Gala 
(Franţa de astăzi), dar a crescut în Mediolan (Milan — Italia) de unde era familia sa. 
În anul 283 a trebuit ca fiu de nobil ce era, să intre în armata împăratului Carin 
(283-285). Dorinţa lui Sebastian era aceea de a ajuta pe creştini în suferinţele şi 
necazurile lor. Ocazia s-a ivit atunci când doi fraţi, Marcelin şi Marcu, 
mărturisiseră pe Hristos cu mult curaj şi îşi aşteptau moartea în linişte. Părinţii lor, 
Tranquilin şi Marcia, ceruseră judecătorilor un răgaz de 30 de zile pentru a-i 
readuce la păgânism. În clipa aceasta de grea cumpănă a venit la ei Sebastian, 
comandantul cohortei | de pretorieni. Cei de față au rămas uimiți auzindu-l pe 
Sebastian cum îi îmbărbăta pe cei doi frați să moară pentru credinţa lor în 
Dumnezeu: Ostaşi ai lui Hristos, iată că prin înălţarea sufletelor voastre v-aţi 
apropiat de biruinţă. Nu vă lipsiţi de EI pentru o astfel de tânguire nefolositoare... 


Dacă părinţii şi fraţii voştri ar şti de viaţa cea veşnică, cea plină de bucurie, s-ar 
sârgui să meargă şi ei împreună cu voi. Toate acestea s-au întâmplat în casa lui 
Nicostrat, care se ocupa cu paza celor întemnițați. Soţia lui Nicostrat, de şase ani 
era mută. Văzând aceasta pe Sebastian cum încuraja pe cei doi mucenici, a căzut în 
genunchi înaintea lui arătându-i că este mută. Sebastian i-a făcut semnul crucii 
peste gură şi în clipa aceea şi-a recăpătat glasul. În urma acestei minuni, mucenicii 
Marcu şi Marcelin şi părinţii lor Marcia şi Tranquilin, Zoe şi soţul ei Nicostrat şi 
încă 16 din cei întemnițați au primit sfântul botez din mâinile pretoului Policarp. 


În momentul când persecuția împotriva creştinilor s-a întețit, Zoe a fost prinsă în 
timp ce se ruga la mormântul Sfântului apostol Petru şi după cinci zile de temniţă a 
suferit moarte martirică. 

Soţia lui Nicostrat, Zoe 


Marcelin şi Marcu au fost supuşi supliciilor şi în cele din urmă au primit moarte 
martirică. Sfântul mucenic Sebastian a murit în hipodrom (locul de întrecere al 
călăreţilor) încredinţând sufletul său lui Dumnezeu în chip mucenicesc. 

Pr. Ciprian Florin Apetrei - Sinaxar - Sfântul cuvios Daniil Sihastrul; Sfinţii 
mucenici Sebastian şi Zoe 





Cuviosul Daniil Sihastrul (1496) s-a născut într-o localitate din zona Rădăuţilor 
din părinţi dreptcredincioşi. A intrat de tânăr în monahism, primind numele David. 
Apoi a mers la Mănăstirea Sfântului Leontie de la Rădăuţi, unde în scurt timp, 
datorită rugăciunii stăruitoare şi râvnei sale deosebite, a primit schima cea mare, 
primind numele Daniil. Nu după mult timp de la primirea schimei celei mari, s-a 
retras cu binecuvântarea stareţului său lângă pârâul Viteu, în pădurile din jurul 
Putnei, unde a locuit ca sihastru. 


Între nenumăraţii săi fii duhovniceşti s-a aflat şi Sfântul voievod Ştefan cel mare 
(1054), după cum ne arată cronicile vremii. 


Piatra de mormânt a cuviosului a fost aşezată de însuşi Sfântul Ştefan cel mare, iar 
pe ea scrie: „Acesta este mormântul părintelui nostru David, schimnicul Daniil”. 
Sfântul cuvios Daniil Sihastrul a fost înmormântat la Mănăstirea Voroneţ, acolo 
unde povăţuise mulţi ucenici. 


Sfântul Sinod al Bisericii Ortodoxe Române i-a înscris numele în Sinaxar în anul 
1992. 


SR 5 e 


Astăzi pomenim şi pe Sfinţii mucenici Sebastian şi cei împreună cu dânsul care au 
trăit pe vremea împăraţilor romani Dioclețian (284-305) şi Maximian (286-305). 
Dintre mucenici, Sfântul Sebastian era chiar senator roman şi din această funcţie a 
reuşit să aducă la credinţa în Hristos mulți conaţionali. După începerea prigoanei 

creştinilor, Sebastian a fost chinuit şi tăiat cu sabia, dându-și sufletul în mâinile lui 
Dumnezeu. 


Xp XP PP 3 IP IP 3 E II II II 2 2 E E E E E XX 
Xp e PI IP IP 3 3 II II II 2 E E E E E XXX 


Ar De Dr dr dr dr Dr dr dr Dr Dr dr dr dr de dr dr De de dr dr Ar A A 


Die De de De Ar dr De De De Dr De Dr De de De De e De Dr Dr De de de dr dr d 


Xp PP XP 3 IE E e 30 E 3 2 2 2 2 E 30 E IE IE 2 E E XX 


Iulian Dumitraşcu - Calendar Ortodox - Sfântul cuvios Daniil Sihastrul; Sfinţii 
mucenici Sebastian şi Zoe; Sfântul ierarh Modest, patriarhul Ierusalimului 





1. Sfântul cuvios Daniil Sihastrul s-a născut într-un sat nu departe de Rădăuţi, din 
părinţi binecredincioşi, primind la botez numele de Dimitrie. 


Iubind cele duhovniceşti, a părăsit încă de la vârsta de 16 ani casa părintească şi a 
intrat în obştea mănăstirii din Rădăuţi închinată Sfântului Nicolae, nevoindu-se şi 
sporind în credinţă şi în fapte bune, în rugăciune şi în privegheri de toată noaptea. 
Se îndeletnicea zilnic cu citirea cărților Sfinţilor Părinţi şi a cărților de slujbă, 
arătând ascultare şi smerenie în toate cele încredințate lui de stareţul acestei obşti. 


Ca răsplată a nevoinţelor sale a primit chipul îngeresc, cu numele de David, însă 
râvna pentru nevoinţele duhovniceşti mai aspre l-a îndrumat către mănăstirea 
Sfântului Leontie de la Rădăuţi, aproape de satul Laura de astăzi. Aici, lucra ziua 
împreună cu viețuitorii mănăstirii, iar noaptea se ruga în chilia sa necontenit. 
Văzându-i râvna şi simţindu-i dorinţa neîncetată după Dumnezeu, stareţul mă- 
năstirii 1-a dat schima cea mare, la sfatul părintelui său duhovnic, primind numele 
de Daniil. 

Nu după multă vreme de la primirea schimei celei mari, s-a retras, cu bine- 
cuvântarea stareţului său, lângă pârâul Viţău, în pădurile din jurul Putnei, unde şi-a 
săpat într-o stâncă o chilie care se vede şi astăzi, nu departe de Mănăstirea Putna. 
Asprele sale nevoinţe îl vor face repede cunoscut, fiind căutat de mulţi credincioşi 
spre a-i cere sfat şi îndrumare duhovnicească dar şi pentru a mijloci la Dumnezeu 
pentru vindecarea bolilor sufleteşti şi trupeşti. 


Între nenumăraţii săi fii duhovniceşti care-l cercetau adesea, pomenim pe Sfântul 
voievod Ştefan cel mare (ţ 1504), care a primit de la cuviosul sfaturi duhovniceşti 
şi binecuvântare. Se spune că pentru întâia dată Ştefan a venit la chilia cuviosului în 
anul 1451, când tatăl său fusese ucis la Reuseni. Sfântul l-a îmbărbătat şi i-a 
prorocit că va ajunge domnitor, ceea ce s-a şi împlinit peste şase ani (1457). La 
sfatul cuviosului, marele Ştefan a ctitorit, în 1466, Mănăstirea Putna. 


După sfințirea acesteia, în 1470, cuviosul a mers să pustnicească la stânca Şoi- 
mului, lângă Voroneţ. Ștefan cel mare l-a cercetat şi acolo, în anul 1476, după 
înfrângerea de la Războieni. Sfântul sihastru l-a încurajat să strângă iarăşi oaste şi 
să apere ţara şi creştinătatea de păgânii năvălitori. Voievodul l-a ascultat şi a 
făgăduit că după fiecare biruință va ridica o biserică, ceea ce a şi împlinit. Astfel, 
alături de marele voievod, Sfântul Daniil ocrotea Moldova prin rugăciunile sale 
cele neîncetate şi bine primite de Dumnezeu. 


În anul 1488 marele Ştefan a construit, în doar patru luni şi jumătate, Mănăstirea 
Voroneţ. cuviosul Daniil a venit atunci în obşte, fiind ales ca stareţ. Aici a povăţuit 
obştea monahală şi pe pustnicii din împrejurimi, fiind părinte duhovnicesc şi multor 
credincioşi care-l căutau pentru folos sufletesc. Dumnezeu 1-a dăruit şi darul facerii 
de minuni, pe care cuviosul căuta din smerenie să-l ascundă în tot chipul. 


Totuşi vindecările de boli şi izgonirea duhurilor necurate erau semne ale sfinţeniei 
sale, pentru care era mult cinstit. Cuviosul Daniil a trecut cu pace la Domnul 
Hristos, Căruia I-a slujit din fragedă tinereţe, în anul 1496. Pe piatra de mormânt 
aşezată de Sfântul voievod Ştefan, stă scris: Acesta este mormântul părintelui 
nostru David, schimnicul Daniil. 


În anul 1547, din porunca mitropolitului Moldovei Grigorie Roşca (* 1570), ucenic 
al său, chipul i-a fost zugrăvit, cu aureolă de sfânt, deasupra uşii de la intrare, pe 
latura de miazăzi a bisericii. Pe pergamentul pe care cuviosul Daniil îl ţine în mână 
stă scris: „Veniţi, fiilor, ascultați-mă pe mine şi vă voi învăţa frica Domnului” 
(Psalmul 33, 11). 

Sfântul Sinod al Bisericii Ortodoxe Române l-a canonizat la 21 iunie 1992, rân- 
duindu-i zi de prăznuire la 18 decembrie 


2. Sfinţii mucenici Sebastian şi Zoe - Sfântul mucenic Sebastian s-a născut în anul 
255 în oraşul Narbona din Galia (Franţa de astăzi), dar a crescut în Mediolan 
(Milan - Italia) de unde era familia sa. 





În anul 283 a trebuit ca fiu de nobil ce era, să intre în armata împăratului Carin 
(283-285). Dorinţa lui Sebastian era aceea de a ajuta pe creştini în suferinţele şi 
necazurile lor. Ocazia s-a ivit atunci când doi fraţi, Marcelin şi Marcu, mărtu- 
risiseră pe Hristos cu mult curaj şi îşi aşteptau moartea în linişte. 


Părinţii lor, Tranquilin şi Marcia, ceruseră judecătorilor un răgaz de 30 de zile pen- 
tru a-i readuce la păgânism. 


În clipa aceasta de grea cumpănă a venit la ei Sebastian, comandantul cohortei 1 de 
pretorieni. Cei de faţă au rămas uimiţi auzindu-l pe Sebastian cum îi îmbărbăta pe 
cei doi frați să moară pentru credinţa lor în Dumnezeu: Ostaşi ai lui Hristos, iată că 
prin înălţarea sufletelor voastre v-aţi apropiat de biruinţă. Nu vă lipsiţi de EI pentru 
o astfel de tânguire nefolositoare... Dacă părinţii şi fraţii voştri ar şti de viaţa cea 
veşnică, cea plină de bucurie, s-ar sârgui să meargă şi ei împreună cu voi. Toate 
acestea s-au întâmplat în casa lui Nicostrat, care se ocupa cu paza celor întemnițați. 


Soţia lui Nicostrat, de şase ani era mută. Văzând aceasta pe Sebastian cum încuraja 
pe cei doi mucenici, a căzut în genunchi înaintea lui arătându-i că este mută. Se- 
bastian i-a făcut semnul crucii peste gură şi în clipa aceea şi-a recăpătat glasul. 

În urma acestei minuni, mucenicii Marcu şi Marcelin şi părinţii lor Marcia şi Tran- 
quilin, Zoe şi soţul ei Nicostrat şi încă 16 din cei întemnițați au primit sfântul botez 
din mâinile preotului Policarp. 


În momentul când persecuția împotriva creştinilor s-a întețit, Zoe a fost prinsă în 
timp ce se ruga la mormântul Sfântului apostol Petru şi după cinci zile de temniţă a 
suferit moarte martirică. 


Marcelin şi Marcu au fost supus supliciilor şi în cele din urmă au primit moarte 
martirică. 
Sfântul mucenic Sebastian a murit în hipodrom (locul de întrecere al călăreților) în- 


credințând sufletul său lui Dumnezeu în chip mucenicesc. 


3. Sfântul ierarh Modest - A fost stareţ al Mănăstirii Sfântului Teodosie din Pa- 
lestina. 





În anul 614, patriarhul Zaharia al Ierusalimului i-a încredinţat cuviosului Modest 
grija eparhiei, pe durata exilului său. După moartea lui Zaharia, Modest a fost ales 
patriarh. A fost un păstrător al Ortodoxiei şi luptător împotriva ereziilor. A trecut cu 
pace la Domnul. 

Proloagele din 18 decembrie 





Luna decembrie în 18 zile: Pomenirea Sfântului mucenic Sebastian şi a celor 
îm-preună cu dânsul Zoe, Tranchilin, Nicostrat, Claudiu, Castor, Tiburtie, Ca- 
stul, Marcelin, şi Marcu (288). 





Aceştia au fost pe vremea împărăției lui Dioclețian şi Maximian (284-305). Dintre 
toți, Sfântul Sebastian era unul din sfetnicii împărăției. S-a născut în Galia, dar a 
crescut la Milano, de unde se şi trăgea neamul său. A cunoscut din copilărie, pe 
Hristos şi, măcar că intrase în armata împărătească şi era comandant al ostaşilor din 
Roma, în ascuns a rămas ucenic înfocat al Domnului. Gândul lui era să ajute 
ucenicilor să mărturisească credinţa, la ceasul greu al chinurilor. 


Aşa a făcut el mai întâi cu cei doi frați Marcelin şi Marcu. Că, răbdând ei multă 
vreme la închisoare, şi puşi fiind la tot felul de chinuri, se hotărâse să li se taie 
capetele. Dar părinţii lor, Tranchilin şi Marcia, păgâni fiind, aproape că i-au 
înduplecat pe ei, cu lacrimile lor, să se lepede de credinţa în Hristos. Acestea 
auzind, Sfântul Sebastian, prin cuvântul său şi prin puterea minunii ce s-a făcut prin 
el atunci, că a vindecat de muţenie pe Zoe, femeia lui Nicostrat, scriitorul 
împărătesc, fiind ea de şase ani mută, i-a întors pe toți să stea cu bărbăţie în 

credinţă, în faţa chinurilor. Şi s-au plecat a crede în Hristos, Nicostrat şi femeia lui, 
Zoe. 


Și fericitul Sebastian îi învăţa că datori sunt să fie prieteni împăraţilor, dar în 
ascuns, fiecare din ei să fie creştini desăvârşiţi. ŞI s-au botezat atunci, prin Sfinţii 
Policarp, preotul şi prin fericitul Sebastian, ca la şaizeci de ucenici, între care 
Tranchilin şi Marcia, părinţii Sfinţilor Marcelin şi Marcu, Claudiu eparhul şi copiii 
lui, Hromatie, eparhul Romei şi fiul său Tiburtie ş.a. Şi era atunci episcop în Roma 
fericitul Gaius. 


Și se adunau creştinii, pentru Sfintele Taine, în casa lui Castul, dregător împărătesc, 
fiind şi acesta creştin, în taină, împreună cu cei ai casei sale. Şi, fericitul Gaius, 
episcopul, a hirotonit diaconi pe fraţii Marcelin şi Marcu şi pe Tranchilin tatăl lor, 
l-a sfințit preot, iar pe fericitul Sebastian, ca unul ce purta haine ostăşeşti, l-a făcut 
apărător al Bisericii. ŞI, pornindu-se prigoană împotriva creştinilor, atunci au fost 
prinşi Nicostrat, Claudiu, Castor, Tiburtie, Castul şi Zoe şi în multe feluri chi- 
nuindu-i, şi-au dat sufletul. Deci, şi Tranchilin preotul a fost ucis cu pietre la mor- 
mântul Sfântului Pavel apostolul, iar feciorii săi, diaconii Marcelin şi Marcu, au 
murit spânzurați cu capul în jos şi străpunşi de lănci. 


Iar fericitul Sebastian, fiind chemat de Dioclețian şi mărturisind credinţa în Hristos, 
din porunca împăratului a fost luat ca ţintă şi ostaşii au tras cu săgeți în tot trupul 
lui; şi, fiind el încă viu, i-au zdrobit trupul cu toiege şi aşa, tăiat în bucăţi, şi-a dat 
sufletul la Dumnezeu. 


Și se află sfintele lui moaşte în catacomba Sfântului Sebastian din Roma, până în 
ziua de astăzi. 


Întru această zi, pomenirea celui între Sfinţi părintelui nostru Modest, arhie- 
piscopul Ierusalimului (634). 

Acesta s-a născut din părinți creştini numiţi Eusebie şi Teodula, în cetatea 
Sevastiei. Deci, fiind maica sa stearpă, li s-a dat lor ca fiu, prin rugăciunea pă- 
rinților lui, pe acest mare creştin, după patruzeci de ani, de la însoţirea lor. Deci, 
după ce s-a născut acesta, a fost pârât tatăl său la Maximian că este creştin. Şi, fiind 
legat, a fost dus la închisoare. 


Despre aceasta, fiind înştiinţată Teodula, femeia sa, s-a dus şi ea la închisoare, îm- 
preună cu fiul ei. lar acolo, în închisoare aflându-se, s-au rugat amândoi lui Dum- 
nezeu şi aşa şi-au dat sufletele lor în mâinile Sfinţilor Îngeri şi aşa s-au făcut 
mucenici, după voinţă şi dorinţă. 


Şi aflându-i păzitorii temniţei morţi, iar pe copil viu, între cei doi, luându-l pe el, l- 
au dus la Maximian. Copilul era de cinci luni atunci. lar Maximian, văzându-l pe el 
curat şi frumuşel, l-a dat la unul din oamenii palatului, ca să-l crească cu osârdie, 
spre a se face vrednic de slujbă lui Zeus. 


Deci, fiind crescut lângă omul acesta, fericitul Modest a aflat că părinţii lui au mu- 
rit la închisoare pentru Hristos. Iar când a ajuns vârsta de treisprezece ani, atunci a 
aflat pe un creştin, de la care a învăţat credinţa şi, cu tot sufletul, s-a apropiat şi s-a 
lipit de ea. Se mâhnea, însă, că trăia împreună cu păgânii. 


Şi, odată, când Maximian a poruncit ca tot poporul să aducă jertfă zeilor, sfântul s-a 
dus la mormântul părinţilor săi şi-i ruga pe ei să fie eliberat din mâinile păgânilor şi 
să se învrednicească de Sfântul Botez. Deci, aflându-l pe el un argintar, ce era din 

Atena, l-a luat şi l-a dus în acest oraş, unde l-a înfățişat arhiereului. Şi, acolo, învă- 
țând credinţa mai cu dinadinsul, s-a şi botezat. 


Iar când se boteza sfântul, s-a întâmplat minune prea slăvită, că s-a văzut un stâlp 
de foc pogorându-se din cer şi care-şi avea reazemul pe capul celui ce se boteza. 
Acesta, după botez, numai cu rugăciunea şi cu atingerea mâinii, a vindecat pe 
fratele argintarului de o boală grea; asemenea, a vindecat şi un îndrăcit. Apoi, 
argintarul şi femeia lui au murit şi, în testamentul lor, a fost trecut, împreună cu fiii 
lor, şi sfântul acesta, ca moştenitor al averii lor. El însă, dăruind partea sa de 
moştenire fiilor argintarului, s-a dus în locurile cele mai adânci al pustiului şi, 
acolo, petrecea viaţa sa pustniceşte. 


Iar fiii argintarului, nerăbdând din invidie să vadă pe sfântul cinstit de către toți, 
când s-au dus la târg pentru neguţătorie, au înduplecat şi pe fericitul Modest să 
meargă împreună cu ei. Şi, acolo ducându-se, l-au vândut pe sfântul, ca rob la un 
rău credincios, de la care a suferit multe necazuri, vreme de şapte ani. Însă, sfântul, 
prin fierbinte şi stăruitoare rugăciune, a izbăvit pe stăpânul său de înşelăciunea relei 
credinţe şi l-a înduplecat pe el ca să creadă şi să se boteze. Încă, pătimind el de o 
grea boală, l-a făcut şi sănătos. 


lar, după ce a murit stăpânul său, s-a dus sfântul la Ierusalim, ca să se închine pur- 
tătorului de viață Mormânt şi, de acolo, a plecat la muntele Sinaiului, unde, retră- 
gându-se şi numai la Dumnezeu căutând, multe minuni a făcut. 


Deci, murind atunci patriarhul Ierusalimului, din dumnezeiască iconomie, a fost 
hirotonit patriarh al Ierusalimului, Sfântul Modest, având el, atunci, cincizeci şi 
nouă de ani. Şi a făcut încă multe minuni, arhiereu fiind. 


Aşa, unui om din Ierusalim îi piereau vitele, pentru că apa fântânii din care beau era 
otrăvită de un şarpe, prin lucrarea diavolului. Şi sfântul, mergând la acea fântână, şi 
vitele pierite le-a înviat şi pe şarpe l-a omorât, iar pe diavolul l-a făcut să se arate 
înaintea tuturor celor ce stăteau de faţă. Şi se jura diavolul, că nu se va mai apropia 
vreodată de locul acela, unde ar fi chemat numele Sfântului Modest. 


Acest sfânt nu săvârşea niciodată răul. Că, iată, fiii argintarului, care l-au vândut pe 
el, s-au dus la lerusalim, fără să ştie ei că cel de ei vândut se află acolo patriarh. lar 
cel ce niciodată nu pomenea răul, Sfântul Modest, nu numai că nu 1-a pedepsit pe 
ei, pentru răul ce-i făcuseră lui, ci, dimpotrivă, i-a primit cu dragoste, i-a găzduit cu 
osârdie şi le-a făcut bine cu dărnicie. 

Deci, aşa vieţuind cu sfântă cuviinţă, fericitul a trăit nouăzeci şi şapte de ani, şi a 
fost patriarh treizeci şi opt, după care s-a mutat la veşnicele locaşuri. 


Intru aceeaşi zi, cuvânt din Pandoc, despre buna grăâire. 





Cuvintele cele bune, din comoara cea bună a inimii ies. lar dacă cineva nu-şi va 
curăţi inima sa de cuvintele cele rele, acela nu poate să grăiască bine de la sine. Că, 
măcar că i se pare lui a grăi ascultătorilor, cuvintele lui nu sunt primite, ci lepădate, 
fiindcă nu au darul Sfântului Duh. Deci, cel ce vrea ca să folosească cuiva prin 
cuvinte, să ceară mai întâi, de la Dumnezeu binecuvântare spre deschiderea gurii 
sale, precum şi Isaia grăieşte: "Domnul mi-a dat mie limba şi învăţătura ca, adică, 
să ştiu vremea când se cade a grăi cuvântul." Şi zice: "Ascultaţi-mă pe mine, ca să 
vieze întru bunătăţi sufletul vostru." 


lar la Pilde zice: "Faguri de miere sunt cuvintele cele bune, iar dulceaţa lor este 
vindecarea sufletului. Şi cel ce le-a cunoscut pe ele, cu lucrul este aflător de 
bunătăţi şi va iubi gurile celor ce grăiesc cuvinte bune. Că buzele cele dulci acopăr 
inima cea mâhnită." Şi iarăşi a zis: "Cuvântul cel aspru deşteaptă mânie, iar limba 
celor înţelepţi învaţă cele bune." Şi iarăşi: "Din gura drepţilor picură înţelepciune, 
iar gura celor smeriţi învaţă a mulţumi." Şi iarăşi: "Din roada buzelor, sufletul 
omului se va sătura de bunătăţi şi, după cuvântul gurii lui, i se va răsplăti. Pentru că 
buzele cele adevărate îndulcesc mărturia şi, cei ce vor să fie în pace, se vor veseli." 


lar David zice: "Răspuns-a inima mea cuvânt bun”. Şi tot el: "Domnul va da cuvânt 
celor ce binevestesc cu putere multă." Şi iarăşi: "Doamne, buzele mele vei deschide 
şi gura mea va vesti lauda Ta." 

Încă scrie şi Pavel, zicând: "Cuvântul vostru totdeauna să fie cu dar, dres cu sare, ca 
să ştiţi cum se cade, fiecare din noi să răspundem". Şi către romani zice: "Am dorit 
să vă văd pe voi, ca să vă dau vouă oarecare dăruire duhovnicească, ca să vă întăriți 
vol şi ca să vă mângâiaţi cu credinţa cea împreună cu noi”. Şi iarăşi: "Rogu-vă, dar, 
pe fiecare din voi, mângâindu-vă, cu vrednicie să umblaţi înaintea lui Dumnezeu." 
lar celui ce i se pare că a luat darul învăţăturii, să vorbească, dar cu smerită 
înţelepciune. Ca, zidindu-i pe alţii, pe sine să nu se osândească, adică, precum ca 
cel ce a ascuns talantul. lar cel ce nu a luat un dar ca acesta de la Dumnezeu, să 
tacă, deci, şi să nu scoată cuvânt deşert din inima sa, ca să nu audă vreodată acest 
cuvânt: "lar păcătosului i-a zis Dumnezeu: "Pentru ce propovăduieşti poruncile 
Mele şi porţi legea Mea în gura ta, că tu urăşti aşezământul Meu şi cuvintele Mele 
le nesocoteşti”. "Că omul cel bun, a zis Domnul, din comoara cea bună a inimii sale 
(adică din Duhul Sfânt) scoate cele bune. 


Intru lisus Hristos Domnul nostru, a căruia este slava, acum şi pururea şi în vecii 
vecilor ! Amin. 


Întru aceeaşi zi, Sfântul Daniil Sihastrul. 





Despre viaţa Sfântului Daniil Sihastrul găsiţi în Vieţile Sfinţilor pe luna decembrie. 

Sfântul Nicolae Velimirovici — Proloagele de la Ohrida - Pomenirea Sfântului 
mucenic Sebastian şi a celor împreună cu dânsul 


Sfintul Nicolae TERT RR ă 

Acest slăvit sfânt s-a născut în Italia şi a fost crescut la Milano. Tânăr fiind, el s-a 
închinat slujbei armelor. Deoarece primise o educaţie foarte înaltă şi aleasă, şi de 
asemenea era foarte frumos la trup şi foarte viteaz, el a fost îndrăgit de împăratul 
Dioclețian, care 1-a numit căpitan al gărzii lui imperiale. Dar în taină Sebastian era 
creştin şi se închina Dumnezeului Celui Viu. 


Fiind un bărbat al onoarei, drept şi foarte milostiv, comandantul. Sebastian a fost 
foarte iubit de soldaţii lui. Ori de câte ori îi stătea în putere el îi scăpa de la moarte 
pe creştini, şi ori de câte ori lucrul acesta nu îi era cu putinţă, el îi îndemna pe 
creştini să moară pentru Hristos şi să nu se lepede de EI, întorcându-se la spurcata 
închinare a idolilor. 


Doi frați, Marcus şi Marchelinus, care fuseseră întemnițați pentru Hristos şi din pri- 
cina torturilor bestiale erau aproape gata să se lepede de EI, au fost întăriți în 
credinţă de comandantul Sebastian, care i-a încurajat să nu se teamă să moară pen- 
tru Hristos, ci să primească moartea cu bucurie, spre a lor sigură mântuire. Grăin- 
du-le lor astfel faţa lui a strălucit ca un soare. 


Sfântul Sebastian şi-a întărit învăţătura cuvântului şi cu minunile: el a vindecat-o pe 
Zoe, soţia temnicerului Nicostrat, care era mută de şase ani; el a adus-o pe Zoe, pe 
Nicostrat şi pe toată casa lor la Sfântul Botez; el 1-a vindecat pe Tranquillinus, tatăl 
fraților Marcus şi Marcellinus, de cumplita boală a gutei şi a durerilor la picioare de 
care acela suferea de unsprezece ani şi 1-a adus la Sfântul Botez împreună cu toată 

casa lui; el 1-a vindecat pe eparhul roman Chromatie de aceeaşi boală şi l-a adus pe 
el şi pe fiul lui, Tiburtie, la Sfântul Botez. 


Prima care a luat mucenicia a fost Sfânta Zoe, pe care au prins-o la mormântul 
Sfântului apostol Petru, unde se ruga lui Dumnezeu. După ce au torturat-o bestial, 
au aruncat-o în râul Tibru. 


Apoi l-au prins pe Tiburtie. Judecătorul a pus cărbuni aprinşi înaintea lui, cerându-i 
să aleagă între viaţă şi acel fel de moarte, adică, ori să pună tămâie pe cărbuni şi să 
tămâieze înaintea necuraților idoli, ori să urce însuşi cu tălpile goale pe acei căr- 
buni. Sfântul 'Tiburtie, însemnându-se cu semnul Sfintei Cruci, a păşit cu picioarele 
goale pe acei cărbuni aprinşi şi a rămas nevătămat. El după aceea a fost decapitat. 


Sfântul Nicostrat a fost omorât cu o ţepuşă, Sfântul Tranquillinus a fost înecat, iar 
Sfinții Marcus şi Marchellinus au fost torturați bestial şi străpunşi cu sulițe. 


A fost adus apoi înaintea lui Dioclețian şi Sfântul Sebastian. Dioclețian 1-a învinuit 
de trădare, dar Sfântul Sebastian a răspuns: "Eu pururea m-am rugat Domnului meu 
Hristos pentru sănătatea ta şi pentru pacea Imperiului Roman." 


Împăratul a poruncit ca Sfântul Sebastian să fie despuiat de haine şi să-i fie stră- 
puns trupul cu săgeți. Soldaţii au executat ordinul, străpungând trupul mucenicului 
cu atâta mulțime de săgeți, încât trupul nu se mai vedea de numărul lor. Pe când toţi 
au crezut că este mort, el s-a arătat viu şi complet sănătos. Atunci păgânii l-au 
omorât lovindu-l cu ciomege şi tăindu-i trupul în bucăţi. 


Sfântul mucenic Sebastian a luat cu cinste şi cu mărire mucenicia pentru Hristos 
Domnul şi s-a strămutat la locaşurile cele de EI gătite lui, la anul 287. Impărat al 
Imperiului atunci a fost Dioclețian, iar episcop al Romei, Gaius. 


Cântare de laudă la Sfântul mucenic Sebastian 


Pe Sfântul Sebastian l-au bătucit cu săgeți, 
L-au îmbrăcat în ele ca şi într-o cămaşă. 
Dar pe sub săgeți sufletul i-a rămas neatins, 
Iar inima lui s-a înălțat la cer, în rugăciune. 


Sfântul Sebastian torturi 
a luat pentru Hristos. 
Dar împărăţiile mari ce sunt, 

Ce, bogăţiile nesfărşite? 
Deşertăciune sunt ele pe lângă 
cinstea aceasta, 


Pentru Domnul Cel Viu 

a fi săgetat cu săgeți mii. 

Slăvitul Sebastian a dorit aceasta: 
Să moară răstignit pentru 
Răstignitul Hristos, 

Să dovedească Adevărul 

cu-a lui moarte şi sânge, 

Să mărturisească 

credinţa între cer şi pământ. 


Atotvăzătorul, Domnul, care vede toate, 

I-a măsurat şi numărat de sânge fiecare strop. 

EL i-a răsplătit mucenicului Lui cu a Lui împărăție, 
Turnând asupra lui har peste har. 


O, Sfinte mucenice Sebastiane slăvite, 
mult pătimitorule pentru Hristos! 

Tu cu a ta suferinţă ai crescut Biserica, 
Roagă-te lui Hristos 

pentru-a ei întărire pe pământ! 


Cugetare 


Intru această viață omului i se dă să aleagă din două una: ori viaţa pământească şi 
stricăcioasă, ori Împărăția Cerurilor. Dumnezeu nu presează pe nimeni la această 
alegere, ci fiecare este lăsat să hotărască după cum vrea. 


Când au fost osândiţi la temniţă fraţii Marcus şi Marchellinus din pricina credinţei 
lor creştine, lor li s-a dat o lună de zile timp de gândire, în care fie să se lepede de 
Hristos şi de împărăţia Lui, fie să se pregătească de moartea în torturi bestiale. 


Atunci au venit la temniţă rudeniile lor cu un fel de sfat, iar Sfântul Sebastian cu un 
cu totul altul. Rudeniile plângeau şi îi implorau să facă aşa cum zice judecătorul şi 
cum face toată lumea ca să-şi cruţe tinereţile; tatăl lor le arăta părul lui alb, bă- 
trâneţile şi sănătatea lui slăbită; maica lor le aducea aminte de sânul pe care l-au 
supt şi de chinurile pe care le-a suferit la naşterea lor; propriile lor soţii şi cu fiii lor 

cei mici plângeau şi ei lângă dânşii. In esenţă, toate rudele le cereau să se lepede de 
Impărăția Cerurilor de dragul împărăției pământeşti celei stricăcioase. 


Sfântul Sebastian însă i-a sfătuit pe cei doi frați tocmai dimpotrivă. EI le-a zis: 
"Bravilor creştini, slăviţilor oşteni ai lui Dumnezeu! Oare vreţi să rataţi veşnicia şi 
eterna cunună a slavei pentru a face pe plac rudeniilor voastre? Vreţi să pierdeţi 
steagul biruinţei pe care îl ţineţi în mână de dragul smiorcăielilor femeiești? Trecă- 
toare este viaţa aceasta, vitejilor! Ea este atât de ticăloasă şi de nestatornică încât nu 
îi poate mulțumi nici pe cei care o iubesc. Ce valoare are viaţa aceasta chiar şi 
atunci când ai trăi în ea o sută de ani? Oare nu va veni totuşi şi acea ultimă zi? Şi 
când vine ziua inevitabilă a morţii, oare nu ne par toţi anii vieţii noastre şi toate 
bucuriile pământeşti ca şi când nici nu ar fi fost? Cu adevărat slăbiciune a minţii 
este să-ţi pară rău după această viaţă trecătoare pe care o pierzi oricum şi să dispre- 
țuieşti fericita veşnicie a tuturor bunătăţilor care vor dura veşnic, pe care numai cu 
această jertfă le poţi câştiga! Să ţinem minte cuvintele Domnului: Jar duşmanii 
omului vor fi casnicii lui." 


Cu astfel de cuvinte şi multe altele, Sfântul Sebastian a cucerit pentru Hristos ini- 
mile celor doi frați. 


Sfinții mucenici au iubit Impărăția Cerurilor mai mult decât împărăţia pământească 
şi de aceea au murit cu bucurie pentru Hristos. 

Pr. conf. univ. dr. Constantin Necula - Viaţa Sfântului mucenic Sebastian 

Dacă ar fi să alegem un nume şi un mucenic a cărui viață impresionează, ne-ar fi 
greu. Pline de minunea purtării de grijă a lui Dumnezeu, pline de jertfelnicia 
absolută, pline de bucuria mărturisirii, Vieţile Sfinților ajung, cu trecerea timpului, 
să rămână printre puţinele cărţi care se citesc cu plăcere. Pentru că ele nu propun 
biografii propriu-zise, cu atât mai puţin bibliografii generale ori speciale. Ele pro- 
pun un mod de viaţă, viaţa în Hristos, aceea care, de secole, propune creştinis- 
mului ritmul mântuirii, ritmul vieţii veşnice. 


Ne-am hotărât să prezentăm viaţa Sfântului mucenic Sebastian din mai multe mo- 
tive. Pe de o parte pentru că multă vreme sărbătoarea lui a fost aceea care cons- 
tituia un soi de Valentine Day, odinioară, ziua Sfântului Valentin de astăzi. Veţi 
vedea de ce. Devierea dinspre creştinism spre consumism a sărbătorilor, eludarea 
duhului lor creştin dezavantajează, în primul rând creştinii. Nu mai ştim să ne 
apărăm valorile pentru că nu le mai cunoaştem. Noi înşine depărtându-ne de la 
darul pe care Dumnezeu, prin sfinţii Lui, ni l-a dăruit. În al doilea rând nu cunosc o 
viaţă în limba română a acestui martir, ostaş al lui Hristos. lar nevoia de texte 
pentru tineret rămâne una dintre preocupările mele de căpătâi. Să povestim dar... 


Primele date despre acest mucenic le regăsim, scurte şi nereprezentative, în calen- 
darul Bisericii, Depositio martyrum care, la anul 354 d.Hr. cuprindea numele 
martirului şi locul în care se afla îngropat [CF. Lucia Giubelli, „ Sebastiano, 
Martire di Rome“, C.O. Graf, 1992, pg. 2]. Documentele ulterioare n-au fost nici 
ele mai generoase, neaducând un plus de date, ci poate doar Comentariul la psalmul 
118 al Sfântului Ambrozie de Milano mai merită pomenit. El face acolo referire la 
mucenicul acesta, într-un scurt pasaj. Părintele convertirii Fericitului Augustin, fără 

a preciza dacă Sfântul Sebastian este născut în cetatea Mediolanului consemnează 
că era originar din regiunea din Nordul Italiei de astăzi: „ Utamur exemplo Seba- 
stiani martyris, cuius hodie natalis est; hic mediolanensis orindus erat”. Din aceeaşi 
sursă ambroziană [2 Parte tradusă de către noi în volumul, ,,Viu va fi sufletul 
meu “, Ed. Oastea Domnului, Sibiu, 2000.] aflăm cum că Sebastian va fi venit la 
Roma, tocmai pentru a mărturisi credinţa sa cea în Hristos Cel Înviat. Aceasta 
pentru că la acea vreme Roma era atinsă de flagelul persecuțiilor. La Milano, în 
acea vreme, domnea Maximilian, care împărțea conducerea Imperiului cu Dio- 
cleţian, şi nu se arătase ostil creştinilor. 


Cu toate acestea, pornind numai de la textul din Depositio Martyrum nu putem 
reține decât numele Sebastian (care în limba greacă, sebastos, înseamnă venerabil), 
consemnarea martirajului său, locul îngropării sale, in Catacumbas. /3. Deşi acum 
numele catacombe este generic locurilor de îngropare, el era la bază un toponim 
specific acestui loc, în care va fi depus Sebastian. Etimologia este incertă. În mod 
comun pare a fi o derivare din limba greacă, Kata, (printre, aproape, lângă) şi 
kymbe (valorificare). Dar pentru că acest kymbe poate fi şi barcă, unii au avansat 
ideea că aici se afla un han, o ospătărie, care ar fi avut drept firmă o barcă.] 
Nimic nu ştim alta, nici despre profesia sa, nici despre vârsta sa, nici despre 
procesul la care a fost supus. Ba chiar am putea spune că nu ştim cu certitudine nici 
măcar anul martiriului său, care este foarte posibil să fi avut loc între anii 303 şi 
305, ani în care Dioclețian încerca cu disperare restaurarea cultului zeilor romani, 
atacat de cultele orientale şi, mai ales, de mărturia pe care o adusese creştinismul. 
Din acest motiv, aşa cum făcuse cu maniheii în 296 d.Hr. voia să lovească astfel şi 
în creştini cu obligaţii de genul sacrificării animalelor pe altarele templelor păgâne, 
alungarea din funcții publice. 


Hagiografia şi iconografia bisericii primare îl prezintă pe Sfântul Sebastian drept un 
tânăr ofițer din garda Imperială şi tocmai pentru că refuzase să renege mărturia sa 
creştină şi modul de viaţă pe care Hristos îl adusese în conştiinţa lui. Probabil că 
acesta a fost motivul pentru care a fost condamnat la supliciu ce avea să urmeze. 


Tot Sfântului episcop al Mediolanului Ambrozie, istoria îi atribuie o lucrare Passio 
Sancti Sabastiani în care Sebastian este prezentat ca născut fie la Milano, alte 
legende prezentându-l ca fiind născut la Narbona (în Franţa Meridională), dar toate 
legendele sunt unitare în a ne spune că era fiul unei mame milaneze şi a unui tată 
roman funcţionar imperial în Galia. În realitate toate locurile şi acţiunile poveştii 
sunt desfăşurate în Roma, amănuntele şi descrierile dovedind pana unui roman, 
creştin şi foarte atent la amănunte. 

Istoricii moderni cred că lucrarea aceasta va fi fost scrisă prin secolul V, la mai 
bine de cincizeci de ani după moartea episcopului milanez. Passio povesteşte cum 
Sebastian distingându-se între pretorienii împăratului Maximian este chemat la 
Roma, în capitala Imperiului, pentru a face parte din garda personală a lui Diocle- 
țan, fund ofiţer al gărzii. 


La Roma (unde ajunge în anul 270 d.Hr) ajunge în anul 283 d.Hr. Tribun al Primei 
Cohorte din garda Imperială. Câştigând încrederea împăratului, are posibilitatea de 
a frecventa diferite familii nobile romane, cărora le binevesteşte Evanghelia Mân- 
tuitorului Hristos şi mai mult, reuşeşte să dezvolte o importantă activitate de 
susținere a creştinilor care erau întemnițați şi condamnaţi la moarte. În Passio , în 
jurul chipului vieţii Sfântului Sebastian, sunt prezentaţi şi alţi martiri ai vremii, unii 
dintre ei menţionaţi şi în Sinaxarul Bisericii /Muţi dintre ei sunt prezentaţi în 
volumul lui Pierre Perrard „„Dizionario dei nomi e dei Santi”, Gremese Editore, 
1990, 219 pg. Viaţa Sfântului Sebastian este prezentată la pg. 194.]. Totuşi, cu 
mulți dintre ei nu există nici o legătură reală, care să fi existat cu adevărat. 


Mucenicii istoric acceptaţi ca făcând parte dintre contemporanii care-l vor fi cu- 
noscut pe Sebastian sunt cei care sunt veneraţi pe via Ardeatina, în catacombele de- 
acolo aşteptând a doua venire a Domnului. Ei sunt Marcu şi Marcellinus. Alţii îşi 
află odihna în catacombele de pe via Labicana, Castulius şi Tiburtius. Acestora 
istoriografii adaugă pe mucenicul Victorinus şi cei patru martiri din Pannonia, 
Claudius, Nicostratus, Castor şi Simpronianus. Mulţi alţii au fost pomeniţi, fără a 
avea însă relevanţă pentru istoria Bisericii Universale. Despre Castulis merită să 
menţionăm că era domesticul/cubicularul familiei imperiale, principalul aliat pă- 
mântesc al mărturisitorului Sebastian. 


După autorul anonim, Marcu şi Marcellinus erau frați, la fel ca şi Castor şi Nicos- 
tratus, acesta din urmă fiind cununat cu tânăra Zoe. Tiburtius era născut din căsă- 
toria a doi aristocrați romani de vază, Claudius şi Sinforosa, care erau şi părinţii lui 
Felix şi Felicissimus. 


Mergând să facă o vizită lui Marcu şi Marcellinus, care se aflau în liberate supra- 
vegheată ( tatăl lor ceruse un timp de 30 de zile pentru a se hotărî dacă jerfesc au ba 
idolilor) şi care locuiau foarte aproape de Nicostratus şi soția acestuia, Zoe, 
Sebastian îi converteşte şi pe stăpânii casei în care aceştia aveau domiciliu forțat. 
Cei doi găzduitori de martiri erau persoane foarte influente, Nicostratus fiind 
conducătorul cancelariei imperiale. 

Despre Zoe se spune că ar fi văzut aura de martir în timp ce Sebastian întărea şi 
îmbărbăta pe tinerii fraţi Marcu şi Marcellinus şi că, amuţită de vedenie, bine- 
cuvântată cu semnul crucii de către Sebastian, şi-ar fi recăpătat vorbirea. 


Nu erau singurii. Lor li se alăturau, pe rând, urmare a vestirii convertitoare a tână- 
rului ostaş, Tranquilinus şi Marcia, părinții lui Marc şi Marcellinus, sau a lui 
Claudius şi Sinforosa, lucru deloc minor dacă ne gândim că aristocratul Claudius 
era prefectul Romei. Poate de aceea a reuşit să convertească şi pe noul prefect, 
Cromatius împreună cu fiul său, Tiburtius, şi cu ei mulţi dintre oamenii nobili ai 
Urbei Romana. 


Când acestuia avea să-i urmeze la conducerea Romei prefectul Aquillinus nici unul 
dintre proaspeţii convertiți n-aveau să cadă de la mărturisirea credinţei. Astfel se 
adaugă neamului martirilor creştini Aristion, Crescentian, Euthichian, Urban, 
Vitalius, lustus etc. descoperit pe când voia să-i îngroape pe cei patru mucenici de 
loc din Panonnia, amintiţi de noi ceva mai sus, Sebastian a fost chemat înaintea 
tribunalului, la judecată, şi după o judecată sumară a fost condamnat la moarte. 


Mai întâi împăratul l-a primit cu familiaritate, ca pe un cunoscut, zicându-i: „Ți-am 
deschis porţile Palatului meu şi calea unei cariere pline de glorie iar acum tu 
atentezi la viaţa şi sănătatea mea”. Apoi a trecut la intimidări pentru ca, în cele din 
urmă, să-l condamne la moarte. Nu înainte de a-i spune: „ Totdeauna te-am ţinut ca 
fiind cel mai bun din Palatul meu, dar tu, tu ai lucrat din umbră împotriva mea, 
blestemându-mi zeii”. Pentru îndeplinirea ucigaşei porunci s-a ales ca mijloc de 
tortură săgetarea. lubitorul de arc, supus morţii de arc şi săgeată. 


Povestea ne spune că tocmai arcaşilor din trupa sa a fost deferit spre a fi ucis. Cert 
este însă că, odată dus de către camarazii săi în afara cetăţii, în campusul Pala- 
tinului (unde astăzi se ridică o frumoasă biserică în amintirea acelui moment) a fost 
legat de un copac, strâns în funii şi luat la ţintă de neîntrecuţii săi arcaşi. Aceştia au 
slobozit multe, foarte multe săgeți către el, atât de multe încât vârfurile lor nu mai 
aveau loc în care să mai atingă trupul viteazului tânăr. Astăzi unii mai cred că 
dragostea şi foarte buna pregătire militară a arcaşilor din trupa sa a făcut ca nici un 
organ vital să nu fie atins. Se prea poate ca tocmai de aceea, când creştinii acoperiţi 
de întunericul nopţii au străbătut locurile pline de sângele martirilor de la marginea 
Paltinului pentru a ridica şi îngropa trupul dragului lor frate, au constatat că acesta 
nu încetase să fie printre cei vii. 


L-au încredinţat spre grijă Irenei, văduva mucenicului Castulius şi acolo, îngrijit 
cum se cuvine şi ocrotit de Dumnezeul căruia-i slujea, Sebastian se vindecă, înviind 

pentru a putea vesti iar minunile Domnului. Şi a făcut aceasta îndată ce s-a mai 
întremat, în ciuda prietenilor săi creştini care pentru a-l salva, căutau să-l scoată din 
Roma şi să-l ducă tot mai departe de ucigaşa cetate. A ales să mărturisească 
credinţa întâmpinându-l pe împăratul Dioclețian la templul lui Hercule, care ridicat 
de către Elagabalus în onoarea lui Sol Invictus acum adăpostea ritualurile unor 
împărați cazoni. Arestat îndată, fără a-i mai fi adresate cuvinte de către un Impe- 
rator surprins şi umilit de supraviețuirea lui, a fost condus în hipodromul din 
Palatin, în apropierea Colosseumului, şi ucis cu lovituri de bâte. Pentru a împiedica 
recuperarea trupului său de către creştini şi astfel transformarea acestuia în obiect al 
veneraţiei, s-a luat măsura aruncării lui într-o cloacă. 


Până astăzi memoria în piatră a Palatinului păstrează bazinul de piatră al constru- 
cţiei ce se cheamă cloaca maxima, loc de intrare în canalizarea fetidă ce dă din 
centrul aşa zisei civilizaţii romane în albia Tibrului, râul cel galben şi leneş ce ţine 
încă ascunse multe taine ale Romei antice prizoniere în lutul aluviunilor sale. 
[Interesant este că, nu foarte departe, în aceeaşi arie a Palatinului, este şi altarul 
ridicat la incinerarea lui Iulius Cezar de către cetăţenii Romei, pioasă ofrandă 
aceluia care până astăzi este romanul universal. ]. 


In aceeaşi noapte o distinsă şi credincioasă matroană romană, Lucina a fost dăruită 
cu 0 viziune minunată, în care acesteia i se indică locul în care străluceau sfintele 
sale moaşte. 


Textul latin consemnează: „in cloaca illa quae est iuxta circum invenies corpus 
meum” rămânând una dintre cele mai dramatice mărturii despre purtarea de grijă pe 
care Dumnezeu o are în raport cu mărturisitorii Săi. Apoi 1-a poruncit femeii să 
coboare mucenicescul său trup în cimitirul/catacumbas de pe via Appia şi să-l sape 
alături de locul unde îşi aflau mormântul Sfinţii apostoli Petru şi Pavel. Poate că 
este bine de ştiut că, o vreme, nu mai mult de 50 de ani ( după anul 270 D.Hr., în 
vremea lui Valerian cel care interzisese creştinilor orice formă de adunare), mor- 
mântul în care se aflau sfintele oseminte apostolice se găsea în cimitirul de pe 
cunoscuta cale romană, via Appia. De aici şi numele lor din acea vreme, Memoria 
Apostolorum. 


Până astăzi acolo se află renumite catacombe, mai bine de 30.000 la număr din care 
numai o mică parte pot fi vizitate. Nu-i puţin lucru să înţelegi la faţa locului cum 
peste mormintele primare s-au aşezat alt strat şi alt strat de morminte, locul acela 
fiind un amestec între morminte cu posibilă conotaţie creştină şi multe, foarte 
multe, morminte ale păgânilor romani. Cum este bine să înţelegi că, în sine, 
rezistenţa la martiriu mucenicii nu au desfăşurat-o în catacombe, unde se strângeau 

doar pentru a aduce venerare înaintaşilor lor, ci la lumina zilei. Ei nu s-au ascuns în 
catacombe şi nici nu le-au socotit locuri de refugiu. Ci loc de închinare loc de 
reactivare a energiilor duhovniceşti care, pe mulți, i-au făcut a rosti: Sunt creştin! 
Ceea ce echivala cu o condamnare la moarte. 


Trebuie reținut că această Passio a Sfântului Sebastian, realizată ca o compilaţie 
reuşită, a fost scrisă cel mai probabil în vremea pontificatului lui Sixtus al III-lea, 
adică între anii 432 şi 440 d.Hr. şi parte dintre amănunte nu erau tocmai corecte. 
Totuşi se reţine martiriul sub Dioclețian şi îngroparea ad Catacumbas. Nu putem de 
asemenea uita că este foarte posibil ca, la vremea scrierii sale, parte dintre per- 
sonajele creştine ale Vieţii Sfântului Sebastian să mai fie vii în memoria comuni- 
tăţii creştine romance. 


Probabil pentru a menţine vie prezenţa şi lecţia sa de viaţă în memoria generaţiilor 
viitoare, impresionați de tinereţea mucenicului şi de dubla sa torturare, de cama- 
raderia soldaților săi şi de icoana Irenei, matroana văduvă ce-l ajută să se însănă- 
toşească, Sfântul Sebastian avea să păstreze o pomenire aleasă, un specific al său 
care, până astăzi nu s-a luat de la el. 


Situată într-un loc oricum încărcat de darurile cereştii împărăţii, cimitirul de pe via 
Appia avea să devină un loc de pelerinaj de mare importanţă. EI era deja marcat de 
minunea ce i se întâmplase apostolului Petru care, dând să plece din Roma, a fost 
oprit de Mântuitorul cu celebrele cuvinte: Quo vadis? Până astăzi, într-un altar 
lateral al bisericii, se păstrează dacă nu urmele divine măcar amintirea lor, marcată 
prin două urme de talpă umană. Poate de aceea s-au grăbit creştinii să ascundă aici, 
în cimitirul unei margini de Romă, trupurile muceniceşti ale Sfinţilor Petru şi 
Pavel, înainte de a fi preluate şi îngropate în Basilica Sfântului Petru şi în aceea a 
mănăstirii San Paolo fuori muro, cea din afara zidurilor Cetăţii Eterne dar situată în 
plină veşnicie creştină. Dimensiunea aproape gigantică, şi la acea vreme, a cimi- 
tirului popular precum şi memoria unui loc legat deja de activitatea Sfântului Petru, 
vor fi dat curaj ucenicilor romani să protejeze trupurile cele pline de slavă ale 
apostolilor, ferindu-le de batjocora păgânilor cetăţeni ai urbei imperiale. 


Moaştele Sfântului Sebastian au fost dintâi îngropate într-unul dintre multele sarco- 
fage din piatră de tuf vulcanic care alcătuiesc, până astăzi, osatura galeriilor din 
catacombe. Trebuie însă să înţelegem că ceea ce astăzi constituie şiruri repetate de 
galerii, la acea vreme erau aleile unui oraş al morţii şi învierii, erau smeritele 
alcătuiri ale dragostei şi respectului unor familii sau comunități prin care marcau 
viaţa celor dragi [Până astăzi poţi vedea de la sarcofage fragile, care ţin în ele 
trupurile unor prunci, la mici construcții ce amintesc de cavourile de astăzi, atent 

decorate şi dedicate unor pater familias sau altor membrii de familie. ]. Acoperite 
cu pământ, în valuri succesive, grotele şi construcțiile care altădată se ridicau la 
suprafaţă s-au prelins în ţărână. Nici până astăzi nu se cunosc toate mormintele pe 
care aceste catacombe le cuprind. Cercetării istorice îi sunt indiferente persoanele 
ce-şi aşteaptă Învierea acolo. Creștinilor nu. 


De aceea mormântul Sfântului Sebastian s-a bucurat de la început de o atenţie spe- 
cială. Pornind din galeria principală, locul său de veci a fost protejat prin dărâ- 
marea celorlalte morminte, obținându-se un spaţiu rectangular, foarte bine dimen- 
sionat. Deasupra acestui spaţiu sfinţit avea să înalțe poporul cel bine credincios, cel 
mai probabil în timpul papei Iulius şi Imperatorului Constatius (apx. 337-350 d.Hr) 
o bazilică creştină care purta numele Ecclesia Apostolorum, Biserica Apostolilor. 
Abia mai târziu, la începutul secolului al V-lea, în timpul păstoririi papei Inocentius 
I (402-417), mormântul propriu-zis al mucenicului fu ornat cu lespezi de marmură. 
Nevoitorii actului de venerație erau preoţii creştini Proclinus şi Ursus. Cel din urmă 
nume ne duce cu gândul la un personaj din lumea de la nord de Dunăre, de ce nu un 
preot danubian ce-şi afla mântuirea slujind altarului sfântului mucenic. 


În aceeaşi perioadă se construiră şi treptele care făceau accesibil locul mulţilor 
pelerini care treceau pe acolo. Mulţi pentru că Via Appia, bătrânul drum roman, 
căpătase o şi mai mare importanţă prin dezvoltarea negoţului şi prin mulțimea ce-şi 
căuta în Roma pâinea şi rostul. 


Socotit mult timp protector al neguțătorilor şi al treilea patron al Romei creştine, 
după cei doi apostoli care-i dăruiseră Evanghelia şi retemeluirea creştină, cultul 
Sfântului Sebastian avea să cunoască o largă circulaţie, atât în lumea Occidentului 
cât şi în Orientul imperial. lar Ecclesia Apostolorum, situată pe o mare arteră de 
circulație a Imperiului, fu pentru multe secole loc de neîntrerupte pelerinaje şi 
minuni. Şi trebuie avut în vedere că în epoca aceea se cunoşteau şi alte morminte 
de sfinţi martiri, unele uitate, altele încă nedescoperite de cercetarea arheologică 
modernă. 


ŞI mai popular în minuni avea să-l facă o epidemie de ciumă care pustia Roma. Era 
anul 680 d.Hr. când rugăciunile aduse sfântului şi mijlocirile lui la Cerescul Tată 
aveau să aducă mii de minunate vindecări dinaintea unui popor roman cuprins de 
groază şi moarte. Cea mai mare dintre minuni a fost socotită tocmai încetarea fla- 
gelului. 


Desigur că astfel cultul său s-a dezvoltat şi, odată cu luminata păstorire a Sfântului 
Grigorie cel mare (590-604 d..Hr) [| Chipul lui l-am prezentat în Prefaţa cărții ce 

cuprinde traducerea unei părţi din Dialogurile sale (p.11) Viaţa Sfântului Benedict, 
Ed. Agnos, Sibiu, 2008, pg. 2-15.], locaşul care purta mii de paşi de pelerini spre 
catacomba mucenicului celui făcător de minuni avea să-i poarte numele, Biserica 
ce purta numele apostolilor în numele aceluia care i-a purtat îndeaproape. În cinstea 
şi amintirea biruirii ciumei, urbea romană şi creştină a înălţat o bazilică, Pietro in 
Vincoli, care până astăzi păstrează un mozaic ce-l prezintă pe sfânt, la o vârstă 
matură, aceea a învierii mai degrabă decât aceea a morţii sale pământeşti, cu barbă, 
semn al distincţiei şi curajului duhovnicesc şi martiric, în momentul în care este 
încununat cu fericita cunună a morţii pentru Hristos. 


Faima pe care o purtau spre casele lor pelerinii, miracolele care nu încetau să fie 
făcute, teologia populară care dezvolta noi şi noi legende pioase, vor fi fost tot 
atâtea motive pentru care moaştele lui aveau să fie strămutate de către Eugeniu al 
II-lea, în anul 826 d.Hr. în cetatea Vaticanului, în Oratoriul Sfântului Grigorie cel 
mare. În acelaşi an, la insistenţele lui Ilduin, stareţ al Mănăstirii Sfântului Dionisie, 
parte din moaştele sale s-au transferat către Biserica Sfântului Medardius la Soi- 
ssons, loc în care până astăzi prăznuirea sa se ţine cu mare fast. 


Pentru a păstra capul sfântului în chip preţios, Papa Grigorie al IV-lea avea să dă- 
ruiască un minunat relicvar Bisericii celor patru sfinți panonici, prietenii Sfântului 
Sebastian în cinstea cărora se ridicase Basilica SS. Quattro Coronati, a celor patru 
încununați. 


Mult mai târziu, la 1218, înmuiat de rugăminţile călugărilor cistercieni care îngri- 
jeau sanctuarul sfântului, în care numai mormântul gol mai aducea aminte de el, 
Papa Honorius al III-lea resfinţeşte altarul de rugăciune şi restaurează parte din te- 
zaurul sfintelor oseminte ale mucenicului /Parte din informaţii provin din lucrarea 
Luciei Giubelli, amintită deja de noi, alte informaţii putând fi cercetate pe site-ul 
www.santibeati.it]. 


Prăznuit la 20 ianuarie, mucenicul ostaş avea să marcheze multe destine duhov- 
niceşti. Înflăcăraţi de icoana vieţii lui mulţi tineri, nu doar romani, au înfruntat cu 
tărie prigoanele şi caznele ucigaşe. Figura lui angelică avea să marcheze o întreagă 
cultură, până astăzi el fiind unul dintre sfinții cei mai îndrăgiţi ai lumii creştine 
Occidentale. 


Poate că, aflând şi noi acestea toate, putem pleca genunchii în sfântă rugăciune 
cerând: Sfinte mucenice Sebastian, roagă-te lui Hristos Dumnezeu pentru noi! 

Mărturisirea credinţei - nepreţuită, asemenea vieţii 


: [ii ii 


ati Di a 


îi pă: 


Astăzi cei mai mulţi vor ca alţii să scoată şarpele din gaură. În regulă, nu-l scot ei, 
dar cel puţin să spună; „Luaţi aminte! S-ar putea să fie vreun şarpe acolo”, încât 
celălalt să-şi facă probleme. Dar nici aceasta nu fac. Dacă am fi fost noi în vremea 
Mucenicilor, cu raționalismul pe care îl avem, am fi spus: „De Dumnezeu mă lepăd 
numai la exterior, nu-L lepăd dinlăuntrul meu, pentru că în felul acesta îmi vor da 
cutare funcţie şi voi ajuta şi vreun sărac”. 


Atunci numai tămâie de-ar fi aruncat în focul idolilor, iar Biserica nu-i împărtăşea. 
Cel care făcea aceasta era după aceea în rândul celor „ce plâng” (cei ce plâng 
stăteau la uşile bisericii, în afara pridvorului şi rugau pe cei credincioşi, care intrau, 
să se roage Domnului pentru e€1). Cei care se lepădau de Hristos trebuiau să-şi 
ispăşească păcatul prin mucenicie. Sau în vremea luptei împotriva Sfintelor Icoane, 
li se spunea să ardă sau să arunce icoanele, dar ei preferau să primească mucenicia, 
decât să le arunce. Noi, însă, dacă ne-ar fi poruncit să aruncăm o icoană, am fi spus: 
„S-o aruncăm pe aceasta, căci este a Renaşterii. Voi face mai târziu una bizantină”. 


— Părinte, pe creştinii în ascuns cum îi primeşte Biserica? Nu s-au lepădat de 
Hristos? 

— Adevăraţii creştini în ascuns nu se leapădă de Hristos. De pildă, din cele 27 de 
sate care aparțineau eparhiei Farasei Capadociei, unii au fugit în locuri depărtate 
atunci când le-au ars turcii. Acolo, ceilalți nu ştiau că sunt creştini, ci credeau că 
sunt musulmani. Nici nu s-a ivit vreo situaţie ca unii dintre ei să întrebe: „Eşti 
creştin?” ca să spună „Da, sunt creştin”, sau „Nu, sunt musulman”. Aceştia sunt 
creştinii în ascuns. Dar din clipa în care îl vor prinde pe unul şi-i vor spune: „Am 
aflat că eşti creştin”, acesta va spune „Da, sunt creştin”; nu va spune că este mu- 
sulman. Şi în primele veacuri ale creştinismului au existat creştini care se botezau 
în ascuns, iar ceilalți aveau impresia că nu sunt creştini. Însă atunci când nevoia o 
cerea, mărturiseau. 


Sfântul Sebastian, de pildă, care a fost general, se botezase creştin, dar credeau că 
este închinător la idoli, în timp ce el era creştin. Ajuta în ascuns foarte mult pe 
creştini. Dar când şi-au dat seama că este creştin, el a mărturisit şi a murit mucenic. 


Într-un sat turcesc erau mulţi creştini în ascuns, iar primarul era preot. Părintele 
Gheorghe îi spuneau, Hasan îl strigau. Odată s-au dus unii la el şi l-au înştiinţat că 
în cutare loc, într-o catacombă, sunt ascunşi creştinii. „Mă duc să văd”, le-a spus, 
„nu vă neliniştiți”, îşi ia oamenii săi, se duce şi-i află pe creştini adunaţi acolo. 
înaintează spre Uşile împărăteşti, ia epitrahilul, şi-l pune şi face şi Vecernia. După 
aceea le-a spus acelor creştini: „Să luaţi măsuri de pază”, iar celorlalţi, adică tur- 
cilor: „N-a fost nimic, au fost doar zvonuri”. Aceştia nu sunt lepădaţi de credinţă. 
Dar din momentul când bănuiesc pe cineva şi-i spun: „Ei, pe tine te-am văzut că ţi- 
ai făcut cruce, eşti creştin”, iar acela spune: „Nu, eu sunt musulman”, atunci se 
leapădă de Hristos. 


(Cuviosul Paisie Aghioritul, Cuvinte duhovnicești. Volumul II. Trezvie duhov- 
nicească, traducere de Ieroschimonah Ștefan Nuţescu, ediția a Il-a, Editura 
Evanghelismos, Bucureşti, 2011, pp. 253-255) 

A Sfântul Sebastian, pictură de Giovanni Antonio Bazzi (1525) 

) S S 
Did Sfântul Sebastian (n. Milano - d. ca. 288, Roma) este un sfânt creștin pomenit de 
Șe Biserica Ortodoxă şi de cea Greco-catolică în ziua de 18 decembrie, iar de Biserica 


2 Romano-Catolică şi de Bisericile Evanghelice-Lutherane pe 17 ianuarie. 


d Biografie 

Sfântul Sebastian s-a înrolat în armata Imperiului Roman în 283 pentru a-şi ajuta 
semenii creştini. Datorită încrederii de care se bucura, Sfântul Sebastian ajunge 
căpitanul gărzii praetoriene, iar în timpul domniei lui Dioclețian devine senator. 


Continuă să-i ajute pe creștinii întemnițați din Imperiu, periclitându-şi astfel propria 
soartă. Salvează doi fraţi închişi pentru credinţa lor în lisus Hristos, convertindu-i 
atât pe ostașii care-i păzeau cât şi pe ceilaţi deținuți păgâni. Reuşeşte să-i determine 
să se convertească la creştinism chiar pe magistrați, pe prefectul oraşului şi pe fiul 
acestuia Tiburtius (pe care îl şi vindecă), alături de alți 68 de cetăţeni din Roma. 


Acţiunile sale de propovăduire a creştinismului devin publice, iar pentru 
mărturisirea credinţei în Mântuitor este condamnat la moarte prin săgetare. 
Deoarece supravieţuieşte săgeților, trupul i-a fost bătut cu ciomege şi tăiat în 
bucăţi. 


Sfântul Sebastian este patronul onomastic al orașelor: 

Săo Sebastiăo do Rio de Janeiro, Rio de Janeiro, Brazilia 

San Sebastiân, Țara Bascilor, Spania, 

Sighetu Marmaţiei, România, 

Sankt Sebastian, Renania-Palatinat, Germania, 

Sebastian, Florida, SUA. 

Este de asemenea patronul catedralei catolice din Magdeburg, Saxonia-Anhalt, 
Germania. (vezi: de:Sankt-Sebastian-Kirche (Magdeburg). 


Prăznuire 


În calendarul Bisericii Ortodoxe Române: 18 decembrie, sub numele "Sfântul mu- 
cenic Sebastian", alături de Zoe şi a celor împreună cu el: Tranchilin, Nicostrat, 
Claudie, Castor, Tiburtie, Castul, Marcelin şi Marcu; 

în calendarul Bisericii Române Unite cu Roma (Greco-Catolice): 18 decembrie, sub 
numele "Sfântul martir Sebastian și însoțitorii săi"; 

în calendarul romano-catolic: 20 ianuarie, sub numele "Sebastian, martir”; 

în calendarul evanghelic (luteran): 20 ianuarie, sub numele "Sebastian". 

Catacombele Sfântului Sebastian - mormântul provizoriu al Sfinţilor apostoli 
Petru şi Pavel 


Edoxologia.ro 





Cu toate că sunt mult mai mici, aceste catacombe sunt foarte bogate în semnificaţii. 
Numele de „ad catacumbas” a fost dat iniţial galeriilor de aici, mai apoi acest nume 

devenind comun pentru toate cimitirele creştine subterane. În aceste catacombe 
sunt îngropaţi câțiva martiri din secolul al III-lea: Eutichius, Quirinius, Maximus şi 
Sebatian. 


În secolul al III-lea, catacombele au devenit cele mai importante locuri de întâlnire 
pentru creştini, deoarece, timp de aproape 55 de ani, aici a fost mormântul pro- 
vizoriu al Sfinţilor apostoli Petru şi Pavel. 


În anul 257, împăratul Valerian, a pornit grele persecuții împotriva creştinilor şi le- 
a interzis să se mai întâlnească în catacombe. Cum locurile de întâlnire de pe Via 
Ostiense (unde era îngropat Sfântul apostol Pavel) şi de la Vatican (unde era 
mormântul Sfântului Petru), erau cunoscute romanilor, pentru a scăpa de prigoană, 
creştinii le-au schimbat cu un nou loc de întâlnire de pe Via Appia, unde au mutat 
şi moaştele Sfinţilor apostoli, pentru a le scăpa de profanare, dar şi pentru a se 
putea aduna în jurul lor. Desele întâlniri de pomenire a Sfinţilor Apostoli, erau 
urmate de o pomană (refrigerium), iar sala în care aceasta avea loc, păstrează peste 
600 de inscripţii scrijelite pe pereţi de creştinii care au participat, veniţi din toate 
colţurile imperiului. 





aloca) [ea ce 


În timpul Sfântului Împărat Constantin, moaştele Sfinţilor apostoli au fost mutate 
iarăşi în locurile unde fuseseră îngropate înainte şi pe acele locuri s-au ridicat 

bazilici măreţe: a Sfântului Petru pe Vatican şi a Sfântului Pavel pe Via Ostiense, şi 
se găsesc acolo până astăzi. 


Pe Via Appia, pentru a se aduce aminte că acolo a fost mormântul provizoriu al 
Sfinților apostoli, s-a ridicat Basilica Apostolorum, care din secolul al VI-lea, a luat 
numele de „Sfântul Sebastian”. Acest sfânt a fost atât de venerat imediat după 
moartea sa, încât a fost considerat al treilea patron al Romei, alături de Sfinţii 
apostoli Petru şi Pavel. (...) 





Odoxologia.ro 


Astăzi, catacombele sunt unele dintre cele mai scumpe locuri de pelerinaj ale 
creştinătăţii, fiind în continuare învăluite în lumina mistică a „epocii de aur”. 
Inscripţia scrijelită de un pelerin pe peretele unei catacombe, este la fel de 
adevărată şi pentru cei de azi: „în acest întuneric este lumină, în aceste morminte 
răsună cântări”. 


+ Toibuiăulu n ui n ini dna cică doi dal dat 

DOMINE, QUO VADIS? 


CLIENT HISTORY 

SI POLI RELICS 


here are many tex 
that tell us of the f 
mous episode re 
garding the Apostl 
Peter, founder of the Chure! 
of Rome and first Pope, at thi 
end of his evangelizing mis 
sion that brought him fron 
Asia Minor to martyrdom ir 
Imperial Rome in the first 
century A.D. 
Many ancient apocryphal 
sources tell of the famous epi- 
sode, but from among them 
all it suffices to cite the Gos- 
pel of.John which tells of the 
last meeting of Peter with Je- 
sus. At Rome the great per- 
secution of Nero had erupted 
against the Christians in 63- 
64 A.D., and on the advice of 
„the Roman community, Peter 



























Incisione del Quo Vadis (1826) 
Etching of Quo Vadis (1826) 

Troparul Sfântului Mucenic Sebastian 
şi al celor împreună cu dânsul 

Mucenicii Tăi, Doamne, întru 
nevoințele lor, cununile 
nesctricăciunii au dobândit 
de la Tine, Dumnezeul nostru. 
Că având tăria Ta, pe chinuitori 
au învins; zdrobit-au şi ale 
demonilor neputincioase 
îndrăzniri. Pentru rugăciunile 
lor, mântuieşte sufletele 
noastre, Hristoase Dumnezeule. 

Bucură-te, Sfinte mucenice Sebastian! 


A 
4 
A 
A 


I 


h 


AA 


et 





Ar De dr dr Dr dr de dr Ar dr de dr dr Ar dr dr dr dr dr dr dr dr dr dr 


A e e A E Xe A EA 


